vnews - Sarukaaruge gedhoruveri kurumuge program othee fail vefa: Maleeh\nސަރުކާރުގެ ގެދޮރުވެރިކުރުމުގެ ޕްރޮގްރާމް އޮތީ ފެއިލްވެފައި: މަލީހު\nކުރީގެ ޔޫތު މިނިސްޓަރު މުހައްމަދު މަލީހު ޖަމާލު\nސަރުކާރުގެ ގެދޮރުވެރިކުރުމުގެ ޕްރޮގްރާމް ނުވަތަ ބިންވެރިކުރުމުގެ ޕްރޮގްރާމް އޮތީ ވަރަށް ބޮޑަށް ފެއިލްވެފައި ކަމަށް ކުރީގެ ޔޫތު މިނިސްޓަރު މުހައްމަދު މަލީހު ޖަމާލު ވިދާޅުވެއްޖެއެވެ.\nސަރުކާރުގެ ގެދޮރުވެރި ކުރުމުގެ ސިޔާސަތާ ގުޅޭގޮތުން ވީޓީވީގައި ވާހަކަފުޅު ދައްކަވަމުން މަލީހު ވިދާޅުވީ ހައުސިން މިނިސްޓްރީން ފްލެޓު ދިނުމުގައި އަމަލުކުރާ ގޮތާމެދު ވަރަށް ކަންބޮޑުވާ ކަމަށެވެ. ފްލެޓުތަކަށް ގިނަ ބަޔަކު އިންތިޒާރު ކުރަމުންދާތާ އެތައް ދުވަހެއް ފަހުން ފްލެޓު ލިބުނު މީހުންގެ ލިސްޓު ސަރުކާރުން އާންމުކުރި ގޮތާމެދު ރައްޔިތުން ވަރަށް ބޮޑަށް މާޔޫސްވެފައިވަ ކަމަށް މަލީހު ވިދާޅުވިއެވެ.\nމަލީހު ވިދާޅުވީ މިކަމުގައި އަމަލުކޮށްފައިވަނީ ހެޔޮވެރިކަމުގެ މިންގަނޑުތަކާ މުޅިން ޚިލާފަށް ކަމަށެވެ. ފްލެޓު ލިބުނު މީހުންގެ ނަންތައް ހާމަނުކުރުމަކީ ފޮރުވިފައިވާ ކަންތައްތަކެއް ފަހަތުގައި އޮތްކަމުގެ ދަލީލެއް ކަމަށް އޭނަ ވިދާޅުވިއެވެ.\nއަދި ވިދާޅުވީ މިފަދަ ކަންކަމުގައި ރައްޔިތުންގެ ޝަކުވާ ނުކުރާނެ ގޮތަށް އަދި ރައްޔިތުން އިތުބާރުކުރާ ގޮތަށް އަމަލުކުރަންޖެހޭ ކަަމަށެވެ. މޭޒުދަށުން މިކަން ނުގެންދަވައި، މާކުސް ދިން މިންގަނޑުތަކާއި، މާކްސް ލިބުނު މިންވަރާއި، ކުތިމަތިލީ މީހުންގެ ނަން ހާމަކޮށް، ރައްޔިތުންނަށް އެއްވެސް ޝައްކެއް ނެތް މިންވަރަށް މިކަން ކުރެއްވުމަށް ހައުސިން މިނިސްޓަރަށް މަލީހު ވަނީ ގޮވާލައްވާފައެވެ.\nގެދޮރުވެރިކުރުމާ ގުޅޭގޮތުން ސަރުކާރުގެ މެނިފެސްޓޯގައި ހުރި ސިޔާސަތުތަކާމެދު މަލީހު ވިދާޅުވީ އެކަންކަން އެެއްވެސް ވަރަކަށް ތަންފީޒު ނުވާ ކަމަށެވެ. އާދައިގެ ނިކަމެތި ރައްޔިތުންނަށް ފްލެޓުތައް ނުވަތަ ގެދޮރު ފޯރުކޮށްދިނުމުގެ ވިސްނުން ސަރުކާރުގައި ހުރިނަމަ، ޓާޓާ ހައުސިން ޕްރޮޖެކްޓް ފަދަ ޕްރޮޖެކްޓްތައް ހުއްޓުވާލީ ކީއްވެތޯ ސުވާލު އުފެދޭ ކަމަށެވެ. ރައްޔިތުންނަށް ބޯހިޔާވަހިކަން ހޯދައިދިނުމަށް ސަރުކާރުގެ މެނިފެސްޓޯގައި ގިނަ ވައުދުތަކެއް އޮތް ނަމަވެސް، ވެރިކަމުގެ ދައުރު ނިމެން އަހަރަކަށް ވީއިރުވެސް، އެކަންކަން ފުއްދައިދެވިފައި ނުވާ ކަމަށް މަލީހު ވިދާޅުވިއެވެ.\n"އަޅުގަނޑު ދަންނަވާނީ މިސަރުކާރުގެ ގެދޮރުވެރިކުރުމުގެ ޕްރޮގްރާމް ނުވަތަ ބިންވެރިކުރުމުގެ ޕްރޮގްރާމް އޮތީ ވަރަށް ބޮޑަށް ފެއިލްވެފައި ކަމަށް. އެންމެ ބޮޑު މައްސަލައަކީ ރައްޔިތުން އިންތިޚާބުކުރި ފަރާތްތައް އެއްފަރާތް ކޮށްފައިވުން. މިސާލަކަށް މާލެ ސިޓީ ކައުންސިލާ ގުޅިގެން މަސައްކަތް ނުކުރެވެންވީ ސަބަބެއް ނެތް. ހަމައެކަނި މުއިއްޒު ބޭނުންފުޅުވާ ގޮތަށް ކަންކަން ކުރެއްވުމަކީ ގޯސް ވިސްނުމެއް. މެނިފެސްޓޯ ދަންނަ ބައެއް ނެތް. މެނިފެސްޓޯގެ މަސައްކަތް އަޅުގަނޑުމެން ކުރިއިރު މުއިއްޒު ހުންނެވީ އަދާލަތު ޕާޓީގައި. މެނިފެސްޓޯގައި އޮތް ގޮތަށް ކަންކަން ތަންފީޒުވާތަނެއް ނުފެނޭ" މަލީހު ވިދާޅުވިއެވެ.\nމަލީހު ވިދާޅުވީ ރިޔާސީ އިންތިޚާބުގެ ކެމްޕޭނުގައި މުޅި މާލޭގެ ގޭބިސީތަކަށް ޒިޔާރަތްކުރި ކަމަށާއި ސަރުކާރުން މިއަދު އަމަލުކުރަމުންދަނީ އޭރު ފާހަގަވި ކަންކަމަށް ރިއާޔަތްކޮށް އެކުލަވާލެވުނު މެނިފެސްޓޯއާ ދިމާއިދިކޮޅަށް ކަމަށެވެ. މަލީހު ވިދާޅުވީ ވިޔަފާރިވެރިންނަށް ކުރަމުންދާ ދުއްތުރާތަކުންވެސް ސަރުކާރުގައި އިޚުލާސްތެރިކަމެއް ނެތްކަން އެނގޭ ކަމަށެވެ. ފާއިތުވި ހަތަރު އަހަރު އަނިޔާވެރިކަން ނޫންކަމެއް ސަރުކާރުން ކޮށްފައިވާ ނުވާ ކަމަށް މަލީހު ވިދާޅުވިއެވެ.\nމަލީހު ވިދާޅުވީ މިސަރުކާރު އައުމަށްފަހު ފެނިގެންދިޔައީ ތަރައްގީގެ ބޮޑެތި މަޝްރޫއުތައް ކޮރަޕްޝަނަށް މަގުވާގޮތަށް ހިންގަމުންދާ ތަން ކަމަށެވެ. ތަރައްގީގެ މަޝްރޫއުތައް ސަރުކާރުން ހިންގުމަކީ މައްސަލައަކަށް ވެގެން ބަޔަކު ނޫޅޭ ކަމަށާއި މައްސަލައަކަށް ވަނީ އެކަން ކުރަންޖެހޭ ގޮތަށް ނުކުރާތީ ކަމަށް ވިދާޅުވިއެވެ. ދެފުށްފެންނަ ގޮތަށް ކަންކަން ކުރުމަށް މަލީހު ވަނީ ސަރުކާރަށް ގޮވާލައްވާފައެވެ.


Nora Aai Hedhi Noolhey, Mihaaru Single Eh Noon!\nނޯރާ މިހާރު ސިންގަލްއެއް ނޫން\n05 މޭ 2022 - 22:22:11\nއޯ ސާކީ އަދި ދިލްބަރު ފަދަ ލަވަތަކުން މޮޅު ނެށުމެއް ދައްކައިގެން ގިނަ ބަޔެއްގެ މަގްބޫލްކަން ހޯދި ނޯރާގެ އެންމެ "އަދާ" އަކުންވެސް ހިތްކަތިލެވޭ ވަރަށް ގިނަ މީހުން ތިބެއެވެ. ނޯރާގެ ފަރި ހަރަކާތްތަކުން ދީވާނާވެފައިވާ އޭނާގެ ފިރިހެން ފޭނުންނަށް މިއޮތީ މާކަ އުފާވެރި ހަބަރެއް ނޫނެވެ.\nއިންޑިއާސް ބެސްޓް ޑާންސާގެ ސީޒަން ދޭއްގެ ޖަޖުންގެ ގޮތުގައި ފެނިގެންދިޔަ ޓެރެންސް އާއި ނޯރާގެ ކެމިސްޓްރީ ފެނި ވަރަށް ގިނަ ބަޔަކު އެދެމީހުން ރަށްޓެހިވެެގެން އުޅޭކަމަށް ސުވާލު އުފެއްދިއެވެ. ނޫނީ ޓެރެންސް ނޯރާއާއި ހިތާވާ ކަމަށް ސުވާލު އުފެއްދިއެވެ. އެދެމީހުން ވެސް އެ ޝޯތެރޭ އެކަކު އަނެކަކަށް ފްލާޓް ކުރާތަންވެސް ފެނެއެވެ.\nއެހެންކަމުން އެދެމީހުން ރަށްޓެހިވެެގެން އުޅޭ ކަމަށް ކުރެވޭ ސުވާލަށް ޖަވާބުދިނުމަށް އިންޓަވިއުއެއްގައި ޓެރެންސްކައިރީ އެހެމުން އެންމެފަހުން ޓެރެންސް ވަނީ "އެ ސިއްރު ސިއްރެއްގެ ގޮތުގައި ބާއްވާ" ދިނުމަށް އެދިފައެވެ. ނަމަވެސް ކެމެރާގެ ފުރަގަހުގައި އެވާހަކައަށް އެއްޗެއް ބުނެވިދާނެކަމަށް އޭނާ ބުންޏެވެ.\nއޭގެފަހުން އިންޓަވިއުގެ ތެރޭގައި އޭނާ ވަނީ ނޯރާއަށް ވަރަށް ތައުރީފުކޮށް ވެސް ވާހަކަދައްކާފައެވެ. އޭނާ ބުނީ، އެދެމީހުންނަކީ ވަރަށް ރަނގަޅު ރަށްޓެހިންކަމަށާއި، ސްކްރީންގައި ދެމީހުންގެ ކެމިސްޓްރީ ވަރަށް ރަނގަޅުކަމަށް ގަބޫލުކުރާ ކަމަށެވެ. ނޯރާއަކީ ވަރަށް މިނިވަން ހިޔާލެއްގެ ވެރިއެއް ކަމަށާއި ނޯރާގެ ވައިބް އޭނާއަށް ވަރަށް ކަމުދާކަމަށްވެސް ޓެރެންސް ބުންޏެވެ.\n"ނޯރާއަކީ ވަރަށް ރިއަލް، ވަރަށް މަސައްކަތްތެރި ކުއްޖެއް. އޭނާއަކީ ވިސްނުމަށް އަންނަ ކޮންމެ އެއްޗެއް އެއްވެސް ފިލްޓައެއް ނުލާ ހިތުގައި އޮންނަ ގޮތަށް ވަރަށް އަސްލަށް ވާހަކަދައްކާ ކުއްޖެއް، ބައެއް ފަހަރު އެހެން ބައެއް އެއްޗެހި ބުނީމަވެސް އަހަރެންވެސް ބުނަން އެހެން ބުނަން ނުވާނެއޭ އެކަމަކު ނޯރާ ބުނާނެ މިހާރު ދެން އެއޮތީ ބުނެވިފައޭ. އަހަރެން އެންމެ ގަޔާވާ ސިފައަކީވެސް އެއީ، ނޯރާ އަކީ ވަރަށް ލޯބި ކުއްޖެއް" ޓެރެންސް ނޯރާއަށް ތައުރީފު ކުރަމުން ބުނެފައިވެއެވެ.\nނަމަވެސް ނޯރާ ގިނަ ބައެއްގެ ސަމާލުކަން ހޯދާފައިވަނީ ސަތްޔަމޭވަ ޖަޔަތޭގެ ލަވައެއްކަމަށްވާ "ދިލްބަރް" އަށް ފަހު ގައެވެ. އެއަށް ފަހު ގިނަ ބޮލީވުޑް ލަވަތަކުން ނޯރާ ވަނީ ފެނިގެންގޮސްފައެވެ.\nމިހާތަނަށް ގިނަ އައިޓަމް ސޯންގް ތަކަކުން ފެނިގެންދިޔަ ނޯރާގެ މަޝްހޫރު ލަވަތަކުގެ ތެރޭގައި "ޑާންސް މެރި ރާނީ" ވެސް ހިމެނެއެވެ.


ރައްކާ ރޯޑް ސޭފްޓީ ރަން ފަށައިފި\nހުކުރު ،8 ޖެނުއަރީ 2021 / 23:44\nމޯލްޑިވްސް ޕޮލިސް ސަރވިސްގެ ޓްރެފިކް މެނޭޖްމަންޓް ޑިޕާޓްމަންޓާއި އެލައިޑް އިންޝުއަރެންސް ކޮމްޕެނީ ގުޅިގެން ބާއްވާ ރައްކާ ރޯޑް ޝޯވގެ ހިމެނޭ ފުރަތަމަ ހަރަކާތްކަމަށްވާ ރައްކާ ރޯޑް ސޭފްޓީ ރަން ފަށައިފިއެވެ.\nމިކަމަށްޓަކައި މިއަދު ހަވީރު ހުޅުމާލެ ސެންޓްރަލް ޕާކްގައި ބޭއްވި ރަސްމިއްޔާތު ޝަރަފްވެރިކޮށްދެއްވައި ދުވުން ފައްޓަވާ ދެއްވީ މިނިސްޓްރީ އޮފް ހޯމް އެފެއަރޒްގެ ސްޓޭޓް މިނިސްޓަރ އަލީ ނަޒީރުއެވެ. މި ރަސްމިއްޔާތުގައި ޑެޕިއުޓީ ކޮމިޝަނަރ އޮފް ޕޮލިސް ޢަބްދުލް މަންނާން ޔޫސުފް އާއި ފުލުހުންގެ ސީނިއަރ ބައެއް އޮފިސަރުންނާއި ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރާއި އެލައިޑް އިންޝުއަރެންސް ކޮމްޕެނީގެ ޖެނެރަލް މެނޭޖަރާއި އެކުންފުނީގެ އިސް މުވައްޒަފުން ބައިވެރިވެލެއްވިއެވެ.\nމިރަސްމިއްޔާތުގައި މިނިސްޓްރީ އޮފް ހޯމް އެފެއަރޒްގެ ސްޓޭޓް މިނިސްޓަރ އަލީ ނަޒީރު ދެއްކެވި ވާހަކަފުޅުގައި މަގުމަތީގައި ނުރައްކާތެރި ހާދިސާތައް މަދުކުރެވިގެންދާނީ ފަރުދީ ޒިންމާއެއްގެ ގޮތުގައި ދެކިގެންކަން ފާހަގަކުރައްވައި، މިފަދަ ހަރަކާތްތައް އިތުރުކުރުމަކީ މުހިންމުކަމެްކަމަށް ވިދާޅުވިއެވެ. އަދި މިކަމުގެ ސަބަބުން ގިނަ ފައިދާތަކެއް ވެގެންދާކަމަށާއި ވީހާވެސް ގިނަ ބަޔަކު މިހަރާތުގައި ބައިވެރިވެވަޑައިގަތުމަށް އެދިވަޑައިގެންނެވިއެވެ.\nމިރަސްމިއްޔާތުގައި ޑެޕިއުޓީ ކޮމިޝަނަރ އޮފް ޕޮލިސް ޢަބްދުލް މަންނާން ޔޫސުފް ދެއްކެވި ވާހަކަފުޅުގައި ފުލުހުންގެ ފެށި މުހިންމު މަސައްކަތަށް އެލައިޑްގެ ފަރާތުން ކެނޑިނޭޅި ލިބެމުންދާ އެހީތެރިކަން ފާހަގަކޮށް، އެލަައިޑަށް ޝުކުރު އަދާކުރެއްވިއެވެ. އަދި މިމަސައްކަތުގެ ސަބަބުން މަގުމަތީގެ ނުރައްކާތެރިކަން ގިނަ ބަޔަކަށް ވިސްނައިދެވި، މަގުމަތީގެ ސަލާމަތާއި ރައްކާތެރިކަމަށް ހޭލުންތެރި ކުރެވިގެންދާނެކަމަށް އުއްމީދު ކުރައްވާކަމަށް ވިދާޅުވިއެވެ.\nމިއަދުގެ ރަސްމިއްޔާތުގައި ވަނީ މަގުމަތީގެ ސަލާމަތާއި ރައްކާތެރިކަމަށް އާންމު ރައްޔިތުން ހޭލުންތެރިކުރުމުގެ ގޮތުން ޓްރެފިކް ޕޮލިސް މެނޭޖްމަންޓް ޑިޕާޓްމަންޓުން ބޭނުންކުރާނެ ހޭޝްޓެގާއި ރައްކާ ރޯޑް ޝޯވގައި ހިމެނޭ ބިލްބޯޑުތައް އިފްތިތާހުކޮށްފައެވެ. އެގޮތުން މިއަހަރަށް ކަނޑައަޅާފައިވަނީ ހޭޝްޓެގަކީ"އަމަލުން ދައްކާނަން" އެވެ. އަދި މަގުމަތީގެ ސަލާމަތާއި ރައްކާތެރިކަމާ ގުޅޭ މެސެޖުތައް ހިމެނޭ ބިލްބޯޑުވަނީ ދެ ސަރަޙައްދެއްގައި ބަހައްޓާފައެވެ. އެގޮތުން ދަރުބާރުގެ ކައިރީގެ އިތުރުން ހުޅުމާލެއިން ހައިވޭއަށް އަރާ ސަރަހައްދުގައި ވަނީ ބިލްބޯޑެއް ބަހައްޓާފައެވެ.\nމަގުމަތީގެ ސަލާމަތާއި ރައްކާތެރިކަމާ ގުޅޭ މެޖެސުތައް ގިނަބަޔަކަށް ފޯރުކޮށްދިނުމުގެ ގޮތުން ކުރިއަށް ގެންދާ “ރައްކާ ރޯޑް ސޭފްޓީ ރަން” ކުރިއަށް ގެންދިއުމަށް ހަމަޖެހިފައިވަނީ މިއަދުން ފެށިގެން ޖެނުއަރީ 16 ވަނަ ދުވަހުގެ 18:00 އާހަމައަށެވެ. މި ދުވުން ކުރިއަށްދަނީ2018 ން 2020 އަށް ހިނގާފައިވާ މަގުމަތީގެ އެކްސިޑެންޓްތަކުގެ އަދަދުކަމަށްވާ 5665 ހިމެނޭގޮތަށް ދުވުމުގައި ބައިވެރިވާ ދުވުންތެރިން ދުވާ ކިލޯ މީޓަރުން އެއަދަދު އުނިކުރެވޭ ގޮތަށެވެ.\nމި ދުވުމުގައި 850 އަށްވުރެ ގިނަ މީހުން ބައިވެރިވެފައިވާއިރު ދުވުމުގައި ބައިވެރިވާ ފަރާތްތަކަށް މަގުމަތީގެ ސަލާމަތާއި ރައްކާތެރިކަމަށް ހޭލުންތެރިކުރުމަށް ތަފާތު މެސެޖުތައް ހިމެނޭ ޓީޝާޓަކާއި މެޑަލްއެއް ދޭގޮތަށް ވަނީ ހަމަޖެހިފައެވެ.\nދުވުން ފެށުމުގެ ގޮތުން މިނިސްޓްރީ އޮފް ހޯމް އެފެއަރޒްގެ ސްޓޭޓް މިނިސްޓަރ އަލީ ނަޒީރު އާއި ޑެޕިއުޓީ ކޮމިޝަނަރ އޮފް ޕޮލިސް ޢަބްދުލް މަންނާން ޔޫސުފްގެ އިތުރުން ރަސްމިއްޔާތުގައި ބައިވެރިވެލެއްވި ފަރާތްތަކުންވަނީ ދުވުން ރަސްމީކޮށް ފެށުމުގެ ގޮތުން ދުވެފައެވެ. އަދި ދުވުމުގައި ބައިވެރިވި ފަރާތްތަކަށް ވަނީ މެޑަލް ހަވާލުކޮށްފައެވެ.


"Radhe" akee Salman Khan ge enme kuru film\n"ރާދޭ" ވާނީ ސަލްމާންގެ ފިލްމުތަކުގެ ތެރެއިން އެންމެ ކުރި އެއް ފިލްމަށެވެ.\nމިފަހަރުގެ ކުޑަ އީދު ދުވަހު ސަލްމާން ޚާން އަނެއްކާވެސް ބޮޑު ސްކްރީނަށް އަންނަން ދަނީ ތައްޔާރު ވަމުންނެވެ. ފާއިތުވީ އަހަރަކީ ސަލްމާނަށް މާ ކާމިޔާބު އަހަރަކަށް ނުވާތީ ގެއްލުނު މަގްބޫލުކަން އަލުން ހޯދުމުގެ ނިޔަތުގަ އެވެ.\n"ޓައިގާ ޒިންދާ ހޭ" އާއި "ބާރަތު" ފިޔަވައި ފާއިތުވީ ދެ އަހަރު ތެރޭ ނުކުތް ސަލްމާންގެ ފިލްމުތަކަށް އުންމީދުކުރި ވަރުގެ ކާމިޔާބެއް ނުލިބެ އެވެ. ޚާއްސަކޮށް ފާއިތުވީ އަހަރު ތެރޭގައި ބޮކްސް އޮފީހުގައި ސަލްމާނަށް މާ އެދެވޭ ޕާފޯމަންސެއް ދެއްކިފައެއް ނުވެ އެވެ.\nސަލްމާންގެ ފޭނުން އޭނާ ލައިވް ކޮށް ބަލާލަކަން ބޭނުންވެ އެވެ. އަދި ޓެލެވިޒަން ސްކްރީނުން ވެސް ބަލާލާހިތް ވެއެވެ. މަގުމަތިންނާއި މޯލްތަކުން އޭނާ ފެނުމުން ވެސް މޮޔަވެ އެވެ. ނަމަވެސް މޫވީ ތިއޭޓާތަކުން އޭނާގެ ފިލްމުތައް ބެލުމަކަށް މާ ބޮޑު ޝައުގުވެރިކަމެއް ނެތެވެ.\nއެހެންވެ މިހާރު ހުރި ބާގަނޑުތައް ބައްދާ އަލުން ކެރިއަރު ހަމަޔަކަށް އަޅުވާލަން ސަލްމާން މިފަހަރު ގަސްތުކުރަނީ ކުރު، މަޖާ ފިލްމެއް ރިލީޒްކުރާށެވެ. އެއީ އޭނާއަށް އިރުޝާދު ދޭ މީހުން ބުނެފައިވާ ގޮތެވެ. އެމީހުންގެ ނަޒަރުގައި ގިނަ މީހުންނަށް މިހާރު ސަލްމާންގެ ފިލްމުތައް ކަމުނުދަނީ މާ ދިގު ވީމަ އެވެ. އެހެންވީމާ ދެން އޭނާގެ ނުކުންނަ "ރާދޭ: ޔުއަ މޯސްޓް ވޯންޓަޑް ބާއީ" ކުރުވެފައި މަޖާކޮށްލަން ސަލްމާން ނިންމީ އެވެ.\n"ރާދޭ" ވާނީ ސަލްމާންގެ ފިލްމުތަކުގެ ތެރެއިން އެންމެ ކުރި އެއް ފިލްމަށެވެ. މި ފިލްމުގެ ޑައިރެކްޓަރު ޕްރަބޫދޭވާ ކައިރީގައި ސަލްމާން ވަނީ ފިލްމު ވީހާވެސް ކުރުކުރަން އެދިފަ އެވެ. ފިލްމުގެ ޝޫޓިން މިހާރު ވަރަށް ބާރަށް ކުރިޔަށް ދާއިރު ކުރިން ޝޫޓިން މުޅިން ނިންމާލަން އޮތީ މާޗް މަހު ނަމަވެސް ފިލްމު ކުރުކޮށްލުމުގެ ސަބަބަން ފެބްރުއަރީ 21 ގައި ފިލްމުގެ ޝޫޓިން މުޅިން ނިންމާލާނެ ކަމަށް އިންޑަސްޓްރީގެ މީހުން މައުލޫމާތު ދީފައި ވެއެވެ.\nއެކްޓްކުރަން ދަސްކޮށްދިނީ ސަލްމާން ޚާން: ސޮނާކްޝީ


Maziya ah oiy furusathakee koba?\nމާޒިޔާ- ބަޝަންދުރާ މެޗުގެ ތެރެއިން\n24 މޭ 2022 - 11:59:01\nއޭއެފްސީ ކަޕަކީ މާޒިޔާ އިން ކޮންމެ އަހަރަކުވެސް އެންމެ ރަނގަޅަށް ތައްޔާރުވާ މުބާރާތް ކަމާމެދު ޝައްކެއްވެސް ނެތެވެ. އެގޮތުގެ މަތީން މި އަހަރުވެސް ދުރާލާ ޓީމު ވަރުގަދަކޮށް، ބިދޭސީ މޮޅު ކޯޗަކާ ބިދޭސީ މޮޅު ކުޅުންތެރިންވެސް ހޯދިއެވެ.\nމާޒިޔާ އޮތީ އެންމެ ފުރިހަމައަށް މުބާރާތަށް ތައްޔާރުވެފައި ނަމަވެސް ފުރަތަމަ މެޗުގައި ބަޝަންދުރާ އަތުން ބަލިވުމާއެކު، އެންމެ ޓީމެއް ކޮލިފައިވާ ދެވަނަ ބުރަށް މާޒިޔާއަށް އޮތީ ދިގު، އަދި އެހާމެ އުނދަގޫ މަގެކެވެ. ފަހު ވަގުތާ ހަމައަށް ހުރިހާ ކުޅުންތެރިންވެސް މަސައްކަތް ކުރާނެ ކަމަށް ކޯޗު ބުނެފައި އޮތް ނަމަވެސް މުބާރާތުގެ ގަވައިދު އޮންނަ ގޮތުން މާޒިޔާއަށް އޮތް ފުރުސަތުތަކީ މިއަދު ހަވީރު ކުޅޭ މެޗުގެ ނަތީޖާއާ ގުޅިފައިވާ ފުރުސަތެކެވެ.\nބަޝަންދުރާ ކިންގްސް – ގޯކުލާމް ކެރެލާ މެޗުގެ ނަތީޖާ މާޒިޔާއަށް މުހިއްމުވަނީ ކީއްވެ؟\nމުބާރާތުގެ ގަވައިދު އޮތް ގޮތުން ހެޑްސް ޓު ހެޑް ފުރަތަމަ ބަލާތީ، މިއަދު ހަވީރު ކުޅޭ މެޗުން ބަޝަންދުރާ ކިންގްސް މޮޅުވެއްޖެ ނަމަ މާޒިޔާއަށް ދެވަނަ ބުރުގެ ފުރުސަތު ގެއްލޭނެއެވެ. އެއީ މިރޭ ކުޅޭ މެޗުން މާޒިޔާ މޯހަން ބަގާން އަތުން މޮޅުވިނަމަވެސް މާޒިޔާއެކޭ އެއް ގޮތަށް ބަޝަންދުރާ ކިންގްސްއަށްވެސް ހަ ޕޮއިންޓް ލިބި، ދެ ޓީމު ޕޮއިންޓުގެ ގޮތުން އެއްވަރު ވުމުން ދެން ބަލަން ޖެހޭނީ ބަޝަންދުރާ ކިންގްސްއާ މާޒިޔާ ކުޅުނު މެޗުގެ ނަތީޖާއަށް ކަމަށްވާތީ، އެ މެޗުން ބަޝަންދުރާ މޮޅުވެފައިވާތީ ދެވަނަ ބުރުގެ ފުރުސަތު އޭރުން ބަޝަންދުރާއަށް ލިބޭނެތީއެވެ.\nމާޒިޔާއަށް ދެވަނަ ބުރަށް ދެވޭނެ ގޮތަކީ ކޮބާ؟\nދެވަނަ ބުރުގެ ފުރުސަތެއް މާޒިޔާއަށް ލިބޭނެ ގޮތަކީ ހަވީރު ކުޅޭ މެޗުން ބަޝަންދުރާއަށް މޮޅު ނުވެވި އަދި މިރޭ ކުޅޭ މެޗުން މާޒިޔާ- މޯހަން ބަގާން އަތުން މޮޅުވުމެވެ. ބަޝަންދުރާ- ގޯކުލާމް އަތުން މޮޅުވެއްޖެ ނަމަ މާޒިޔާއަށް ފުރުސަތެއް ނޯންނާއެވެ. އެއީ އަދި މޯހަން ބަގާން އަތުން މާޒިޔާ މޮޅުވިނަމަވެސް ހެޑް ޓު ހެޑްސްއިން މާޒިޔާ ބަލިވާނެތީއެވެ.\nގޯކުލާމް މޮޅުވެ، އަދި މާޒިޔާވެސް މޮޅުވެއްޖެނަމަ އަނެއް ބުރަށް ދާނީ މާޒިޔާއެވެ. އެއީ ދެ ޓީމަށްވެސް ހަ ޕޮއިންޓް ލިބި، އަދި ހެޑް ޓު ހެޑުން މާޒިޔާއަށް ކުރި ލިބޭތީއެވެ.


Mi photo gandu, ethah vaahaka eh!\nތެލަސީމިއާ ސެންޓަރާއި ދަަމަނަވެށި؛ ދެތަނުގައި ތަފާތު ކުރުން ގެންގުޅޭ ކަމަށް ބުނާ ފޮޓޯގަނޑު --\nމީހަކު ފޭސްބުކްގައި ކުރި ޕޯސްޓެކެވެ؛ ފެންނަން ހުރީ، މޯލްޑިވްސް ބްލަޑް ސާވިސަސް (އެމްބީއެސް) ގެ ފޮޓޯ ތަކެކެވެ. އެ އިމާރާތް ރީއްޗަށް ފޮޓޯ އިން ފެންނަން ހުރި އިރު، ޖެހިގެންް ހުރި ދަމަނަވެށި އިމާރާތް ވެސް ފެނެ އެވެ. ދެ ތަނުގެ ހުރި ތަފާތު، އެ ފޮޓޯއިން އެކަނިވެސް ފެނެ އެވެ. ތެލަސީމިއާ ސެންޓަރު ހުންނަ އިމާރާތުގެ ބޭރު ފާރުގައި އެންމެ ފަހުން ކުލަކޮޅެއް ލީ ކޮން ދުވަހަކު ކަމެއް ނޭނގެ އެވެ.\nފޮޓޯ އާއެކު ލިޔެފަައި ވެ އެވެ. "ހިދުމަތް ކީއްކުރަންތޯ. އާއްމުންނަށް ފެންނަ ބޭރު ފާރުވެސް މި ހުރީ އަޅުގަނޑުމެން [ތެލަސީމިއާ މީހުން] ވީމަ ހުރި ހާލު. މިއީ މިނިސްޓްރީ އިން ބަލަހައްޓާ ޖެހި ޖެހިގެން ހުރި ދެ އިމާރާތުގެ ތަފާތު. ދެން ވިިސްނާލާ އެތެރޭގެ ތަފާތު!"\nމި ފޮޓޯ ގަނޑާއެކު އެތައް ބަޔަކުު މި ވާހަކަ އަނެއްކާވެސް ދައްކަން ފަށައިފި އެވެ. ހާއްސަކޮށް ރާއްޖޭގައި ތިބި ތެލަސީމިއާ މީހުންނެވެ. މާލެ ސިޓީ އާއި އަތޮޅުތެރެއިން ކޮންމެ މަހަކު ބައެއް ކުދިން ނަމަ ކޮންމެ ހަފްތާ އަކު ކަހަލަ ގޮތަކަށް އައިސް، ލޭ އެޅުމާއި ބޭނުންވާ ފަރުވާ ހޯދާ އެމީހުންގެ ދެވަނަ "ގެ" ހުރި ހާލަކީ މިއީ ކަމަށް ބުނެ، ކުރަނީ އާދޭހެކެވެ. މި އާދޭސް ކުރާތާ މިހާރު ވަރަށް ދުވަސް ވެއްޖެ އެވެ.\nތެލަސީމިއާ ސެންޓަރު؛ ލޭ އަޅާ ކުދިންގެ ކަންބޮޑުވުންތައް ގިނަ\nމޯލްޑިވިއަން ބްލަޑް ސާވިސް (އެމްބީއެސް) ގައި ތެލެސީމިއާގެ 800 އެއްހާ ދިވެހިން ވަނީ ރަޖިސްޓާ ކޮށްފަ އެވެ. އޭގެ ތެރެއިން 50 ޕަސެންޓް މީހުން މާލޭގައި ދިރިއުޅޭއިރު އަނެއް 50 ޕަސެންޓް މީހުން އުޅެނީ އެކި ރަށްރަށުގަ އެވެ. މި މީހުންނާ ގުޅިގެން އެކި ފަހަރު އެކި ކަންކަމުގައި ކަންބޮޑުވުންތައް އެމީހުންނާއި އާއިލާތަކުން ކުރެ އެވެ.\nމިދިޔަ ފަސް އަަހަރު ތެރޭ، 77 ތެލަސީމިއާ ކުދިން ތެލަސީމިއާ އަށް ރެޖިސްޓާ ކުރި އެވެ. އަދި، 40 ކުދިން ފަސް އަަހަރު ތެރޭ މަރުވި ކަމަށް ތެލަސީމިއާ ސޮސަައިޓީގެ ރެކޯޑްތަކުން ދައްކަ އެވެ.\nތެލަސީމިއާ ޕޭޝަންޓް އެއް، އަދި އެޑްވޮކޭޓެއްގެ ގޮތުގައި މަސައްކަތް ކުރާ އަބްދުލް މުއިއްޒު ހަސަން ކިޔައިދިން ގޮތުގައި، އެމީހުންގެ ކަންބޮޑުވުންތަކާއެކު މި ސަރުކާރު އައި ފަހުން، ނައިބު ރައީސް އާ އަދި ހެލްތު މިނިސްޓަރާ ބައްދަލުކުރެވުނެވެ. ކޮންމެ ބައްދަލުވުމެއްގައިވެސް ޔަގީންކަން ދެއްވަަނީ މައްސަލަތައް ބައްލަވައި އެކަމަށް ހައްލު ހޯދައިދިނުމަށެވެ. އެހެންނަމަވެސް މިއަދުވެސް އެއިން ކަމަކަށް ހައްލެއް ނުލިބެ އެވެ.\nކުރިއެރުމެއް ނުލިބޭ، ހިދުމަތް ހޯދާ ކުުދިން ބައިވަރު\nމުއިއްޒު ފާހަގަ ކުރާ ގޮތުގައި އިމާރާތުގެ ބޭރުފުށުން ފެންނަ ފެނުމަށް ވުރެ ދެމުން އަންނަ ހިދުމަތްތައް އަދި މާ ދަށްފެންވަރެވެ. ތެލަސީމިއާ ކުދިންނަށް ބޭނުންވާ ފަރުވާ އުމުރާ ގުޅޭ ގޮތަށް ބަދަލު ކުރަމުން ނުދާ ކަން މިއީ އެމީހުންގެ ބޮޑު އެއް ކަންބޮޑުވުމެވެ. އަަދި ޒުވާން އުމުރުުގައި މަރުވުމަކީ އެމީހުންނަށް ލިބެންޖެހޭ ފަރުވާ އެކަށީގެންވާ ގޮތުގައި ނުލިިބޭ ކަމުގެ ހެއްކެއް ކަމަށްވެ އެވެ. އެކަމުގެ ސަބަބުން އެކުދިންގެ ނަފްސާނީ ދުޅަހެޔޮ ކަމަށް އެކި ގޮތްގޮތުން އަސަރު ކުރަމުން އަންނަ ކަމަށް ފާހަގަ ކުރި އެވެ.\n"ކުޑަ ކުޑަ ކުދިން އުމުރުން 8-9 އަހަރުގެ ކުދިން އެބަތިބި 'ސޫސައިޑަަލް ތޯޓްސް' ހުންނަ. އެ ކުދިންނަށް ބޭނުންވާ ނަފްސާނީ އެހީ އެއް ނުލިބޭ. ސެންޓަރުގެ އިތުރުން ސްކޫލްތަަކުންވެސް އެވެއާނެސް ޕްރޮގްރާމެއް، މި ކަމާ ގުޅިގެން ހިންގަނީ މަދު ފަހަރަކު. އަދި ރަށްރަށުގައި މި ކުދިންނަށް ބުލީ ކުރުމާއި ދެރަވާ އެއްޗެހި ބުނުން މާ ގަދަ އަށް ހިނގާ. ދެން އެކުދިން ބޭނުންވާ ބޭސް ނުކައި ހުއްޓާލުމުން ބުނަނީ ފަރުވާ ކުޑައީ އޭ. ބޭސް ނުކަނީ ކީއްވެގެންތޯ އެއްވެސް ފަހަރަކު ނާހަ"\nމުއިއްޒު ބުނި ގޮޮތުގައި، ތެލަސީމިއާ ކުދިންނަށް ބޭނުންވާ ހާއްސަ ފަރުވާ ދެވޭނެ ހިމަޓޮލޮޖިސްޓެއް އެ ސެންޓަރުގައި ނެތި 20 އަހަރު ވެދާނެ އެވެ. ސްޕެޝަލިސްޓުން އަޔަސް، އަަންނަނީ ވިޒިޓިން ޑޮކްޓަރުން ކަން ފާހަގަ ކުރި އެވެ.\n"ވަރަށް މުހިއްމު އަސްލު ތެލަސީމިއާ ކުދިން ބޮޑުވެގެން އަންނަ އިރު އެމީހުންގެ ކަންކަން ބެލެހެއްޓުން. އެ ކުއްޖާ ޓީނޭޖް އުމުރަށް ދާ ހިސާބުން، މޮނީޓާ ކުރެވެން ޖެހޭނެ އެތައް ކަމެއް. ރާއްޖޭގައި ތިބި ތެލަސީމިއާ ކުދިން ޒުވާން އުމުރަށް އެޅިއަސް ތިބޭނީ އުމުރަށް ވުރެ ކުޑަ ގޮތަކަށް. ފޭޝަލް ހެއާ އެއް ނުހުރުމާއި އެތައް ކަމެއް. ރަނގަޅަށް މޮނީޓާ ކުރެވޭނަމަ މިއަށްވުރެ ސިއްހަތު ރަނގަޅުކޮށް ތިބޭނީ. އެހެން ގައުމުތަކުގައި އެބަ އުޅޭ ބީޓާ ތެލަސީމިއާ (އެންމެ ސީރިއަސް) ކުދިންވެސް 60 އަހަރުވެފަ. ބީޓާ ތެލަސީމިއާ މީހަކަށް ރާއްޖޭގައި ހުރީ 40 އަހަރުގެ މީހެއް"\nކަންބޮޑުވުންތަކާއެކު ދާންވީ ކާކު ކައިރިއަށް؟\nމިދިޔަ އަހަރު އޮގަސްޓު މަހު، ތެލަސީމިއާ ސޮސަައިޓީ އިން ތެލަސީމިއާ އަށް ކުދިން ކައިރި ކައިރީ މަރުވި ސަބަބު ހޯދަން ގޮވާލި އެވެ. ދެ މަސް ތެރޭ ތެލަސީމިއާ އަށް ކުދިންގެ މަރާއެކު، ކަންބޮޑުވުން ފާޅުކޮށް އެކަމުގެ ހަގީގަތް ބެލުމަށް ތެލަސީމިއާ ސޮސައިޓީއިން ގޮވާލީ، އެމީހުންގެ ކަންބޮޑުވުންތައްވެސް ލިސްޓު ކުރުމަށްފަަހު އެވެ.\nއަދި ސީރިއަސް ކަމެއްގެ ގޮތުގައި ބެލުމަށް އެހުރިހާ ކަމެއް، މިނިސްޓްރީ އާވެސް ހިއްސާ ކުރި އެވެ. މީގެ ހަފްތާ އެއްހާ ދުވަސް ކުރިން، އަނެއްކާވެސް ހަމަ އެ ބަޔާން އެކި ފަރާތްތައް ސޯޝަލް މީޑިއާގައި ހިއްސާ ކުރި އެވެ. އެއިން އެއްވެސް ކަމަކަށް ހައްލެއް ލިބިފަ އެއް ނެތް ކަމަށް ބުނެ އެވެ.\n"ހަނދާން ހުންނަ ފެށިއިރުވެސް ތެލަސީމިއާ ސެންޓަރެއް ހުރޭ. އެކަމަކު އެތަނުން ލިބޭ ހަމައެކަނި ފަރުވާ އަކީ ލޭ އެޅުން، އެޗްބީ ބެލުމާއި ދަގަނޑު ބައި ދަށްކުރާ ބޭސް ދޫކުރުން. މި ނޫން ކުރި އެރުމެއް، އަންނަ ތަނެއް ނުފެނޭ. އަދިވެސް ތެލަސީމިއާ ކުދިންނަށް ހާއްސަ ޑޮކްޓަރެއް، ހެމޮޓޮލޮޖިސްޓެއް ނުލިބޭ. ކޮންމެ ކުއްޖަކަށް އަހަރަކު ދެފަހަރަަށް ޓެސްޓުތައް ހަދަން ބޭރަކަށް ނުދެވޭނެ. މިއީ ލޭ އަޅާ މައި ތަނުގެ ވާހަކަ" ނަން ނުޖަހަން އެދި ތެލަސީމިއާ ކުއްޖެއް އޭނާގެ ތަޖުރިބާ ކިޔައިދިނެވެ.\nއޭނާ ބުނާ ގޮތުގައި، ތެލަސީމިއާގެ ސަބަބުން ކިތަންމެ ކުދިންނެއް އެކި ކަންކަމާ ކުރިމަތިވެ މާޔޫސްވެފައި ތިބެ އެވެ. އެކުދިންނަށް ނަފްްސާނީ ގޮތުން އެހީތެރިކަން ފޯރުކޮށްދެވިފައެއް ނެތް އިރު، މިއަށް ވުރެ ރަނގަޅަށް ހިދުމަތް ދެވެން ޖެހޭނެ ކަމަށް ދެކެ އެވެ.\n"ތެލަސީމިއާ ގާނޫނުގައި ބުނެފައި ހުރި ކަންކަންވެސް ނުވޭ. މޯލްޑިވްސް ބްލަޑް ސާވިސަސްގައި ނެތް ޑީޖީ އެއްވެސް.. އަހަރުމެންނަށް ނޭނގޭ ޝަކުވާތައް ހިފައިގެން ދާންވީ ކާކު ކައިރި އަށް ކަމެއްވެސް!"\n2013 ވަނަ އަހަރާއި 2014 ވަނަ އަހަރު ތެލަސީމިއާ މާހިރުންގެ ޓީމެއް ރާއްޖެ ގެނެސް ރާއްޖޭގައި ތެލަސީމިއާގެ ހާލަތު އަދި ތެލަސީމިއާ ކުދިންނާއި މީހުންނަށް ދެވޭ ފަރުވާގެ ހާލަތު ދެނެގަތުމަށްޓަކައި އެސެސްމަންޓެއް ހެދި ކަމަށްވެ އެވެ. އަދި އެ ރިޕޯޓު ހެލްތު މިނިސްޓްރީ އާއި ތެލަސީމިއާ ސެންޓަރު އަދި ކަމާ ގުޅުންހުރި ފަރާތްތަކާ މަޝްވަރާ ކުރި ނަމަވެސް، ރިޕޯޓުގައި ފާހަގަ ކުރެވުނު މައްސަލަތަކަށް ބަދަލެއް ގެނެވިފައި ނެތްކަން މީގެ 10 މަަސް ކުރިން ތެލަސީމިއާ ސޮސަައިޓީ އިން ނެރުނު ބަޔާނުގައި ވެ އެވެ.\nއަދި ވެސް، މިއަދުވެސް ތެލަސީމިއާ ހުންނަ ފަރާތްތަކަށް ދެވޭ ފަރުވާއަށް ބަދަލެއް އައިސްފައި ނުވާކަން ފަރުވާ ހޯދާ މީހުން ބުނެ އެވެ.\nލޭ ހަދިޔާ ކުރުން ތެލަސީމިއާ ބަލި


Maiykalaakoa Meevaa Sarukaareh - Eva - Vaguthu\n8 ގަޑިއިރު ކުރިން ( ޖޫން 7, 2021 )\nގަލޮޅު އުތުރު ދާއިރާގެ މެމްބަރު އީވާ އަބްދުﷲ. ---ފޮޓޯ: މަޖިލިސް\nޑިފެންސް މިނިސްޓަރުގެ ނައިބު ހަސަން ޒަމީލް ރައްޔިތުންގެ މަޖިލީހުގެ އިމްތިޔާޒަށް އަރައިގަނެފައިވާ ކަމަށް ބުނެ އޭނާގެ މައްސަލަ މަޖިލީހުގެ އިމްތިޔާޒާއި ސުލޫކު ކޮމިޓީން ބަލައި ދިނުމަށް ރައްޔިތުން މަޖިލީހުގެ ރައީސް މުހައްމަދު ނަޝީދު ހުށަހެޅުމުން އެމައްސަލަ ކޮމެޓީން ބޭރުކޮށްލުމުން މަޖިލީހުގެ ނައިބު ރައީސް އީވާ އަބްދުﷲ ހިތްހަަމަނުޖެހުން ފާޅުކުރައްވައިފިއެވެ.\nޒަމީލްގެ މައްސަލަ ކޮމެޓީން ބޭރުކޮށްލީ އެމްޑީޕީގެ ހަތަރު މެންބަރަކު ވެސް ވޯޓް ދެއްވައިގެން ކަމަށް މައުލޫމާތު ލިބެއެވެ.\nކޮމެޓީން މައްސަލަ ބޭރުކޮށްލީ މުހައްމަދު ރަޝީދު ހުސައިން (ބިގޭ) ކޮމެޓީގައި ތިއްބަވާ އެމްޑީޕީ މެންބަރުންނަށް ގުޅުއްވާ ލޮބީ ކުރައްވައިގެން ކަމަށް ނަޝީދު ފެކްޝަންގެ މެންބަރުން ތުހުމަތު ކުރައްވައެވެ.\nކޮމެޓީން މައްސަލަ ބޭރުކޮށްލުމުން އެމްޑީޕީގެ ގައުމީ މަޖިލީހުގެ ވަޓްސްއަޕް ގުރޫޕަށް އީވާ ފޮނުވި މެސެޖެއްގައި ބިގޭ ޓެގް ކުރައްވައި އީވާ ވިދާޅުވީ ނަޝީދު އަވަހާރަކޮށްލަން ދިން ހަމަލާގެ އިންކުއަރީ ފެއިލްކޮށްލުމަށް މަސައްކަތް ނުކުރެއްވުމަށް އެދިވަޑައިގެންފަ އެވެ.\n"ނުޖެހޭ ކޮމިޓީ އެހެން މެމްބަރުންނަށް ގުޅައިން ތިހެން މިކަން ފަނި ކުރާކަށް. ނުކުރިޔަސް ބިގޭގެ ސަރުކާރު ދެމި އޮންނާނެ،" އީވާ ވިދާޅުވި އެވެ.\nރައީސް ނަޝީދު އެދިވަޑައިގެން ކޮމެޓީންކުރާ ކަންކަން ކޮންމެ ފަހަރަކު ވެސް ގޯސް ކުރަން ބިގޭ އުޅުއްވަނީ ކީއްވެގެންތޯ އީވާ ސުވާލު ކުރެއްވި އެވެ. ރައީސް ނަޝީދުގެ ހާލަތާމެދުވީ ހަމްދަރުދީގެ މުއްދަތު ހަމަވީތޯ ވެސް އީވާ ވަނީ ސުވާލު ކުރައްވާފައެވެ.\nއެމެސެޖް ނިންމަވާ ލައްވަމުން އީވާ ވިދާޅުވީ "މާތްކަލާކޯ މީވާ ސަރުކާރެއް،" ކަމަށެވެ.\nމެންބަރު ބިގޭ އަކީ ރައީސް ސޯލިހްގެ ޅިއަނެކެވެ. އޭނާ އަކީ ރައީސް ސޯލިހް ފެކްޝަން ހިންގުމުގައި އެންމެ އިސްކޮށް މީގެ ކުރިން ވެސް އުޅުއްވާ މެންބަރެވެ.\nނަޝީދަށް ދިން ހަމަލާ އަށް ފަހު މަޖިލީހުގައި ތިއްބަވާ ނަޝީދު ފެކްޝަންގެ މެންބަރުންނާއި ރައީސް ސޯލިހް ފެކްޝަންގެ މެންބަރުންނާއި މެދު ވަނީ ހިޔާލުތަފާތުވުން އުފެދިފައެވެ. ހާއްސަކޮށް ވަކިވަކި ސިފައިން މަޖިލީހަށް ހާޒިރުކުރަން އުޅޭ މައްސަލައިގައި ދެފެކްޝަންގެ ހިޔާލު ތަފާތުވުންތައް ވަރަށް ބޮޑެވެ.\nއިދާރާތަކާއި މުއާމަލާތް ކުރުމުގައި މައްސަލަތަކެއް އެބަހުރި: އަސްލަމް\nޖޫން 7, 2021 08:54\nތިޔަބޭފުޅުން ގެނައި ސަރުކާރު. ނަމަވެސް ނަމަނަމް އައްޑޫ ރައްޔިތުންނަށް ގެއްލުމެއް ދޭން ނުހަދާތި. އައްޑޫ ހޭލާ ތިބޭތި.\nޖޫން 7, 2021 09:11\nޖޫން 7, 2021 12:29\nޖޫން 7, 2021 12:32\nސަހަރޯ އޭ ހީވެ.. މިއޮތީވާ މަޖިލީހެއް... މުޅި މަޖިލިސް އިވާލަންވީ\nޖޫން 7, 2021 09:03\nތިބޭފުޅުން ދޮގުހަދާގެން ރައްޔިތުންނައް އޮޅުވާލައިގެން ތިމަރައައް ބޮޑެތި އަދަދު ތަކުން ފައިސާ ދީގެން ގެނައި އޮޅުވާލި ސަރުކާރެއް ކަމައް އެއްބަސް ތިވަނީ\nޖޫން 7, 2021 09:06\nއައްދޭ އައްޑޫ އަށް ކާކުތަ އުޅެނީ ގެއްލުންދޭން..އަބަދުވެސް ބަލާތި ދެމީހަކު އެއްވެއްޖެއްޔާ އެތާކަށް ބޯގަޅާލަން..ހޭލާ ތިއްބަތާ އެހެން ގައުމަކުން ވެރިކަންވެސް ކުރީ...\nޖޫން 7, 2021 09:08\nޒާތީ ތައައްސުބާއި ހަސަދަ އިސްކޮށް މަޤާމުގެ ނުފޫޒް ބޭނުންކޮށްގެން ނާޖާއިޒް ފައިދާ ނަގަން ޗާޓުން ބޭރުން ކަންކަން ކުރަން އުޅުނީމާ ވާނެގޮތް ތިޔަފެންނަނީ. ހިތައް ކިތައްމެ ތަދުވިއަސް ފަރަގު ތުނިވެފަ އޮތް މިންވަރު މިހާރު ފިސާރި އިހުސާސް ވާނެ ތޯއްޗެއް.\nފެހި ޤާނޫން އަސާސީގެ ދަށުން ވެރިކަން ލިބުނީމާ ބޭނުންވީ ނޫ ޤާނޫން އަސާސީގެ ދަށުން މައުމޫނު ކުރިކަހަލަ ވެރިކަމެއް ކުރަން. ދެން އަތައް ގޮވީމާ އިސްތިއުފާ ދީފައި ރައްޔިތުން ހަވާލު ކުރި ވެރިކަން ރައްޔިތުންގެ ބޮލަށް ޖަހާފާ ގޮނޑިން ފުންމާލައިގެން ފިލީ.\nފެހި ޤާނޫން އަސާސީގެ ދަށުން މަޖިލިސް ރައީސްކަން ލިބުނީމާ ބޭނުންމިވަނީ ނޫ ޤާނޫން އަސާސީގެ ދަށުން އަބްދުﷲ ހަމީދު ކުރިކަހަލަ މަޖިލިސް ރައީސްކަމެއް ކުރަން. މަޖިލީސް މެމބަރުން ބިރުދައްކަން އަދަބު ދިނުމުގެ ގޮތުން 100 ފަހަރު ބަސް އަހާނަމޭ ލިއަން ޖައްސާ، ރިޔާސަތުގަ އިނދެ ހަޅޭލަވާ ރުޅިމޫނު ދެއްކިޔަސް ހަމީދު ދެކެ މެމބަރުން އެއިރު ގަތްކަހަލަ ބިރެއް މިހާރުގެ މެމބަރުން ނުގަންނާނެ!\nމަޖިލީހުގައި މިހާރު ތިބީ ނޫކަށި ފުރައިގެ ލޭހޫނު ޒުވާނުން. ލޮލުގެ އިޝާރާތަކަށް އިންގިލީގެ އިޝާރާތަކަށް އެމީހުން ބިރެއްވެސް ނުގަންނާނޭ އަދި ޗާޓުން ބޭރުވަންޏާ ތުނިކުރަމުން ތުނިކުރަމުންގޮސް ވައްޓާލާފަ ގޮޑިން ބާލުވަންވެސް ބާލުވާލާނެ.\nކުޑަކުޑަ ވަޑާންގެއެއް ހިންގަން ހަވާލުކުރީމަ އެތަން ނުހިންގި ބަނގުރޫޓް ކޮށްލި މީހަކަށް ހިންގޭނީ ކޮން ޤައުމެއް އަދި ކޮން މަޖިލީހެއް. އަދިވެސް މުންޑޭ ސޯރުފޮތިކޮޅޭ މީވާ ސަރުކާރެކޭ ކިޔާ ބޮޑެތި ވާހަކަ ދައްކާތި.\nޖޫން 7, 2021 09:12\nނަޝީދަށް މަޖިލިސް ރައީސްކަން ދެން އީވާ! ކަލޭމެންގެ ސަރުކާރެއް ނާންނާނެ. ކަލޭނުން ތިދުވަނީ ނަޝީދަށް ވެރިކަންހޯދަދޭން ކަނޑިކިގަޅައިގެން\nޖޫން 7, 2021 09:18\nހައް ހައް ހައް ހައް ހައް ހައް ހައް ހައް ހައް ހަމަ ހިނި އައްނަނީ. އީވާ ކަލޭމެން ރައީސް ޔާމީން އިނތިހާބުން ފެއިލް ކޮށްލަން ކަން ކަން ޕްލޭން ކުރި އިރު ހިތަކަށް ނާރާތަ އެއްމެ މޮޅަށް ޕްލޭން ކުރާފަރާތަކީ ﷲ ކަން\nޖޫން 7, 2021 09:19\nޖޫން 7, 2021 09:21\nފޭއްސިއިލޮޅިގަޑު އެހެރެނީ ހަހަހަހަހާ\nމާތްކަލާކޮށް! މިއޮތީވާ މަޖުލިހެއް! ހުރިހާ ހޮރަކަށް އަތްބާނަންޖެހޭތަ؟\nޖޫން 7, 2021 09:25\nބޮޑުތަޅާލުންއޮއްކަމައްވަނީ ޖުލައިމަހުގާ ބޮޑުގޮހަޑާއައުމުން ކަމައްވަނީ ރ.ޔާމިންހުރީ ވެރިކަމަހަވާލް ވާން ރައްޔިތުންގެލޯއްބާއެކީގާ\nޖޫން 7, 2021 09:26\nފަހުތަޅާލުން ވަރައްއުފާވެރިދުވަހަކައްވާނެ ދިވެހިންނައް\nޖޫން 7, 2021 09:30\nރެދުއަޅާފި ރެދުއަޅާފި އުފަލުގެކޮޅެއްވެސްނެއްހާއުފާ\nއުފަލުގެ ކޮޅެއްނެއްހާއުފާ ފަހުތެޅުންގަޑުއިންތިޒާރުގާމިތިބީ\nޖޫން 7, 2021 09:35\nސުބްހާނަﷲ މިއޮތް ސްޕް ރިމްކޯޓު މަޖިލީހެއް !!! ހައިބަތުން ގައުމުކުޑަ ގާނޫނީގޮތުން ޔާހަބޭސް ހިތުން އެމެ ރިކާގެ ސެނެޓު .. ކަނބުލޮމެއްނޭ ތިޔަވިސްނަނީ ކުކުޅަށްވު ރެން ބިސްދޮށިކޮށް !! މަޖިލީހުން ޝަ ރީއަތްކު ރަން އަދިމާއަވަސް! ދުނިޔޭގެގައުމުތަކުގަ ދެއި ރުދެދަޅަޔަށް ބޯބޭހެއްހެން ގާނޫނުނުހެދުމަކީ\nކު ރާކަމެއްނޫން އަދި\nކު ރެވޭނެވެސްކަމެއްނޫން!! އަލިފު ހާ\nޖޫން 7, 2021 09:37\nހަރުކަށި ފިކުރުގެ މީހެއް.\nޖޫން 7, 2021 09:48\nއީވާ އާއި ނަޝީދަށް ކަމުދާނީ އެމީހުން ބޭނުންވާގޮތް އެކަނި.\nޖޫން 7, 2021 10:02\nމާތްކަލާކޮ މިއޮތީ ވާ މަޖިލީހެއް.\nޖޫން 7, 2021 10:05\nއީވާ ކޮބާކަމެންހެންހީވެއްޖެދޯ އެކަމުބުނަންއީވާވެސް ޝައިނީއާ ގިޅިގެންހިންގިޖަރީމާވެސް ﷲމޮޅައްދެނެވޮޑިގެންވޭ ވެރިކަމަކީ ﷲތަޢާލާ ދެއްވާއެއްޗެއް ސަރުކާރުބާރުވެރިއެއްގެގޮތުގަހުރެ ސަރުކާރައްފާޑުކިއުމަށްވެރެ ސަރުކާރުން ބޭރުވެފާޑުކިއުންރަނގަޅީ\nޖޫން 7, 2021 10:31\nޔާމީން ސަރުކާރަށްވުރެ އުނދަގޫ ބޮޑު ސަރުކާރެއް މިހާރު ފެނިއްޖެއެއްނު. ހުރިހާ ބާރެއް އޮވެ އަމިއްލަ ވެރިކަމުގައި މިހާރު ބޭނުންހާ ގޮތަކަށް ކަންކަން ނުކުރެވެނީ. ޚުދުމުޚުތާރުވާން އުޅުމުން އެހެން މީހުން ހުއްޓުވީތީ މިހާރު ތިޔަ ކަންބޮޑުވަނީ. ގަވައިދުން ބޭރުން މީހުންގެ މައްޗަށް ދައުވާކުރަން އުޅުނުކަން އެއީ އަމިއްލައަށް ކުރީތީ ގޯސްކަމެއް ކަމަށް ނޭނގުނު.\nޖޫން 7, 2021 10:35\nކަލޭމެންނާ ދިމާލަށް އަސްލު ކިޔަންވާ އެއްޗިހި ނުކިޔޭނެ ވޮށްއަލިވާ ހިސާބަކު. އަމިއްލައަށްދޯ ސަރުކާރު ހަދައިގެން ތިތިބީ މާމޮޅެތި ޕްލޭންތަކެއް ހިފައިގެން އައިސް؟ އިބޫ ބަރުލަމާނީއަށް ނޫނެކޭ ބުނިހައިރުން ތިތިބީ ދެޕާޓީ ހަދައިގެން. ކަލޭމެން ވެރިކަމަށް އައީ ވަކިމީހަކަށް ސަޖިދަ ޖަހާކަށް ނޫނޭ. ރައްޔިތުންނަށް ހެޔޮ ވެރިކަން ކޮށްދޭނަމޭ ކިޔައިގެން ހުވަފެން ދައްކައިގެން ވެރިކަމަށް އަޔަސް އަސްލު ކުރަން ތިޔައުޅޭ ކަމެއް އެންމެނަށް އެނގޭ. މަޖިލިސް ތެރޭގަ ތިޔަކުޅޭ ކަސޯޓީ ބަލާނެ ބަޔަކު ނެތް މިހާރު. އީވާމެން ރޮޒޭމެންނަށް ކަރުން ތޫލިއަޑު ނެރެފަ ހަޅޭލެވުން ނޫން ކަމެއް ކުރަން އެނގެނީކީ ނޫން. ތިޔަތަނުން ރައްޔިތުންގެ ފައިދާއަށް ބިލެއް ފާސްކޮށްގެން ރައްޔިތަކަށް ވީ ފައިދާއެއް ހަރާމް. ބޮޑުމުސާރަ ނަގައިގެންތިބެ ކުރާހާވެސް ކަމަކީ ވަކިމީހެއްގެ މަސްލަހަތު ހިމާޔަތް ކުރުން. މާތްﷲ ގަންދީ ހުވާކުރީ އެކަން ކުރަންތަ؟ ލަދެއްވެސް ނުގަނޭ ވާހަކަ ދައްކަން.\nޖޫން 7, 2021 10:39\nމަސްއަލައަކަށް ދިމާވަނީ ކަންކަމުގައި އޮންނަ އުޞޫލުން ކަންކަން ގެންދިއުމާ ، އުޞޫލާ ޚިލާފަށް ކަންކަން ގެންދިއުމާމެދު ޚިޔާލު ތަފާތުވުން. ނަޝީދުގެ ފެކްޝަން ބޭނުންވަނީ އުޞޫލުތަކާ ޚިލާފަށް ކަންކަން ގެންދަން. އެކަމާ އިދިކޮޅަށް ކުޑަކުޑަ ބަހެއް ބުނެލިޔަސް އީވާމެން މޮޔަވާން ކައިރިވޭ.\nޖޫން 7, 2021 10:46\nއަޖައިބެއް ހަމަ، މި އީވާ ވެސް މަގުމައްޗަށް ނިކުމެ ފެލި، އެތައް ވަންނިއެއް ޖައްސާއިގެން ގެނައި އަމިއްލަ ޕާޓީގެ ސަރުކާރެއްނޫންތަ މީ..\nއެންމެ ފަރުދަކަށްޓަކައި މުޅި ޤައުމު..\nސެކިއުރިޓީ ވެސް މި މީހުންގެ ޢާއިލާއަށް ..\nއެކަމަކު ހުދުމުޚްތާރު ޑިކްޓޭޓެއް ނޫނޯ މިމީހުން، ވަރަށް ވެސް ޑިމޮކުރެޓިކް ކަމަށް ދެއްކެނީ.. ދިވެހި ރައްޔިތުންނަކަށް އަދި ވެސް ހަމަ ވާނުވާ ނޭނގެ، އަތްޖަހާ އަވަހަށް..\nބަލަ ނަޝީދަކީ ފަރުވާ ހޯދުމަށް ޤައުމުން ބޭރުގަ ހުންނެވި ބޭފުޅެއް އެބޭފުޅާޔަށް މަޖިލީހަށް މައްސަލަ ހުށަހެޅުއްވޭތަ؟ މިވެސް ޢަރަތެއް ހަމަހޭވެރިކަން ނެތަސް އެބޭފުޅާމަޖިލީހުގެ ރައީސްކަމުގެ ވާޖިބުތަކާއިގެން ރޫހާނީ ގޮތުން އިންނެވިކަމަށްތޯ ލާދީނީ އެމްޑީޕީ މެންބަރުން ބައްލަވަނީ؟؟؟ މުޅި ދައުލަތުގެ ހުރިހާތަނެއްގަ މި ނަޝީދުގެ ދެފައި މީދެން ބޮޑުވެސްޖެ އާފާތެއްނު؟ މަށަށް ހީވަނީ މިވަރުން ދަންޏާ ފިރު އައުނުހެން ހިއްކާފަ ބާއްވަންވެސް ފަސް ނުޖެހޭނެހެން\nޖޫން 7, 2021 10:57\nބުނާން އޮތް އެތި ހުތުރުކަމުން މިތާކު ލިޔެވޭކަށްނެތް! ކަލޭމެންގެ މެޖޯރިޓީ ސަރުކާރު ކަލޭމެންނަށް ކަމުނުދަނީ ހާދަ ކަޑަވީމާ!\nބަލަގަ މަޖިލީހުގެ ކޮމެޓީތަކުންނާ ތަޅަމުންބަލަންވީ ސިއްޙީ ދާއިރާފެއިލްވާންޖެހުނުސަބަބު ކޮވިޑޭ ބުނާއިރަށް މަޖިލީސް އނޑޕ މެމްބަރުންފިލަނީ\nހިރިހާ ކަމެއް މޮޅަށް ރާވާ ހިންގާ ފަރާތަކީ ގަދަ ކީރިތިވަންތަ މާތްﷲ އަހަރެމެންގެ ރައްބު އަހަރެމެން ހެއްދެވި ފަރާތް އަހރެމެން ގެ ވެރި އިލާހު\nމިއީވާ މަޖްލިސްއެކޭ ބުނަންވީ މީވާ ސަރުކާރެކޭ ނޫން ބުނަންވީކީ. ރައްޔިތުންގެ މަޖްލިސްގެ މެމްބަރުންގެ ގޮތުގައި ތިބެ ގާނޫނާ ގަވައިދުތަކާ ޚިލާފަށް ކަންކުރަނީ ތިޔަވީދާއާ ނަޝިދު. ތިމާމެން ނުރުހޭ ކަމެއް މީހަކު ކޮށްފިއްޔާ ހަމަ ވަގުތުން އެމިހެއްގެ ދުވަސް ދުއަވާލަން ބޭނުންވަނީ. ހަމަ ސީދާ ޚުދު މުޚްތާރު ދެބެއިންމީ. އަދިވެސް ބުނާތި ހިތްތިރި ވެރިޔެކޭ އަންނިއަކީ.\nޖޫން 7, 2021 12:43\nއީވާ އާ ނަޝީދުއާ މިގައުމުގަ ރަސްކަން ކުރަންވީ.\nޖޫން 7, 2021 13:04\nބީވާއަށްވެސް އެނގިއްދޯ ބޮލު ރޮދިކެޑިފައޮތް ސަ ރުކާ ރެއްކަން:\nޖޫން 7, 2021 13:26\nމާތް ކަލާކޯ މިވާ މަޖީލީހެއް ނަމުން ރައްޔިތުންގެ ބޯޑު އަޅުވައިގެން ނައިބުކަމުގެ މަގާމުގަ އިދެގެން ކުރާކަމަކީ އެއްމެއް ފަރުދެއްގެ ހަެްގުތައް ހޯދުން ދެންތިބި މީހުން މަރާފަވިއަސް މާތް ކަލާކޯ މި އަނިޔާވެރި ކަމާއި ކެހިވެރި ކަމުން މި ދިވެހި ބިން ސަލާމަތްކުރައްވާށިއެވެ.\nޖޫން 7, 2021 13:29\nމަހީހީ ހަލާކުވެއްޖެ! މަމިހިރީ ހަނު!\nޖޫން 7, 2021 13:31\nރައްޔިތުން ބޮޑުވެގެންވާ ބަލިމަޑުކަމެއްގަ ހަނާވަނީ އެންބިޔުލެންސް ނެތިގެން އަތްގާދިޔަލުގަޔާ ޕިކަޕުތަކުގަ މިޖެހެނީ ހަސްފަތާލަށް ގެންދަން. ރައްޔިތުންގެ އަތުން ބޮޑު މުސާރަ ނަގައިގެން ތިބި މަޖިލިސް މެންބަރުން އެމީހުންގެ ރޫހާނީލީޑަރަށް އިންސާފު ނުހޯދަދެވިގެން ހަމަ މޮޔަވަނީ. ރައްޔިތުންނަށް ހެޔޮއެދޭ އެއްވެސް ސިޔާސީމީހަކު ނޫޅޭނެކަން ދަންނާތި.\nޖޫން 7, 2021 14:53\nމާތްކަލޯކޯ މީވާ މަޖލިހެއް!!!! ނަތީޖާ އެއް ނެރެވެނީކީ ނޫން. އަބަދު ކޯޅުން. ނަންވާނީ މައުމޫނާ މަ ރހޫމް ހަމީދު. އޭރު ގޮވަމުން ދިޔައީ މައުމޫނާ ކޮއްކޮ މަރްހޫމް ހަމީދު ގޭތެރެއިން ހިންްގި ތަނެކޯ!!!! ހަމޑިމޮކްރަސީއޯ ކިޔައިގެން ރައްޔިތުން ވާވައްދައިގެން ތިބެ، ރައްޔިތަކު އަގަ ހުޅުވާލާއިރަށް ބިލުތައް ވައްދައިގެން އަގަ ބަންދު ކުރަން ހިފާފަ މިތިބީ. ބަލަ މާއްދާ 27 މަތިން ހަދާންވޭބާ. ނޫނީ މިހާރު ބޭނުން މާއްދާއެއް ނޫންބާ؟؟؟!!!!\nޖޫން 7, 2021 16:29\nކުރާނެ ކަމެއްނެތް ކޮވިޑު ޖެހުނަސް ފުރާނަ ހުއްޓަކައި ވަޅެއްނުލާނެ


Eathan ah Ehee Hoadhumah Maadhma Fund Raising Eventeh Baavvanee | ungoofaaru.com\nބަނޑޭރިގަނޑު/ޚަބަރު/އީތަންގެ ފަރުވާއަށް އެހީ ހޯދުމަށް މާދަން ފަންޑް ރެއިސިން ހަރަކާތެއް ބާއްވަނީ\nމުނާޒު މުޙައްމަދު 12 އޮކްޓޯބަރ 2018\n0 17,406 1 މިނެޓުން ކިޔާލެވޭ\nއުފަންވާއިރު ތުންފަތާއި ތަލީގެ މަސްތައް ރަނގަޅަށް އުފެދިފައި ނެތުމުގެ ސަބަބުން ދިމާވާ ހާލަތެއް މެދުވެރިވެފައިވާ އީތަން މުޙައްމަދު އިޝާންގެ ފަރުވާއަށް އެހީ ހޯދުމަށް މާދަމާ އުނގޫފާރުގައި ފަންޑް ރައިސިން ހަރަކާތެއް ބޭއްވުމަށް ޢާއިލާއިން ތައްޔާރުވެއްޖެއެވެ. ހެލްޕް އީތަންގެ ނަމުގައި ކުރިއަށް ގެންދާ މި ހަރަކާތަކީ ކާބޯތަކެތީގެ މައުރަޒެކެވެ.\nޢާއިލާގެ އެންމެންގެ އެއްބާރުލުމާ އެކު ކުރިއަށްދާ މި މައުރަޒު އޮންނާނީ މާދަމާ ހެދުނު 10:00 ން މެންދުރު ފަހު 14:30 އަށް އުނގޫފާރު ފޭރާން ފިހާރަ ކުރިމަތީގައެވެ. މި މައުރަޒުގައި ކާބޯތަކެތީގެ އެކި ބާވަތްތައް ގަންނަން ލިބެން ހުންނާނެއެވެ. މީގެ އިތުރުން އެހީގެ ގޮތުގައި ފައިސާ ހަދިޔާ ކުރަން ބޭނުންވާ ފަރާތްތަކަށް ވެސް އެ ފުރުސަތު ހުޅުވާލެވިފައި ވާނެއެވެ.\nއީތަން އަކީ ރ.ކަނދޮޅުދޫ، ނޫރާނީވިލާ، މުޙައްމަދު އިޝާން އަދި ރ.އުނގޫފާރު، ރިހިވެލި އައިޝަތު ފަޒްލީނާގެ އަލަތު ދަރިފުޅެވެ. އީތަން އުފަންވި އިރު އޭނާއަށް ވަނީ އުފެދުމުގައި ތުއްތު ކުދިންނަށް ކުރިމަތިވާ ހާލަތެއް ކުރިމަތިވެފައެވެ. އެއީ ތުންފަތް އަދި ހިރުގަނޑުގެ މަސްތައް ރަނގަޅަށް އުފެދިފައި ނެތުމުން ދިމާވާ ހާލަތެކެވެ. އުފެދުމުގައި ދިމާވާ މައްސަލަތަކުގެ ނިސްބަތުން މިއީ ވަރަށް އާންމު ކަމެކެވެ. މި ހާލަތުގެ ސަބަބުން ތުއްތު އީތާންގެ މަތީ ތުންފަތް އަދި މަތީ ތަލީގައި ވަނީ ބާގަނޑެއް ހެދިފައެވެ. މި ހާލަތުގައި ދަރިފުޅަށް ޤާތުން ކިރުދިނުމާއި، ފެންދިނުމާއި ނޭވާލުން އުނދަގޫވެގެން ދެއެވެ. އީތަންގެ މަޢުލޫމާތު މީގެ ކުރިން ވެސް އުނގޫފާރު.ކޮމް އިން ވާނީ ގެނެސްދީފައެވެ.\nޑޮކްޓަރުންނާ ހަވާލާދީ ޢާއިލާއިން ބުނި ގޮތުގައި އީތަން މުޅިން ރަނގަޅުވުމަށް3ސާޖަރީއެއް ކުރަން ޖެހެއެވެ. ނަމަވެސް މި ސާޖަރީތަކަށް ވަރަށް ބޮޑު ހަރަދެއް ހިނގާނެތީ އާއިލާއަށް ވަނީ ފައިސާގެ ދަތިކަމާ ކުރިމަތިލާން ޖެހިފައެވެ. ޢައިލާއިން މައުލޫމާތު ދިން ގޮތުގައި ހެޔޮ އެދޭ ގިނަ ފަރާތްތަކެއްގެ ދީލަތި އެހީތެރިކަމާއެކު އީތަންގެ ފުރަތަމަ ސާޖަރީ މިހާރު ވަނީ ކާމިޔާބުކަމާއެކު ކުރެވިފައެވެ. އާއިލާއިން ބުނި ގޮތުގައި އީތަންގެ މަޢުލޫމާތު އުނގޫފާރު.ކޮމް އިން ގެނެސްދިނުމާއެކު ވަރަށް ގިނަބައެއްގެ އެހީތެރިކަމެއް ލިބިގެން ގޮސްފައިވާތީ އެ އެންމެ ފަރާތްތަކަށް އާއިލާއިން ވަރަށް ބޮޑަށް ޝުކުރުއަދާ ކުރަން ބޭނުންވެއެވެ. އަދި މީގެ އިތުރުން ޢާއިލާގެ އެދުމަކީ މާދަމާގެ އިވެންޓްގައި ވީހާވެސް ގިނަ ހެޔޮ އެދޭ ފާރާތްތަކުން ބައިވެރިވެ ދެއްވުމެވެ.\nއީތަންއަށް އެހީތެރިވުމަށް ބޭނުންވާ ފަރާތްތަކުން ތިރީގައިވާ އެކައުންޓަށް ފައިސާ ޖަމާކުރެވޭނެއެވެ. ނުވަތަ އީތަންގެ ބައްޕަ މުޙައްމަދު އިޝާންގެ ނަންބަރ 9633676 އަށް ގުޅައިގެން ކުރިއަށް ގެންދެވޭނެއެވެ.


Raees Aa Shahid Ge Bahdhaluvumeh, Raajje Vadaigathumah Dhauvathu Dhevvi - Vaguthu\nރައީސް އިބްރާހިމް މުހައްމަދު ސޯލިހާއި އދ. ގެ އާންމު މަޖިލީހުގެ 76 ވަނަ ޖަލްސާގެ ރައީސް ޝާހިދު. --- ފޮޓޯ: ރައީސް އޮފީސް\nރައީސް އިބްރާހިމް މުހައްމަދު ސޯލިހާއި އދ. ގެ ރައީސް އަދި ރާއްޖޭގެ ފޮރިން މިނިސްޓަރު އަބްދުﷲ ޝާހިދާ ބައްދަލު ކުރައްވައިފިއެވެ.\nނިއުޔޯކް ސިޓީގައި ހުންނަ އ.ދ. ގެ މައި މަރުކަޒުގައި އިއްޔެ ބޭއްވި ބައްދަލުވުމުގައި ރައީސް ވަނީ ޝާހިދު އ.ދ. ގެ 76 ވަނަ އާންމު މަޖިލިހުގެ ރައީސްކަމަށް ހޮވިވަޑައިގަތުމާ ގުޅިގެން މަރުހަބާ ވިދާޅުވެ، އެމަނިކުފާނުގެ އުންމީދީ ރިޔާސަތުގައިވާ "ފައިވް ރޭސް އޮފް ހޯޕް" ގެ ކަންކަން ހާސިލުކުރެއްވުމުގައި ކާމިޔާބީއަށް އެދިވަޑައިގެންފައެވެ.\nމިއީ އދ. ގެ ރައީސްގެ މަގާމު ދިވެއްސަކު އަދާކުރައްވާ ފުރަތަމަ ފަހަރެވެ. އަދި އދ. ގައި މިހާ ބޮޑު ޝަރަފެއް ދިވެއްސަކަށް ލިބުނު ފުރަތަމަ ފަހަރު ވެސްމެއެވެ. ރައީސް އިބްރާހިމް މުހައްމަދު ސޯލިހު އެމެރިކާ އަށް މި ފަހަރު ވަޑައިގަތުމުން ރަސްމީކޮށް މަރުހަބާ ދެންނެވީ ވެސް އދ. ގެ ރައީސްގެ ހައިސިއްޔަތުން ޝާހިދެވެ.\nޝާހިދު، ރައީސްއާ އެކު ބޭއްވި ބައްދަލުވުމުގައި ވަނީ 2022 ވަނަ އަހަރުގެ ޑިސެންބަރުގެ ނިޔަލަށް މުޅި ދުނިޔޭގެ އާބާދީއަށް ކޮވިޑް-19 އިން ދިފާޢުވުމަށް ވެކްސިން ޖަހައި ނިންމުމަށް އަމާޒުހިފާފައިވާކަމަށާއި، ތިމާވެއްޓަށް އަންނަ ބަދަލުތައް ކުޑަކުރުމަށް ފިޔަވަޅު އެޅުމަށް އިސްކަންދެއްވާނެކަމުގައި ވިދާޅުވެފައެވެ.\nރައީސް އިބްރާހިމް މުހައްމަދު ސޯލިހާއި އދ. ގެ އާންމު މަޖިލީހުގެ 76 ވަނަ ޖަލްސާގެ ރައީސް ޝާހިދު. --- ރައީސް އޮފީސް\nއަދި، އ.ދ.ގެ އާންމު މަޖިލީހުގެ ރައީސް ވަނީ އެމަނިކުފާނު އެ މަގާމަށް ކުރިމަތިލުމާ ހަމައިން ފެށިގެންވެސް އެމަނިކުފާނަށް ކުރެއްވި އިތުބާރާއި ދެއްވި އެއްބާރުލެއްވުމަށްޓަކައި ރައީސް އަށް ޝުކުރު އަދާކުރައްވާފައިވެއެވެ.\nއަދި، ދިވެހި ދަރިޔަކަށްވެ އ.ދ.ގެ ޢާންމު މަޖިލީހުގެ ރައީސްގެ މަޤާމުގައި ހުންނެވުމަށް ފުރުޞަތު ލިބުމަކީ އެމަނިކުފާނަށް ލިބުނު ޝަރަފެއްކަމަށާއި، ރާއްޖޭގެ ޚާރިޖީ ސިޔާސަތު ބިނާވަނީ ބޭރު ޤައުމުތަކާއެކު މިހާރު އޮންނަ ގުޅުންތައް ދެމެހެއްޓުމާއެކު އާ ގުޅުންތައް ގާއިމް ކުރުމަށް ކަމުގައި ޝާހިދު ވިދާޅުވިއެވެ.\nމީގެ އިތުރުން ޝާހިދު ވިދާޅުވިގޮތުގައި އ.ދ. ގެ 76 ވަނަ އާންމު މަޖިލީހުގެ ރައީސްގެ މަގާމު އެމަނިކުފާނަށް ކާމިޔާބުކުރެއްވުމުން ރަމްޒުކޮށްދެނީ ބައިނަލްއަގްވާމީ މައިދާނުގައި ރާއްޖޭގެ ޚާރިޖީ ސިޔާސަތު ބަލައިގަނެފައިވާކަމެވެ.\nރައީސް ވަނީ ޝާހިދު ރާއްޖޭގެ ޚާރިޖީ ސިޔާސަތު ތަންފީޒުކުރުމުގައި ހޯއްދަވާފައިވާ ކާމިޔާބީ ފާހަގަކުރައްވައި ޝުކުރުއަދާކުރައްވާފައެވެ. އަދި، ޢަބްދުﷲ ޝާހިދު ވަނީ މި ކާމިޔާބީގެ ފަހަތުގައި ރާއްޖޭގެ ޚާރިޖިއްޔާގައި މަސައްކަތްކުރައްވާ ބޭފުޅުންގެ ޤާބިލްކަމާއި ފަންނުވެރިކަން މުހިންމު ދައުރެއް އަދާކުރާކަމުގައި ވިދާޅުވެފައެވެ.\nމި ބައްދަލުކުރެއްވުމުގައި ދެބޭފުޅުން ވެސް ވަނީ ކޮވިޑްގެ ބަލިމަޑުކަމުން އަރައިގަނެ އިގްތިސާދީ އަދި އިޖްތިމާއީ ޙާލަތު ރަނގަޅުކުރުމުގައި ބޭނުންވާ ފަރާތްތަކަށް ހަމަހަމަކަމާއެކު ވެކްސިން ލިބޭނެ މަގު ތަނަވަސްކުރުމުގެ މުހިންމުކަން ފާހަގަކުރައްވާފައެވެ.\nޝާހިދު ވަނީ މިންތީގެ ހަމަހަމަކަމަކީ އެމަނިކުފާނުގެ ރިޔާސަތުގައި އިސްކަންދެއްވާނެ ދާއިރާއެއްކަން ފާހަގަކުރައްވައި، ރާއްޖޭގައި މިންތީގެ ހަމަހަމަކަން ގާއިމުކުރުމަށް ރައީސް އިބްރާހީމް މުޙައްމަދު ސޯލިޙް ނަންގަވާފައިވާ މުހިންމު ފިޔަވަޅުތަކާގުޅޭ ގޮތުން ވާހަކަފުޅުދައްކަވާފައެވެ. މިގޮތުން ރާއްޖޭގެ ސަފީރުންގެ ދެބައިކުޅަ އެއްބަޔަކީ އަންހެނުންކަން އަބްދުﷲ ޝާހިދު ފާހަގަކުރެއްވިއެވެ.\nމި ބައްދަލުކުރެއްވުން ނިންމަވާލައްވަމުން ރައީސް ވަނީ އ.ދ.ގެ އާންމު މަޖިލީހުގެ ރައީސްގެ ހައިސިއްޔަތުން ރާއްޖެއަށް ދަތުރުފުޅެއް ކުރެއްވުމަށް ދަޢުވަތުދެއްވާފައެވެ.\nސެޕްޓެމްބަރު 21, 2021 10:14\nތިޔަ ވުރެ ޖޯކެއް ނޯންނާނެ ޝާހިދު ރާއްޖެއަށް އައުމަށް ދައުވަތު ދިނުން\nސެޕްޓެމްބަރު 21, 2021 10:28\nއ.ދ.ގެ އާންމު މަޖިލީހުގެ ރައީސްގެ ހައިސިއްޔަތުން ރާއްޖެއަށް ދަތުރުފުޅެއް ކުރެއްވުމަށް ދަޢުވަތުދެއްވާފައެވެ... ހަރަދު ދިވެހި ސަރުކާރުން ދޯ؟\nސެޕްޓެމްބަރު 21, 2021 10:38\nދެން ދެބޭފުޅުން އަނެއްކާވެސް ފައްޅިޔަކައް ދިޔާމަ ހުންނާނީ ރަނގަޅައް\nސެޕްޓެމްބަރު 21, 2021 10:53\nއދ. ގެ ރައީސް ޢަބްދުﷲ ޝާހިދު ކުރައްވާ ރަސްމީ ދަތުރުފުޅުތަކުގަޔާއި ބައްދަލުވުންތަކުގައި އެމަނިކުފާނުގެ އަރިހުގައި ރާއްޖޭގެ ފޮރިންގ މިނިސްޓަރު ޢަބްދުﷲ ޝާހިދު ބައިވެރިވެވަޑައިގަތުމަކީ އާދަޔާ ޚިލާފު އިއްތިފާޤެއް.\nސެޕްޓެމްބަރު 21, 2021 11:29\nބަލަ އެއްވަކީ މިި ރާއްޖޭގެ ފޮރިން މިނިސްޓަރެންނު ؟؟؟ ދެން ކިޔޔެއްކުރަން އެއްވަށް ދަޢުވަތު ދެނީ އެއޯމިތަނު ނެތީ ކިޔެއްވެ ؟؟؟؟؟ އަޅެ ހޭބައްޔެއްނުވާޅެތަ ؟\nސެޕްޓެމްބަރު 21, 2021 11:43\nމިއާރޓިކަލް ކިޔާލުމުން ހީވަނީ އދގެ ރައީސަކީ ޝާހިދުހެން، އަދި ބައެއްތަންތަނުގައި ލިޔެފައި އޮތްގޮތުން ހީޥޭ އާއްމު މަޖިލިހުގެ ރައީސްހެންވެސް.\nމިދެމާގަމުވެސް ފުރުއްވަނީ ޝާހިދުތޯ ؟\nސެޕްޓެމްބަރު 21, 2021 12:08\nދޭއް ނޫން ތިން މަގާމު ރާއްޖޭގެ ޙާރިޖީ ވަޒީރުކަންވެސް..އދގަ ތާރީޙުގަވެސް މިވަރުގެ މަގާމުތަކެ އެކަކަށްދިންކަމެ އެގެން އެބައޮތްތަ..\nސެޕްޓެމްބަރު 21, 2021 12:05\nއެމަނިކުފާނަށް އދގެ ތިމަގާމު ހޯދުމަށް ދިވެ ހިދައުލަތުގެ ޙަޒާނާ ކަ ހާލިވާ ހަކަ ނުދައްކާދޯ..ރއިބުރާ ހިމު ދައުވަތުދީފި އިބުރާ ހިމު މު ހައްމަދު ސޯލި ހު އދގަ ތަގުރީރުކޮށް ނިންމާފަ ދިވެ ހިރާއްޖެއަށް ޒިޔާރަތްކޮއްލަން...މިއީތަ ރައީސް އޮފީ ހުން ފައިސާދީގެން ޕްރޮމޯޓުކުރަން އުޅޭ ޕްރޮފެސަރު މމޕރސ ކަޅުދަބަސް...ޗީޗީ ނޫސްވެރިންވެސް ތަންކޮޅެ އަމިއްލަ ނަފުސުގެ އަގު ހިފައް ހައްޓަބަލަ މިފެންވަރަށް ނުވެއްޓި...ދިވެ ހިންގެ ދިޔަފެލައިގެން އަލްޗަޕޯ ފޭމަސްނުކޮއްބަލަ..\nސެޕްޓެމްބަރު 21, 2021 12:23\nޝާހިދު ފޮރިން މިނިސްޓާރ ކަމުން ވަކިކޮށްފަ އެމަޤާމަށް މީހަކު އައްޔަން ކޮށްބަލަ !\nފައްޅިޔަށް ދާން ދައުވަތުދިންނަމަ ސާހިދު މާއުފާވީސް\nސެޕްޓެމްބަރު 22, 2021 10:17\nހަހަ މިއީ ޖޯކަކަށްވުރެންވެސް މާބޮޑު އެއްޗެއް މިޔަށްކިޔާނެ ނަމެއް ހޯދަންޖެހޭ! އެސޮރު ދިވެހިރާއްޖެ ލޮލުންވެސް ދުވަހަކުވެސް ނުދެކޭ! އެހެންވެ ރާއްޖޭގެ ރީތި ގޮނޑުދޮއްތައް ބަލާލަން ރާއްޖެ ވަޑައިގަތުމަށް ދައުވަތު އެރުވީ ! މަގޭ ހިތައްއަރާ ތިޔަ އިބްރާހިމާ ހުންނަނީ ހަމަހޭގަބައޭ! ދެން ދައުވަތެއް ދެވިއްޖެތާ!


Judiciary islaahu kurun, Bilaahakah!\nރައީސް އިބްރާހީމް މުހައްމަދު ޞާލިހުގެ ސަރުކާރުގެ ކެބިނެޓް ބައްދަލުވުމެއްގެ ތެރެއިން-- ފޮޓޯ: ރައީސް އޮފީސް\nޖުޑިޝަރީ އިސްލާހު ކުރުން، ބިލާހަކަށް!\nދިވެހި ރައްޔިތުން އެންމެ ބޮޑަށް ބޭނުންވާ އެއްކަމަކީ ރާއްޖޭގެ އަދުލްއިންސާފުގެ ނިޒާމު އިސްލާހުކޮށް، ހަރުދަނާ ކުރުމެވެ. އަދުލްއިންސާފު ގާއިމު ވާތަން ފެނުމެވެ.\nމިއީ ރާއްޖޭގެ ވިރާސީ ރަސްކަން ޖުމްހޫރިއްޔަތަކަށް ބަދަލުވެ، ރާއްޖެ ޑިމޮކްރެސީގެ މަގަށް އެނބުރެން ފެށީއްސުރެން ދިވެހިން ދައްކަމުން ދިޔަ ވާހަކަތަކެކެވެ. ޖުޑިޝަރީ އިސްލާހު ކުރުމުގެ ވާހަކަތައް އެންމެބޮޑަށް ދެކެވެމުންއައީ މިހާރު އަމަލު ކުރަމުންދާ ދިވެހި ޖުމްހޫރިއްޔާގެ ގާނޫނުއަސާސީ އެކުލަވާލުމުގެ މަސައްކަތްކުރި ދުވަސްވަރު އެވެ. ގާނޫނުއަސާސީ އެކުލަވާލުމުގައި ހާއްސަ މަޖިލީހުން އެންމެބޮޑު އަހުމިއްޔަތުކަމެއް ދީގެން ކުރި އެއް މަސައްކަތަކީވެސް އެއީއެވެ.\nމިހާރު އަމަލު ކުރަމުންދާ ދިވެހި ޖުމްހޫރިއްޔާގެ ގާނޫނުއަސާސީއަށް އަމަލު ކުރަން ފެށިފަހުން 10 އަހަރު ފާއިތުވެ ދިޔައިރުވެސް އަދުލްއިންސާފުގެ ދާއިރާއަށް މާ އެދެވޭ ބަދަލެއް ނުވަތަ ފަނޑިޔާރުގެތައް އިސްލާހުވާތަނެއް ނުފެނެ އެވެ.\nކުރީގެ ރައީސް މައުމޫން އަބްދުލްގައްޔޫމްގެ ދިގު 30 އަހަރުގެ ވެރިކަން ނިންމުމަށް އޭރުގެ އިދިކޮޅު ފަރާތްތައް އެންމެ ގަދަޔަށްކީ އަންބާއަކީ ވެސް "އަދުލްއިންސާފު ގާއިމު ކުރޭ" މިއެވެ. ނަމަވެސް އާ ގާނޫނުއަސާސީއާއެކު ރައީސް މައުމޫންގެ ވެރިކަން ބަދަލުވެ، ރާއްޖެ ޑިމޮކްރެސީގެ މަގަށް ދީލާލިއިރުވެސް އަދުލްއިންސާފުގެ ނިޒާމު އޮތީ އޮތްތާނގައެވެ. ބަދަލުވީ ރައީސުލްޖުމްހޫރިއްޔާގެ ނަމަވެ. ރައީސުލްޖުމްހޫރިއްޔާގެ މަގާމަށް ކުރީގެ ރައީސް މުހައްމަދު ނަޝީދު އިންތިހާބު ކުރެވިގެންދިޔައިރު، ދިވެހި ރައްޔިތުން ފޮނި އުއްމީދު ތަކެއް ކުރި އެވެ. އަދި އެ އުންމީދުތަކުގައި ކުލަ ޖެހި މަންޒަރު ސާފުވާންފެށި ހިސާބުން މުޅި މަންޒަރު ބަދަލުކޮށްލީ ވެސް އަދުލްއިންސާފުގެ ދާއިރާއިންއައި އިންގިލާބަކުންނެވެ. އޭރުވެސް ބަދަލު ނުކުރެވި އޮތީ އަދުލްއިންސާފުގެ ދާއިރާއެވެ. އިސްލާހު ނުކުރެވި އޮތީ ކޯޓުތަކެވެ. އަދުލްއިންސާފުގެ ނިޒާމު ބަދަލުކޮށް، ފަނޑިޔާރުން އުމުރު ދުވަހު މަގާމުގައި ދެމިތިބެވޭނެގޮތް ހަދައިފި އެވެ. ނަތީޖާއަކަށްވީ އަދުލްއިންސާފުގެ ދާއިރާ އިސްލާހު ކުރަން ނިކުތް ވެރިޔާ ފަސް އަހަރުގެ ދައުރު ނިމުމުގެ ކުރިން އެންމެ ތިން އަހަރުގެ ތެރޭގައި މަގާމުން އިސްތިއުފާ ދެއްވައި ގެއަށް ވަޑައިގަންނަވަން ޖެހިވަޑައިގަތު މެވެ.\nރައީސް މައުމޫންގެ ވެރިކަން ނިންމަން ދިވެހި ބޭނުންކުރި "އަދުލްއިންސާފުގެ ނިޒާމު އިސްލާހު ކުރުން" މިއަދުވެސް އޮތީ ހަމަ އެގޮތުގަ އެވެ. ރިޔާސީ އިންތިހާބު ކުރިމަތި ވިޔަސް، ރައްޔިތުންގެ މަޖިލީހުގެ އިންތިހާބު ކުރިމަތި ވިޔަސް އަދި ކައުންސިލްތަކުގެ އިންތިހާބު ކުރިމަތި ވިޔަސް، ކޮންމެ އިންތިހާބަކާ ދިމާކޮށް އަދުލްއިންސާފު ގާއިމު ކުރާވާހަކަ ދައްކައެވެ. ނަމަވެސް މިވީހާތަނަށް ނަތީޖާއެއް ފެންނަވަރެއް ނުވެއެވެ.\nރައީސް ނަޝީދުގެ ވެރިކަމަށްފަހު ވެރިކަމަށް އަރާ ވަޑައިގެންނެވި ޑރ. މުހައްމަދު ވަހީދު ހަސަންމަނިކުގެ ވެރިކަމުގައި އަދުލްއިންސާފު ދިޔައީ ގޯހުން ގޯހަށެވެ. އަދި ރައީސް ވަހީދުގެ ވެރިކަމަށްފަހު ވެރިކަމަށް ވަޑައިގެންނެވި ކުރީގެ ރައީސް އަބްދުﷲ ޔާމީން އަބްދުގައްޔޫމްގެ ވެރިކަން ވެގެންދިޔައީ މުޅި ދައުލަތުގެ ނިޒާމު ފުނޑުފުނޑު ކޮށްލި ވެރިކަމެއްގެ ގޮތުގަ އެވެ. ދައުލަތުގެ އިސް މަގާމުތަކެއް ފުރުއްވި ގިނަ ބޭފުޅުންތަކެއް ޖަލަށްލި އެވެ. ސިޔާސީ ހުރިހާ ލީޑަރުން ޖަލަށްލިއިރު، ޖަލުގައި ދައުލަތެއް ހިންގޭ ވަރަށް ދައުލަތުގެ އިސްމަގާމުތައް ފުރުއްވި ބޭފުޅުން ތިއްބެވި އެވެ. މުޅި އަދުލްއިންސާފުގެ ނިޒާމުއޮތީ ބޮއްސުންލާފަ އެވެ.\nކޯޓުތަކުން ކުރި ހުކުމްތަކާއި ގުޅިގެން ގިނަ ބަޔަކު ޖަލަށްލިއިރު، އެ ފަރާތްތައް މިނިވަންވެ، މިހާރު އެތިބީ އަނބުރާ ދައުލަތުގެ އިސްމަގާމުތަކުގަ އެވެ. އެކަން އެގޮތަށްވާން މެދުވެރިވީ ރައްޔިތުން ރައީސް ޔާމީންއަށް ނޫނެކޭ ބުނެ، ރައީސުލްޖުމްހޫރިއްޔާގެ މަގާމަށް އިބްރާހީމް މުހައްމަދު ސޯލިހު އިންތިހާބު ކުރި ހިސާބުންނެވެ. ދިވެހި ރައްޔިތުންގެ އެނިންމުމާއެކު ކޯޓުތަށް ވެސް އެނބުރި، ޖަލުގައި ތިބި ސިޔާސީ ބޭފުޅުންނާއި ދައުލަތުގެ އިސްމަގާމުތައް ފުރުއްވި ބޭފުޅުން މިނިވަން ކުރީ އެވެ.\nމިއަދުވެސް ރާއްޖެއަށް ދިމާވެފައިވާ އެންމެބޮޑު އެއް މައްސަލައަކީ އަދުލްއިންސާފުގެ ދާއިރާ އިސްލާހު ކުރުމުގެ މަސައްލަ އެވެ. ކުރިއަށް އޮތީ ރައްޔިތުންގެ މަޖިލީހުގެ އިންތިހާބެވެ. ސަރުކާރު ހިންގާ މައިޕާޓީ އެމްޑީޕީން އެންމެ އިސްކަމެއް ދޭން މިފަހަރުވެސް ނިންމާފައިވަނީ އަދުލްއިންސާފުގެ ދާއިރާ އިސްލާހު ކުރުމެވެ. ކޮންމެ އިންތިހާބަކާ ދިމާކޮށް، މިހުވަފެން ރައްޔިތުންނަށް ދައްކަމުންދާއިރު، އެކަން ކުރުމަކީ މިއަދު ސިޔާސީ މައިދާނުގައި އިސްކޮށް އުޅޭ ފަރާތްތަކަށް ކެރި ކުޅަދާނަ ކަމެއް ކަމަކަށްވާނެ ކަމަށް ނުފެނެއެވެ. ނަމަވެސް އިހުލާސްތެރިކަމާއެކު އަދުލްއިންސާފުގެ ދާއިރާގެ އިސްލާހު ކުރަން ގަދަ އަޅާ މަސައްކަތް ކުރައްވާ ސިޔާސީ ލީޑަރުން ވެސް އެބަތިއްބެވެ. ރައީސް އިބްރާހީމް މުހައްމަދު ޞާލިހާއި ކުރީގެ ރައީސް އަދި އެމްޑީޕީ ރައީސް މުހައްމަދު ނަޝީދަކީ ޖުޑިޝަރީ އިސްލާހުކުރުމަށް މަސައްކަތް ކުރައްވާ ދެ ބޭފުޅުންނެވެ. އެ ދެ ބޭފުޅުން ޖުޑިޝަރީއަށް ނުފޫޒު ފޯރުވާ އަޑެއް ނީވުމަކީ އެކަމުގެ ހެއްކެއް ކަމަށް ގަބޫލު ކުރެވެ އެވެ.\nޖުޑިޝަރީ އިސްލާހުކުރަން ފައިނަގާއިރު، ރައީސް އިބްރާހީމް މުހައްމަދު ސޯލިހުގެ ސަރުކާރަށާއި އެމްޑީޕީއަށް ގިނަ ގޮންޖެހުންތައް އެބަހުއްޓެވެ. އެއީ މި ސަރުކާރަކީ ގިނަ ސިޔާސީ ޕާޓީތަކެއް ކޯލިޝަން ހަދައިގެން އައިސްފައިވާ ސަރުކާރަކަށްވާތީ އެވެ. އަދި ބައެއް ސިޔާސީ ލީޑަރުން ތިއްބެވީ އިސް ބައެއް ފަނޑިޔާރުންނާ 'ޑީލް' ހަދައިގެން ކަމަށް ވާހަކަ ދެކެވޭތީ އެވެ.\nބައެއް ފަނޑިޔާރުންގެ މަގާމު ދިފާއުކޮށް ދެއްވާނެ ކަމަށް ވިދާޅުވެ، ހަތް ފަހަރު ﷲ ގަންދީ ހުވާކޮށްފައިވާ ސިޔާސީ ލީޑަރުން ސަރުކާރުގެ ކޯލިޝަންގައި އުޅޭނަމަ އަދުލްއިންސާފު ގާއިމު ކުރުމަށް ސަރުކާރުން ކުރަމުންދާ މަސައްކަތަކަށް ހުރަސް އެޅޭނެ ކަމަށް ގަބޫލު ކުރެވެއެވެ.\nރައީސް އިބްރާހީމް މުހައްމަދު ސޯލިހުގެ ސަރުކާރުގެ ބައެއް އިސްވެރިން ފަނޑިޔާރުންނަށް ނުފޫޒު ފޯރުވަމުންދާ ކަމުގެ ވާހަކަތަކައް އިވެމުންދާތީ ކަންބޮޑު ވަމެވެ.\nއަދުލްއިންސާފު ގާއިމު ކުރަންވީ އިހުލާސްތެރި ކަމާއެކުގަ އެވެ. ކޮންމެހެން ކޮންމެ އިންތިހާބަކާ ދިމާކޮށް ތި ވާހަކަ ދެއްކުމުގެ ބަދަލުގައި އެކަންކުރަން އިހުލާސްތެރި ނިޔަތެއް އޮންނަން ޖެހެއެވެ. ޒާތީ ތައައްސުބުންނާއި ސިޔާސީ ނުފޫޒުން އަދި އެއްވެސް ނުފޫޒެއް ފަނޑިޔާރުންނާއި ފަނޑިޔާރުގެތައް ފޯރުމަކީ އަދުލްއިންސާފު ގާއިމު ކުރަން ނިކުންނަ މީހުން ކުރަން ހެޔޮވާވަރުގެ ކަމެއް ނޫނެވެ. އަދި ފަނޑިޔާރުންވެސް މިނިވަންކަމާއެކު ގާނޫނުއަސާސީއާއި ގާނޫނުގައިވާ ގޮތަށް ހުކުމް ނުކުރެވޭނެނަމަ މަގާމުގައި ދެމިހުރުމުގެ ބޭނުމެއް ނެތެވެ.\nއިންސާފަކީ އިންސާނަކަށް ވީތީވެސް ލިބެންޖެހޭ އަސާސީ ހައްގެކެވެ. އިންސާފު ގާއިމު ނުކޮށް މިރާއްޖޭގައި ދެން ކުރަންޖެހޭ އިތުރުކަމެއް އޮތްކަމަކަށް ނުދެކެވެ. އިންސާފު ގާއިމު ނުކޮށް، ހައްގުތައް ރައްކާތެރި ނުކުރެވޭނެ އެވެ. ހައްގުތައް ރައްކާތެރި ނުކޮށް ގައުމަށް ހަމަޖެހުން އަންނާނެ ކަމަށް ނުދެކެމެވެ.\nކޯލިޝަން ލީޑަރުން އަދުލުއިންސާފު ސަރުކާރު ޝަރުއީ ދާއިރާ\nޖުޑިޝަރީ އިސްލާޙް ކުރާ ވާހަކަ އަކީ އަބަދުވެސް ދައްކާނެ ވާހަކައެއް. އެއީ އަބަދުވެސް ޖުޑިޝަރީ ކަމުނުދާ ގިނަ ބަޔަކު ތިބޭނެ. އެމީހުންނަށް އަބަދުވެސް ޖުޑިޝަރީ ވަރަށް އަވަހަށް ރަނގަޅު ކުރަން ޖެހޭކަމަށް ފެނިގެން އެވާހަކަ ދައްކާނެ. މިކަން ދާނީ މިގޮތަށް.\nޖުޓިސަރީ ކަމުނުދަނީ އެމީހަކާ ދެކޮޅަށް މައްސަލައެއް ނިމޭފަހަރު އެއްކޮޅަށް ނިމޭއިރަށް ކޯޓްތަކާ ޖުޑިސަރީ އޯކޭވޭ.... އެހެންވީމައި ވާގޮތް\nމާލޭގެ ބޮޑެތި އާއިލާތަކުގެ މީހުން އެތިބީ ޖަލުން ސަލާމަތްވެފަ. ޖުޑީޝަރީއޭ ޑިމޮކްރަސީއޭ ކިޔާފަ ވީދެނީ ހަމައެކަނި އެބޭނުމުގަ. މިސާލަކަށް ޕީޖީއަކަށްހުރި ކަލޭގެ އަދިވެސް އެހެރީ އޭނަ ކުރަމުން އައި މަސައްކަތުގަ. ކޮންކަމެއް ބަދަލުވީ.


"ދި އިންވިޒިބަލް މޭން " ފުރަތަމަ ޓްރެއިލަރަށް ވެސް ފާޑިކިޔުންތައް "ދި އިންވިޒިބަލް މޭން " ފުރަތަމަ ޓްރެއިލަރަށް ވެސް ފާޑިކިޔުންތައް\n"ދި އިންވިޒިބަލް މޭން " ފުރަތަމަ ޓްރެއިލަރަށް ވެސް ފާޑިކިޔުންތައް\nސައިންސް ފިކްޝަން ބިރުވެރި ފިލްމު "ދަ އިންވިޒިބަލް މޭން" ފުރަތަމަ ޓްރެއިލަރ ދައްކާލުމުން ބައެއް މީހުންގެ ފާޑުކިޔުންތައް އަމާޒުވެއްޖެއެވެ. މި ފިލްމަކީ ލިޔުންތެރިޔާ އެޗްޖީ ވެލްސްގެ ވާހަކަައިގެ މައްޗަށް 1933 ވަނަ އަހަރު ނެރުނު ފިލްމް އަސްލަކަށް ބަލައިގެން ހަދާ ފިލްމެކެވެ. 1933ގައި ނެރުނު ފިލްމަށްވެސް ދީފައިވަނީ ހަމަ "ދަ އިންވިޒިބަލް މޭން" މި ނަމެވެ.\nމި ފިލްމްގެ ޕްލޮޓްގައިވާ ފިލްމުގެ ވާހަކަ ބިނާކޮށްފައިވަނީ އެކުގައި އުޅުމަށްފަހު ވަކިވި ދެ ލޯބިވެރިންގެ ތެރޭގައި ހިނގާ ކަންތައްތަކެއްގެ މައްޗަށެވެ. އެގޮތުން އަންހެން މީހާއަށް އެކިގޮތްގޮތުން އެބިއުސްކުރަމުންދިޔަ ކުރީގެ ލޯބިވެރިޔާ އަމިއްލައަށް މަރުވާ ހަބަރު ލިބިގެންދެއެވެ. އެހިސާބުން އެ އަންހެން މީހާ އެނާގެ ދިރިއުޅުން އަލުން ބިނާކޮށް ކުރިއަށްދާން މަސައްކަތް ކުރަން ފަށާތަނުން އަނެއްކާވެސް ގިނަ ސުވާލުތަކެއްގެ ތެރެއަށް އޭނާ ވައްޓާލައެވެ. މިގޮތުން އަމިއްލައަށް މަރުވިކަމަށް ބުނާ ލޯބިވެރިޔާ މަރު ނުވާކަމަމާއި އޭނާ އާއި ދާދި ކައިރީގައި އުޅޭކަމުގެ ޝައްކުތައް އިހްސާސްކުރެވެން ފަށައެވެ.\nލީ ވެނަލް ޑައިރެކްޓްކުރާ މި ފިލްމު ޕްރޮޑިސްކުރަނީ ޔުނިވަރސަލް ޕިކްޗަރސް އާއި ބްލަމް ހައުސްއިން ނެވެ. މި ފިލްމުގެ ކާސްޓުންގެ ތެރޭގައި އެލ؛ްސިބަތް މޮސްއާއި އޮލިވަރ ޖެކްޝަން ހިމެނެއެވެ.\nއަންނަ އަހަރުގެ ފެބުރުއަރީ މަހުގެ 28 ވަނަ ދުވަހު ރިލީޒްކުރަން ތައްޔާރުވަމުން އަންނަ ފިލްމުގެ ފުރަތަމަ ޓްރެއިލަރ އާއި އެކު ބައެއް މީހުންގެ ފާޑިކިޔުންތަކާއި ޕްރޮޑަކަށްޗަން ހައުސްއަށް ވަނީ ކުރިމަތިލާންޖެހިފައެވެ.\nގިނަ ބައެއްގެ ފާޑުކިޔުންތައް އާމާޒުވެފައިވަނީ ފިލްމުގެ ޓްރެއިލަރ އަށެވެ. މި ގޮތުން ފުރަތަމަ ޓްރެއިލަރ އިންވެސް މުޅި ފިލްމުގެ އެއްކޮށް ދައްކައިފިކަމަށާއި ދެން ފިލްމު ބަލަން ޖެހޭ އެއްވެސް ސަބަބެއް ނެތްކަމަށް ބުނެ ގިނަ ބަޔަކު އަންނަނީ ފިލްމުގެ ފުރަތަމަ ޓްރެއިލަރ އިން ފިލްމު ސަސްޕެންސް ގެއްލުވާލާފައިވާކަމަށް ބުނަމުންނެވެ.


BREAKING: Addu City In Covid-19 Ge Alaamaaithakeh Huri MeehakuFenijje - Vaguthu\nއައްޑޫ ސިޓީން ކޮވިޑް-19 ގެ އަލާމާތްތަކެއް ހުރި ކުއްޖަކު ފެނިއްޖެ\nއައްޑޫ ސިޓީ ހިތަދޫއިން ކޮވިޑް-19 ގެ އަލާމާތްތަކެއް ހުރި ކުއްޖަކު ފެނިއްޖެ އެވެ.\n"ވަގުތު" އަށް އެނގިފައިވާގޮތުގައި އެ ގެއިން ފެނިފައިވާ އެ ކުއްޖާއަކީ ދާދި ފަހުން އިންޑިއާއިން އައްޑޫ އަށް ދިޔަ ކުއްޖެކެވެ. އެ ކުއްޖާ އިންޑިއާއަށް ދިޔައީ މަންމަ އާއި ބައްޕައާއި އެކުގައެވެ.\nއެ ކުއްޖާގެ ގައިން ކޮވިޑް-19 އަށް ޝައްކު ކުރެވޭ އަލާމާތްތަކެއް ފެނިގެން މިހާރު އެޗްޕީއޭ އިން ބަލަމުންދާ ކަމަށް މައުލޫމާތު ލިބެއެވެ.\nމައުލޫމާތު ލިބޭގޮތުގައި، އެ ކުއްޖާ އުޅެނީ ހުސް އައިސްގެންނެވެެ.\nއެ ކުއްޖާ ދިރިއުޅެމުންދާ ގެ މިހާރު ވަނީ "ކަރަންޓީން"ކޮށްފައެވެ. އެ ގެ ކަރަންޓީންކޮށްފައި ވަނީ އެގޭގައި މިވަގުތު ހުރި މީހެއްގެ ކިބައިން، ކޮވިޑު-19 އަށް ޝައްކު ކުރެވޭ އަލާމާތްތަކެއް ފެނުމާ ގުޅިގެން ޞިއްޙީ ގޮތުން އިތުރަށް ބަލަންޖެހޭ ކަންކަން ބެލުމަށެވެ.\nއަދި މިހާރު އެ ގެ ވަނީ 14 ދުވަހަށް ބަންދުކޮށްފައެވެ.\nއެހެންވެ އެގޭގައި މި ވަގުތު ތިބި އެއްވެސް ބަޔަކު ވަކިގޮތެއް އަންގަންދެން ތަނުން ބޭރަށް ދިއުމާއި، ހުއްދަނެތި އެއްވެސް މީހަކު ތަނަށް ވަނުން ވަނީ މަނާކޮށްފައެވެ.\nމިކަމާއި ގުޅޭގޮތުން ސަރުކާރުގެ ބަހެއް އަދި ނުލިބެއެވެ.\nމިހާތަނަށް ކޮވިޑް-19 އަށް ރާއްޖޭގައި ފައްސި ވެފައިވާ މީހުންގެ އަދަދަށް ބަލާއިރު 13 މީހަކު ހިމެނެއެވެ. އޭގެ ތެރޭގައި އެއްވެސް ދިވެއްސަކު ނުހިމެނެއެވެ.\nމާޗް 17, 2020 19:43\nބަންދުކުރީ ނަމަކަށްތަ؟ އެގޭ ބޭބެ ނަމާދަށް މިސްކިތައްވެސްދަނީ އެގޭ ބައެއްމީހުން ފިހާރަތަކަށްވެސް ދިޔަ!ގެއާހަމައަށް ނުދަނީސް ސީދާ އެއާޕޯޓުން ކީއްވެތޯ އެމީހާ ނުހިފެހެއްޓީ!މިހާރު އެތައްބަޔަކު މިވަނީ ބިރުވެރިކަމެއްގެތެރޭގަ\nމާޗް 17, 2020 19:47\nސަރުކާރު ކީއްތޯ މިކުރަނީ!އެޗްޕީއޭ އިން ކީއްވެތޯ މެސެޖުނުކުރީ! ތިބުނާ ކަމެއް ހިނގާއިރަށް ލައުޑުސްޕީކަރުންވިއަސް ގޮވަމުން މުޅިރަށަށް ނެއެންގީ ކީއްވެބާ!ކޮންޓެކްޓްވާނެހާ ބަޔަކާ ކޮންޓެކްޓްވާން ދޫކޮށްލީ ކީއްވެބާ!\nމާޗް 17, 2020 20:10\nމިފަދަ ދުވަސްވަރަކު ކީއްވެތަ މީހުން ރާއްޖޭން ބޭރަށް ގޮސްއައިސް މިހަދަނީ. ﷲ އެކުއްޖާއަށް އަވަސް ޝިފާއެއް މިންވަރުކުރައްވައި ވައިރަހަށް ނެގެޓިވް ކުރައްވާންދޭވެ އާމީން.\nމާޗް 17, 2020 20:58\nއެގޮތަށް ދެވޭގޮތަށް ހަދާފަ އޮތީ ސަރުކާރުން! ލޮކްޑައުން ކުރަންވެސް ނުކެރޭ ނާގާބިލު ސުންޕާ ސަރުކާރެއްވިއްޔާ ހޮވާފަމިއޮތީ!އައްޑޫމީހުން ގައިގަ ރީނދޫ އުނގުޅައިގެން އުޅެންޏާ ސަރކާރުގެ ގޯހެއްނުފެންނާނެ\nމާޗް 17, 2020 22:31\nކަލޭ ނުބުނެގެން ޝިފާ ނުލިބި ލަސްވީ\nމާޗް 17, 2020 20:17\nއެހެންވީމާ ޗައިނާ ގައި ހަދާގޮތަށް ދޮރުފަތުގައި ވެލްޑިންކޮށް ނުނިކުމެވޭނެ ހަދަން ޖެހެނީ\nމާޗް 17, 2020 20:46\nބައިނަލްއަޤުވާމީ ބަނދަރުތަކާއި ޔޮޓް މެރީނާތައް ރާއްޖޭގައި ހުރި ތަންތަނުގައި މާލެ ސަރަހައްދާއި އެއްގޮތަށް ވަރުގަދަ ސިއްހީ ފިޔަޅު އެޅިފައިވީނަމަ! ބަނދަރުތަކުގައި ހެލްތު ސްކްރީނިންގ، ކަރަންޓީނު، އަދި އެހެންވެސް ވަޞީލަތްތައް ގާއިމު ކުރެވިފައިވީނަމަ! ވަރައް އުފާވީސް، އެންމެންވެސް! މިވަޞީލަތްތައް ގާއިމުކުރަން މިއަދުވެސް ފަށަންވީ. އޭރުން ހަފުތާއެއްފަހުން އެންމެންވެސް ވަރަށް އުފާވާނެ!\nމާޗް 17, 2020 22:08\nސަރުކާރު ފެއިލް ވަމުންދާކަން ވަރަށްސާފުކޮށް ފެނޭ އެބަ.\nމާޗް 18, 2020 00:54\nއިރު އިރު ކޮޅާ ނިޔުސް ކޮންފަރެންސް ބާއްވާފަ މިކިޔަނީ ކީކޭތަ އަޅެ .އެއާޕޯޓު ތަ،ކުން ބަލަންވާވަރަށް ނުބެލޭތީ އެއް ނުން ރަށާ ހަމަޔައް ދަނީ


Mathindhaaboatuge photo jehumun Sonu handhaanvee maazee\nސްޕައިސް ޖެޓުގެ ފްލައިޓެއްގައި ސޯނޫގެ ފޮޓޯ ޖަހާފައި\nފާއިތުވީ އަހަރުގެ ތެރޭގައި ކޮރޯނާވައިރަހުގެ ބަލިމަޑުކަން މުޅި އިންޑިޔާއަށް ފެތުރި، ހާލުގައި ޖެހުނު އެންމެ ގިނަ ބަޔަކަށް އެހީތެރިކަން ފޯރުކޮށް ދިނީ އެކްޓަރު ސޯނޫ ސޫދެވެ. އެހެންވެ އިންޑިޔާގެ ގިނަ ބަޔަކު އޭނާ ދެކެ ވަރަށް ލޯބިވެ އެވެ. މިހާރު ވެސް ސޯނޫގެ އެހީތެރިކަން ބޭނުން ޖެހިފައިވާ މީހުންނަށް ވަރަށް ބޮޑަށް ދަނީ ފޯރު ކޮށްދެމުންނެވެ.\nއޭނާގެ ހިދުމަތުގެ އަގު އެކި ފަރާތްތަކުން އެކި ގޮތްގޮތަށް ދަނީ ވަޒަން ކުރަމުންނެވެ. އިންޑިޔާގެ އެއާލައިނެއް ކަމަށްވާ ސްޕައިސް ޖެޓުން ވެސް ވަނީ ސޯނޫއަށް ޓްރިބިއުޓް ދިނުމުގެ ގޮތުން އެ އެއާލައިންގެ އެއާކްރާފްޓްތަކުގައި ސޯނޫގެ ފޮޓޯ ޖަހާފަ އެވެ.\nމިކަން އެނގުމުން ސޯނޫގެ ހިތް ޖަޒުބާތުން ފުރުނެވެ. އޭނާ ހަނދާންވީ ފުރަތަމަ ފަހަރަށް މަތިންދާބޯޓެއްގައި ދަތުރުކޮށްފައި މުމްބާއީއަށް ދިޔަ ދުވަހެވެ.\n"މޯގާ އިން މުމްބައީއަށް ރިޒާވް ނުކުރާ ޓިކެޓެއްގައި އައި ހަނދާން އަހަރެން ވަނީ. ތިޔަ ދިން ލޯތްބަށް އެންމެންނަށް ވަރަށް ބޮޑަށް ޝުކުރިއްޔާ. މައިންބަފައިން ނެތުމުގެ އިހްސާސް މިއަދު މާ ބޮޑަށް ކުރެވޭ،" ސޯނޫގެ މެސެޖުގައި ލިޔެފައި ވެއެވެ.\nއިންޑިއާ ޓައިމްސް އަށް ދީފައިވާ އިންޓަވިއު އެއްގައި ސޯނޫ ބުނީ ޕެންޑަމިކަށް ނިމުން އައުމަށް ފަހު ވެސް އޭނާގެ އެހީތެރިކަން ބޭނުންވާ މީހުންނަށް އެހީތެރިވުމުގައި ދެމި ހުންނާނެ ކަމަށެވެ.\n"ސޫދު ފައުންޑޭޝަން މިހާރު އަހަރެމެން ގާއިމްކޮށްފިން. މި ފައުންޑޭޝަނުން މީހުންނަށް އެހީތެރިވުމުގެ ކަންތައްތައް ކުރިޔަށް ގެންދާނެ. އަހަންނަކަށް ނޭނގެ އެކަމުގައި އުޅޭނެ ޓީމެއް. ސަބަބަކީ ކޮންމެ ދުވަހަކުވެސް އެތައް ވޮލަންޓިއަރުންނެއް މި ޓީމާ ގުޅެމުންދާތީ. އަހަރެންގެ ބޭނުން ޖެހޭ ހަމަ ކޮންމެ މީހަކަށް އެހީވުމުގައި އަހަރެން ދެމި ހުންނާނެކަމުގެ ޔަގީންކަން ދެން. އަހަރެންނަށް މި ކުރެވުނީ ވަރަށް ހިތްގައިމު ތަޖުރިބާއެއް. މުޅި ހަޔާތުގައި ވެސް މިގޮތަށް މިކަން ކުރިޔަށް ގެންދިއުމަށް ބޭނުންވަނީ. މިކަމަށް އަހަރެންގެ 100 ޕަސެންޓް ދޭނަން އަބަދުވެސް،" ސޯނޫ ބުންޏެވެ.


Smartphone akee birubodu ehcheh: Snowden\nސްމާޓްފޯނަކީ ބިރުބޮޑު އެއްޗެއް: ސްނޯޑަން\nއެޑްވާޑް ސްނޯޑެން އަކީ ކުރިން އެމެރިކާއަށް މަސައްކަތްކޮށްދިން އިންޓެލިޖެންސް ކޮންޓްރެކްޓަރެއް\nސްމާޓްފޯން ބޭނުންކުރާ މީހުން ކުރަންވީ ކަމަކީ ރީތިހާ ފޯނެއް ގަތުން ނޫން ކަމަށާއި ފޯނު އުފައްދާ ކުންފުނިތަކުން ކުޅޭ ކުޅިވަރާ މެދު ވެސް ސަމާލުވާން ޖެހޭ ކަމަށް، އެމެރިކާއަށް ފިލައިގެން ރަޝިއާގައި ދިރިއުޅޭ އެޑްވާޑް ސްނޯޑަން ބުނެފި އެވެ.\nސްނޯޑަން ބުނީ ސްމާޓްފޯން އުފައްދާ ކުންފުނިތަކުގެ ތެރެއިން ވެސް އެންމެ ބޮޑަށް ސަމާލުވާން ޖެހެނީ އައިފޯނު އުފައްދާ އެޕަލްއަށް ކަމަށެވެ. ފޯނުތައް ބޭނުންކުރާ މީހުންގެ ޒާތީ މައުލޫމާތު އެންމެ ހާމަނުކުރާ ބަޔަކީ އެޕަލް ކަމަށް އާންމުންނަށް ހީވެފައި އޮތް ނަމަވެސް ބާރުގަދަ މީހުންނަ ޖެހުމުން އެޕަލްއަށް ވެސް އެކަން ނުކޮށް ވާން ނޯންނަ ކަމަށް ސްނޯޑަން ބުންޏެވެ.\nއެޕަލްއިން އައިފޯނަށް އަޅަން މަސައްކަތްކުރާ އާ ސޮފްޓްވެއާއާ މެދު އައިފޯން ކޮމިއުނިޓީ އޮތީ އުދާސްވެފަ އެވެ. އާސޮފްޓްވެއާއާ ބެހޭ ގޮތުން ބުނެވެނީ އެންމެ ބޮޑު ސަމާލުކަމެއް ދީފައި ވަނީ ފޯނު ބޭނުންކުރާ މީހުން ފޯނު ބޭނުންކުރާ ގޮތް ދެނެގަތުމަށް ކަމަށެވެ.\nއައިފޯންގައި ހުންނަ ޒާތީ މައުލޫމާތު، ފޮޓޯ އާއި ވަދެއުޅޭ ވެބްސައިޓްތައް އަދި އެއްވެސް ޕްރޮޓޮކޯލެއް މެދުވެރިކޮށް ކުރާ ފައިސާގެ މުއާމަލާތްތައް ވެސް އެޕަލުން ދެނެގަންނަ ކަމަށް ސްނޯޑަން ބުންޏެވެ.\nސްނޯޑަން ބުނީ އައިފޯނެއްގައި ހުރި މައުލޫމާތު ނަގައިދިނުމަށް ޕެންޓަގަންއިން ނުވަތަ އެފްބީއައިއިން އެދި އެޕަލުން އެކަން ނުކޮށްދީފި ނަމަ އައިފޯން ބޭނުންނުުކުރަން އެއޭޖެންސީތަކުން ބާރުއަޅާނެ ކަމަށެވެ. އަދި އެފައިން ބަޔަކު ކުރާ ކަމަކުން އެޕަލްގެ ވިޔަފާރިއަށް ގެއްލުންވާ ނަމަ އެޕަލުން ހިތާމަކުރާނެ ކަމަށެވެ.\nސްނޯޑަން ބުނި ގޮތުން އައިފޯނަކީ ޕެންޓަގަނަށާއި އެފްބީއައިއަށް ވެސް ހުޅުވައިނުލެވޭ ވަރުގެ ރައްކާތެރި ފޯނަކަމަށް އެބުނާ ބުނުމަކީ ބޮޑު އޮޅުވާލުމެއް ކަމަށެވެ. އޭނާ ބުނީ އެޕަލުން ވިޔަފާރިކުރަނީ އިންޓެލިޖެންސް ކުންފުނިތަކާ ގުޅިންގެން ކަމަށެވެ.\nއެޕަލް ކުށްކުރުން އެންޖެލް ހެކް މޯލްޑިވްސް + އައިފޯން


Sotti Aa Eku Team MYA Ge Amaaz Thahttah! - Vaguthu\nސޮއްޓިއާއި އެކު ޓީމް އެމްވައިއޭގެ އަމާޒު ތައްޓަށް!\nޤައުމީ ވޮލީ ޓީމުގެ ޖާޒީ ނަންބަރު ދޭއް، މުހައްމަދު އަހުސަން (ސޮއްޓި)\nމި އަހަރުގެ އަޟްޙާ ޢީދުގައި މާފަރުގައި ބޭއްވުމަށް ހަމަޖެހިފައިވާ ވޮލީ މުބާރާތުގައި ޓީމް އެމްވައިއޭ ވާދަ ކުރާއިރު، އެ ޓީމުން ފެނިގެންދާނެ އެންމެ ތަފާތު ކުޅުންތެރިއަކަށްވާނީ، ޤައުމީ ވޮލީ ޓީމުގެ ޖާރޒީގައި މިހާރުވެސް ކުޅެމުން އަންނަ، މުޙައްމަދު އަޙުސަން (ސޮއްޓި) އެވެ.\n“ޓީމު އޮތީ ވަރަށް ފިޓްކޮށް. މުބާރާތައް ވަރަށް ފުރިހަމައަށް ތައްޔާރުވަމުން މި ދަނީ. އެންމެ ބޮޑު ހިތްހަމަޖެހުމަކީ، ޤައުމީ ލެވެލްގެ ކުޅުންތެރިއެއްވެސް ޓީމުން ފެނިގެން ދިއުން. ސޮއްޓިއަކީ ޤައުމީ ޓީމުގެ އެއްނަމްބަރު މިޑުލް ބްލޮކާރ. އިންޓަރނޭޝަނަލް ފެންވަރުގެ އެވޯޑެއްވެސް އިން ރާއްޖޭގެ ހަމައެކަނި ކުޅުންތެރިޔާ. ސޮއްޓިއާއި އެކު ޓީމުގެ އަމާޒު މިހުރީ ހަމަ ސީދާ ތައްޓަށް” ޓީމް އެމްވައިއޭގެ އޮފިޝަލް މުޙައްމަދު ޢަބްދު ٱللَّٰه “ވަގުތު” އަށް މައުލޫމާތު ދެމުން ބުންޏެވެ.\nހަމައެހެންމެ، އެންއެންޑީއެފްގައި ކުރިން މަސައްކަތް ކޮށްފައިވާ، ހުސާމަކީވެސް ރަށު ފެންވަރުގައި ފާހަގަކޮށްލެވޭ މޮޅު ކުޅުންތެރި އެކެވެ. މާޖިދު ޢަލީ (ޖަމާ) ގެ ބެލުމުގެ ދަށުން އެކުލަވާލާފައިވާ ޓީމް އެމްވައިއޭގެ ކެޕްޓަނަކީ ޙާލިދު ޢަލީ (ރޮނާ) އެވެ.\nމުބާރާތް ބާއްވާނެ ރަސްމީ ތާރީހެއް އަދި އިޢުލާނެއް ނުކުރެއެވެ.


Kureege Raees Waheed ge dhe kanbalunnaa magumathin dhimaa kollaifi | Mihaaru\nކުރީގެ ރައީސް ވަހީދުގެ ދެކަނބަލުންނާ މަގުމަތިން ދިމާކޮށްލައިފި\nކުރީގެ ރައީސް ވަހީދުގެ ދެކަނބަލުން ރަސްމިއްޔާތެއްގައި ބައިވެރިވެވަޑައިގަންނަވަނީ.---ފައިލް ފޮޓޯ: މިހާރު\n14 ޖޫން 2020 - 09:39\nވަހީދު ކުރެއްވި ޓްވީޓެއްގައި ވިދާޅުވީ، އަނބިކަނބަލުންނާ އެކު ކަސްރަތުގައި އުޅުއްވަނިކޮށް އުސްފަސްގަނޑު ކައިރިން އެ ދެ ބޭފުޅުންނާ ދިމާކޮށް، ހުތުރު އެއްޗެހި ގޮވީ އެމްޑީޕީގެ އެކްޓިވިސްޓަކު ކަމަށެވެ. އެ ތަން އެ ވަގުތު އެ ސަރަހައްދުގައި ތިބި މީހުންނަށް ވެސް ފެންނާނެ ކަމަށް ވަހީދު ވިދާޅުވި އެވެ.\nވަހީދު ވަނީ އެ މަނިކުފާނާ ދިމާކުރި މައްސަލަ ރައީސް އިބްރާހިމް މުހައްމަދު ސޯލިހާއި ސްރީ ލަންކާގެ ރައީސް މަހިންދަ ރާޖަޕަކްސޭ އާއި އިންޑިއާގެ ބޮޑުވަޒީރު ނަރެންދުރަ މޮދީ އާއި ފުލުހުން ޓެގްކޮށް ޓުވީޓު ކުރައްވައިފަ އެވެ.\nވަހީދު "މިހާރު" އަށް ވިދާޅުވި ގޮތުގައި ވަރަށް ހުތުރު ބަހުން އެއްޗެހި ކިޔަމުން، އެކްޓިވިސްޓު އޭނާގެ ފަހަތުގައި އުޅުނެވެ. ކަސްރަތު ނިންމަވާފައި ގެ އަށް ވަޑައިގަންނަވަން އުޅުއްވި ވަގުތު އަނބިކަނބަލުންނާ ވެސް ދިމާކޮށް، ހުތުރު އެއްޗެހި ކިޔަމުން ފަހަތުން ދިޔަ ކަމަށް އެ މަނިކުފާނު ވިދާޅުވި އެވެ.\nއެކަން ވަހީދުގެ އަރިހުގައި ތިބި އެމްއެންޑީއެފްގެ ސެކިއުރިޓީން ފުލުހުންނަށް ވެސް އެންގި ކަމަށް ވިދާޅުވި އެވެ.\n"ނަސީބަކުން އަޅުގަނޑު ގަޔަކު އަތެއް ނުލައި. ހުތުރު އެއްޗެހި ކިޔަމުން ފަހަތުން އުޅުނީ،" ކުރީގެ ރައީސް މުހައްމަދު ނަޝީދު، ފެބްރުއަރީ 7، 2012 ގައި އިސްތިއުފާ ދެއްވުމުން ވެރިކަމާ ހަވާލުވެވަޑައިގެންނެވި ވަހީދު ވިދާޅުވި އެވެ.\nރައީސްކަމުން ނަޝީދު އިސްތިއުފާ ދެއްވިއިރު، އެ މަނިކުފާނުގެ ނައިބަކަށް ހުންނެވި ވަހީދު ފަހުން ރައީސްކަމާ ހަވާލުވެވަޑައިގަތުން އެމްޑީޕީގެ ގިނަ ބައެއްގެ ނުރުހުން އަދިވެސް އަމާޒުވެފައި ވެ އެވެ.\nފެބްރުއަރީ 7، 2012 ން ނޮވެމްބަރު 17، 2013 އާ ހަމައަށް ވެރިކަން ކުރެއްވި ރާއްޖޭގެ ފަސްވަނަ ރައީސް ވަހީދު ދެކެ އެމްޑީޕީގެ މެމްބަރުން އެންމެ ބޮޑަށް ހިތްހަމަނުޖެހޭ އެއް ސަބަބަކީ ނަޝީދާ އެކު އިސްތިއުފާ ނުދެއްވުމެވެ.\nކުށްކުރުން ފުލުހުން ރައީސް މުހައްމަދު ވަހީދު އެމްޑީޕީ\n153 ކޮމެންޓް, 245 ރިއެކްޝަންސް\nވެރިކަމުގައި5އަހަރުގެ ދައުރެއް ފުރިހަމަ ނުކުރިޔަސް ހުރިހާ އިނާޔަތްތަކާ ފައިސާތައް ދިނުމަކީ ހަމަ އެންމެ ރަނގަޅު ގޮތްތޯ؟ ހެޔޮދޯ ބަޣާވަތްކޮށްގެން ގަދަކަމުން ހޯދި ކަމަކަށްވިޔަސް\n2008 ގެ ނައިބުރައީސް ކަމުގެ ޒިންމާ ތަކަކީ ކޮބާ ؟ އޭރުގެ ރައިސް ވިދާޅުވި ކަން ކަން ކުރެެއްވުމުުަގައި ތޯ އުޅުއްވީ ؟ މަދެން ހީ ހީ .\nއެއީބަޣާވާތެއްނޫންކަމަށް އޭރުގެރައީސްވަނީ މުޅިދުނިޔޭގެ މީޑިޔާކުރިމަތީއެއްބަސްވެފަ އަދި ކޯނީގެ ރިޕޯޓްވެސްވަނީ ރަނގަޅުކަމަށް އެއްބަސްވެފަ\nމޯދީ އަށް ޓެގްކުރީމަ ޖޯރޭ ހަތްޔަރު ކުރަން އިންޑިޔާގެ މަނަވަރެއް އެބަފޮނުވާ. ކޮބާ ރީތި ވެއްޖެއެންނު.\nވަޙީދު އަށް: "ވިސްނުމެއްނެތި ކޮށްފިކަމަކުން އެންމެފަހަރަކު ދޭހުގާ، ގިސްލަމުން ހިތިކަރުނަ އޮއްސަން ޖެހިދެއޭ ޢުމުރަށް މުޅިން"\nބަގާވާތެއް ވާނީ ބަގާވާތަކައް.\nމީހުންގެ އަބުރުކަތިލު މަކީ ތަހުޒީބު މުޖުތަމައެއްގައި ބަލައިގަނެވޭނެ ކަ މެއް ނޫން. އެއީ ވަރަށް ދަށު ދަރަޖައިގެ ކަ މެއް. ރައީސް ވަހީދަކީ ހިކު މަތްތެރި ގާބިލު ކުޅަދާނަ ލީޑަރެއް\nވަހީދު ވަނީ އެ މަނިކުފާނާ ދިމާކުރި މައްސަލަ ރައީސް އިބްރާހިމް މުހައްމަދު ސޯލިހާއި ސްރީ ލަންކާގެ ރައީސް މަހިންދަ ރާޖަޕަކްސޭ އާއި އިންޑިއާގެ ބޮޑުވަޒީރު ނަރެންދުރަ މޮދީ އާއި ފުލުހުން ޓެގްކޮށް ޓުވީޓު ކުރައްވައިފަ އެވެ. ކީއްވެ މަށަށް ޓެގް ނުކުރީ އިންޑިޔާ ލަންކާގެ މީހުންނަށް ކުރިއިރު އެއީ ވާރުތަވެރިންތަ\nގެއްލިޖެ އަބުރަކީ ފުލުސް އޮފީހަކުން ކޯޓަކުން ހޯދައިދެވޭނެ އެއްޗެއްނޫ . ބަގާވާތް ކުރީމަ އެވާހަކަ ގޮވާނެ!\nވަހީދު ރަނގަޅެކޭ ގޯހެކޭ ބުނަނީކީ ނޫން، އެކަމަކު މިއީ މިހާރު ގައުމުގެ ހާލަތު، ތިމާމެން ނުރުހޭމީހާ ގެ އަބުރައް އަރައިގަނެ ހިތުހުރި އެއްޗެއް ތުއްތު ކުދިން ކުރިމަތީގަ ގޮވުންވެސް ބަލައިގަނެފަ އެބަހުރި، ހަމައެކަނި އެމީހާގެ ޕާޓީގެ ކުލަޔައްބަލާފަ، އެކި މީޑިޔާގަ ފޮށުންވެސް އެބައޯކޭވޭ. އެކަމަކު ތިމާ ހިތް އެދޭމީހާގެ އަބުރަކީ މާތް އެއްޗަކައްވެދޭ. ހާލަތު.\nވަހީދު ކުރި ބަޣާވާތް ބަލައި ފިޔަވަޅު އަޅާނި ކޮން އިރަކުން. އެހެން މީހެއްގެ ހިޔަނީގައި އައިސް ބަޣާވާތަކުން ވެރިކަން ހޯދާ ކުޑަދުވަސްކޮޅަކު ވެރިކަން ކުރިއަސް ދައުލަތުން މިހުރިހާ އިނާޔަތެއް ދޭން ޖެހޭތަ. ނުޖެހޭނެ ދޭކަށް، ތިމިހާރު ގައުމަށް އެއްވެސް ހިދުމަތެއް ކުރާ މީހެއް ނޫން. ސައުދީގަ ބޮޑު މުސާރަގަ އުޅެނީ


ކޮސްކޯ ޝިޕިންގއަށް ތިންވަނަ ކުއާޓަރގައި ބޮޑު ފައިދާއެއް ކޮސްކޯ ޝިޕިންގއަށް ތިންވަނަ ކުއާޓަރގައި ބޮޑު ފައިދާއެއް\nކޮސްކޯ ޝިޕިންގއަށް ތިންވަނަ ކުއާޓަރގައި ބޮޑު ފައިދާއެއް\nޗައިނާގެ އެންމެ ބޮޑު އެއް ޝިޕިންގ ކުންފުނި، ކޮސްކޯ ޝިޕިންގ ހޯލްޑިގްސްއަށް މިއަހަރުގެ ތިންވަނަ ކުއާޓަރގައި 4.73 ބިލިއަން ޑޮލަރުގެ ފައިދާއެއް ވާނެ ކަމަށް ލަފާކޮށްފިއެވެ.\nމިއާއެކު ކޮސްކޯއަށް މިއަހަރުގެ ޖެނުއަރީ މަހުން ފެށިގެން ސެޕްޓެމްބަރު މަހުގެ ނިޔަލަށްވަނީ ފައިދާގެ ގޮތުގައި ޖުމްލަ 10.5 ބިލިއަން ޑޮލަރު ލިބިފައެވެ. މިއީ މިދޔަ އަހަރުގެ މި މުއްދަތާ އަޅާބަލާއިރު %1650 އިތުރު ޢަދަދެކެވެ.\nކޯވިޑާ ގުޅިގެން މިދިޔަ އަހަރު ދުނިޔޭގެ އިޤްތިސާދީ ދުވެލި މަޑުޖެހިފައި އޮތުމަށްފަހު މިއަހަރުތެރޭގައި ދުނިޔޭގެ އެކި ހިސާބުތަކުގައި އިޤްތިސާދީ ހަރަކާތްތަށް އިތުރުވެ، ކޮންޓެއިނަރުގައި މުދާ އުފުލާ ކުންފުނިތަކަށްވަނީ ޑިމާންޑު ބޮޑުވެފައެވެ.\nއެހެންނަމަވެސް ކުއްލިއަކަށް ޑިމާންޑު އުފުލުމުން ގިނަ ދަތިތަކާ ކުރިމަތިލާން ޖެހުނުކަން ކޮސްކޯއިން ފާހަގަކުރެއެވެ. އެގޮތުން ޑިމާންޑާ އެއްވަރަށް ތަކެތި ގަޑިއަށް ސަޕްލައި ކުުރުމުގައި އުނދަގޫތަކާ ކުރިމަތިލާން ޖެހުނުކަމަށް ކޮސްކޯއިން ފާހަގަކުރެއެވެ.\nމިއަހަރުގެ ފުރަތަމަ ނުވަ މަސްދުވަހު ކޮސްްކޯގެ ޝިޕިންގ ވޮލިއުމްވަނީ 20.4 މިލިއަން ޓީއީޔޫއަށް އިތުރުވެފައެވެ. މިއީ އަހަރުން އަހަރަށް ބަލާއިރު %8.03 އިތުރު ޢަދަދެކެވެ.\nމިއަހަރުގެ ފުރަތަމަ6މަސްދުވަހުތެރޭވެސް ކޮސްކޯއިންވަނީ ރަނގަޅު ފައިދާއެއް ހޯދާފައެވެ. އެގޮތުން މިއަހަރުގެ ފުރަތަމަ6މަސްދުވަހުގެތެރޭގައި އެކުންފުންޏަށް 5.7 ބިލިއަން ޑޮލަރުގެ ފައިދާއެއް ލިބިފައިވެއެވެ. އަދި ޢާމްދަނީގެ ގޮތުގައި 21.6 ބިލިއަން ޑޮލަރުގެ އާމްދަނީއެއްވަނީ ލިބިފައެވެ.


ޝަޚްޞިއްޔަތުތައް – Page 15 – DhiSalafiyyah\nރަސޫލާ ޞައްލަﷲ ޢަލައިހިވަސައްލަމްގެ މާތް ޢަޚްލާޤުފުޅު ރަސޫލުﷲ ޞައްލަﷲ ޢަލައިހި ވަސައްލަމްގެ ޤައުމުގެ މީހުންގެ މެދުގައި އެކަލޭގެފާނު މައްޝޫރުވެވަޑައިގެންފައިވަނީ ވަރަށް ހިތްހެޔޮ، އަޚްލާޤުރަނގަޅު މާތް ބޭކަލެއްގެ ގޮތުގައެވެ. ދީލާތިކަމުގެ ގޮތުން އަރާހުންނެވި ބޭކަލެއްގެ ގޮތުގައެވެ. އަދި މުރޫއަތްތެރިކަމުގެ ގޮތުންވެސް އަރާހުންނެވި ބޭކަލެއްގެ ގޮތުގައެވެ. އަދި ކެތްތެރިކަމާއި ރުޅިމަޑުކަމުގެ ގޮތުންވެސް ފާހަގަކޮށްލެވޭ ބޭކަލެއްގެގޮތުގައެވެ. އަވަށްޓެރިންނަށް ކަމޭހިއްތަވާ ބޭކަލެއްގެގޮތުގައެވެ. އަދި އެކަލޭގެފަނު ފާހަގަކުރެވިފައިވަނީ ވަރަށް މަޑުމައިތިރި މިޒާޖެއްގެ ބޭކަލެއްގެ ގޮތުގައެވެ. ބަސްބުނުމުގައި އެންމެ ތެދުވެރި ކަލޭގެފާނުގެ ގޮތުގައެވެ. އަދި މާފުކުރުމުގައި…\n20/01/2012 محمد صلى ﷲ عليه و سلم, ފިލާވަޅު, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު\nالإمام أبو داود رحمه اللهގެ ފުރިހަމަ ނަންފުޅަކީ ސުލައިމާން ބުން އަލްއަޝްޢަޘް ބުން އިސްޙާޤް ބުން ބަޝީރު ބުން ޝައްދާދެވެ. ކުންޔާއަކީ އަބޫ ދާވުދެވެ. ނިސްބަތްވެ ވަޑައިގަންނަވަނީ ސިޖިސްތާނަށެވެ. އުފަންވެވަޑައިގަތީ ހިޖުރައިން 202 ވަނަ އަހަރުގައި ސިޖިސްތާނުގައެވެ.\n19/01/2012 ޢިލްމުވެރިން, ޝަޚްޞިއްޔަތުތައްއައްޝައިޚު އަޙްމަދު ނާޒިޙް\nޝައިޚުލް އިސްލާމް އިބުނު ތައިމިއްޔާ ރަޙިމަހުﷲ 2\nއެދުވަސްވަރުގެ ހާލަތު އިމާމް އިބުނު ތައިމިއްޔާގެ އެންމެ މައިގަނޑުގޮތެއްގައި ޙާޞިލުކުރައްވާފައިވަނީ ހަންބަލީ މަޒުހަބުގެ ފިޤުހު ކަމުގައިވިޔަސް އެކަލޭގެފާނު އެހެން ހުރިހާ މަޒްހަބުތަކެއްވެސް ވަރަށް ރަނގަޅަށް ދިރާސާކުރައްވާ އެމަޒުހަބުތަކާއި ބެހޭގޮތުން ޢިލްމު ޙާސިލުކުރައްވާފައިވެއެވެ. އަދި އަދަބިއްޔާތުގައިވެސް އެކަލޭގެފާނަކީ ފުންނާބުއުސް ބޭފުޅެކެވެ. އެކަލޭގެފާނަކީ ކީރިތި ޤުރުއާނާއި އަދި ސުންނަތުގައި އެޒަމާނުގައި އެންމެ އިލްމުވެރި އެއްބޭކަލެވެ. އަދި އޭގެ އިތުރުން ގުރީކުންގެ ފަލްސަފާއާއި އިސްލާމީ ތާރީޚާއި ސޫފީންނާއި އަދި އެކަލޭގެފާނުގެ ކުރީގެ އިލްމުވެރިން ލިޔުއްވި ފޮތްތައް ވަރަށް ރަނގަޅަށް އެކަލޭގެފާނު ދެނެވަޑައިގަނެއެވެ.…\n11/01/2012 ޢިލްމުވެރިން, ދީން, ޝަޚްޞިއްޔަތުތައްއައްޝައިޚު ޢަބްދުއްރަޙީމް ބިން މުޙައްމަދު\nސިޔަރަތު ފިލާވަޅު 6\nޤުރައިޝުން ގެފުޅު އަލުން ބިނާކުރުން: ރަސޫލުﷲ ޞައްލަﷲ ޢަލައިހި ވަސައްލަމްގެ އުމުރުފުޅުން 35 އަހަރުފުޅުގައި ޤުރައިޝުން ގެފުޅު އަލުން ބިނާކުރިއެވެ. މައްކާގެ ޙަރަމަށް ބޮޑު ސައިލެއް އަރައި ގެފުޅުގެ ފާރުތައް ބަލިކަށިވެ ވެއްޓެއް ކައިރިވެފައިވުމުން ޤުރައިޝުން އަލުން ގެފުޅު ބިނާކުރަން ނިންމީއެވެ. އެމީހުންގެ މެދުގައި ގެފުޅަށް ދެވިފައިވާ ޤަދަރެއްގެ ބޮޑުކަމުންނެވެ. އަދި ގެފުޅު ބިނާކުރުމަށްޓަކައި ޙަލާލް ގޮތުގައި ހޯދާފައިވާ މުދާ ފިޔަވައި އެހެން އެއްޗެއް ބޭނުން ނުކުރުމަށް އެމީހުން ނިންމިއެވެ. އެހެންކަމުން ހަށިވިއްކައިގެން ހޯދާފައިވާ ފައިސާއާއި ރިބާގެ…\n05/01/2012 محمد صلى ﷲ عليه و سلم, ފިލާވަޅު, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު\nއިމާމް މުސްލިމާއި އިމާމުލް ބުޚާރީ ރަޙިމަހުމަﷲ ރިވާކުރައްވާފައިވެއެވެ. ރަސޫލުﷲ ޞައްލަﷲ ޢަލައިހިވަސައްލަމަގެ އަރިހުން ޢުބައްޔު ބުން ކަޢުބު ރަޞިޔަﷲ ޢަންހު ރިވާކުރެއްވިއެވެ. އެއްދުވަހެއްގައި މޫސާ ޢަލައިހިއްސަލާމް ، ބަނީ އިސްރާއީލުންގެ ތެރޭގައި ޚުޠުބާއެއް ދިނުމަށް ތެދުވެ ވަޑައިގަތެވެ. އަދި އެކަލޭގެފާނާއި އެބައިމީހުން ސުވާލުކުރިއެވެ. މީސްތަކުންގެ ތެރެއިން އެންމެ ޢިލްމުވެރި މީހަކީ ކާކުތޯއެވެ. އެކަލޭގެފާނު ވިދާޅުވިއެވެ. ތިމަންކަލޭގެފާނެވެ. އެހެންނަމަވެސް ﷲ ތަޢާލާ އެކަލޭގެފާނަށް އެންގެވިއެވެ. އެހެނަކުންނޫނެވެ. ތިމަން އިލާހުގެ އަޅުތަކުންގެ ތެރެއިން ކަލޭގެފާނަށް ވުރެ ޢިލްމުވެރި އަޅަކު ދެ…\n05/01/2012 ނަބިއްޔުން, ޝަޚްޞިއްޔަތުތައްއަލް އަޚް ބިލާލް ޢަބްދުއްސައްތާރު\nއާދަމް ޢަލައިހިއްސަލާމް އަވަހާރަވުން\nފެށުން: މި ވާހަކައަކީ އަޅުގަނޑުމެންގެ ބައްޕާފުޅު އާދަމް ޢަލައިހިއްސަލާމްގެ ޙަޔާތްޕުޅުގެ އެންމެ ފަހުގެ ވަގުތުތަށް ހޭދަކުރެއްވިގޮތުގެ ޚަބަރު އަޅުގަނޑުމެންނަށް ލިއްބައިދޭ ވާހަކައެކެވެ. މަރުގެ އާލާސްކަންފުޅުގައި އެކަލޭގެފާނުގެ ޙާލުކޮޅު ހުރިގޮތް މިވާހަކައިން އަޅުގަނޑުމެންނަށް އެނގިގެންދާނެއެވެ. އެކަލޭގެފާނު އަވަހާރަވުމަށްފަހު ހިނަވައި ކަފުންކޮށް މީރުވަސްދުވާތަކެތިލައި އެކަލޭގެފާނުގެ ކަށްވަޅު ކޮނެ އެކަލޭގެފާނުގެ މައްޗަށް ކަށުނަމާދުކޮށް އެކަލޭގެފާނުގެ ކަށަވަޅުގެ ތެރެޔަށް އެކަލޭގެފާނު ލައި އަދި އެކަލޭގެފާނުގެ ކަށަވަޅަށްފަސް އަޅައި، މި ހުރިހާކަމެއް ކުރެއްވީ މަލާއިކަތްބޭކަލުންނެވެ. އެބޭކަލުން މިގޮތަށް ކަންތައްކުރެއްވީ އާދަމް ޢަލައިހިއްސަލާމްގެ ދަރިންނަށް އުނގައްނަވައި…\n03/01/2012 ނަބިއްޔުން, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު\nއާދަމް ޢަލައިހިއްސަލާމްގެ ދެކޮޅުހެއްދެވުމާއި ހަނދުމަފުޅުނެތުން\nފެށުން: މިއަދު އާރކެއޮލޮޖިސްޓުން ދަނީ ދުނިޔޭގައި ކުރީޒަމާނުގައި މީހުން އުޅެފައިވާ ތަންތަނާއި ސަރަހައްދުތައް ހޯދައި އެތަންތަންކޮނެ ދިރާސާތައް ކުރަމުންނެވެ. އަދި މިތަންތަނުން ކުރީގެ އުއްމަތްތަކުގެ މީހުން ގެންގުޅެފައިވާ ތަކެތިހޯދައި އެތަކެއްޗާއި ބެހޭ ތަހުލީލްތައްކޮށްހަދައެވެ. މީގެ ބޭނުމަކީ އަޅުގަނޑުމެންގެ ކާބަފައިން މިދުނިޔޭގައި އުޅެފައިވާގޮތް ދެނެގަތުމެވެ. އަދި އެބައިމީހުންގެ ޚަބަރުތަކާއި ޙާލަތްތައް ދެނެގަތުމެވެ. އެހެންނަމަވެސް މިފަދަ ދިރާސާތަކުން ކަންތައް ހިނގާފައިވާގޮތުގެ ޙަޤީގަތް ސީދާއެނގޭގޮތްވަނީ ވަރަށްމަދު ފަހަރެއްގައެވެ. އަދި ގިނައިން ހުންނަނީ ޙައްޤެއް ބާޠިލެއް ވަކިނުވާ ތިއަރީތަކެކެވެ. ހޯދައިނިމިފައިވާ ޙަޤީޤަތްތަކެއް ނޫނެވެ.…\n28/12/2011 ނަބިއްޔުން, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު\nސިޔަރަތު ފިލާވަޅު 5\nނޫރު ފަރުބަދައިގެ ޙިރާ ނަމަކަށް ކިޔޭ ހޮހަޅައިގައި ޚަލްވަތުގައި އިންނެވުން: ރަސޫލުﷲ ޞައްލަﷲ ޢަލައިހި ވަސައްލަމްގެ މައްޗަށް ވަޙީބާވައިލެއްވުމުގެ ކުރިން، ގިނިކަންޏާ ޙާލުކޮޅުގައި، މައްކާގައިވާ ފަރުބަދައެއް ކަމުގައިވާ ނޫރު ފަރުބަދައިގެ ޙިރާ ހޮހޮޅައިގައި ﷲ ތަޢާލާ ހަނދުމަކުރުންމަތީ އިންނަވައެވެ. (ނޯޓު: މިގޮތަށް އިންނަ އިނުމަށް ކިޔަނީ ޚަލްވަތުގައި އިނުމެވެ.) މިގޮތަށް އިންނެވުމަށް ﷲ ތަޢާލާ އެކަލޭގެފާނުގެ ހިތްޕުޅުގައި ލޯބިޖެއްސެވިއެވެ. އެހެނަސް އެއްވެސް ފަރާތަކުން މިކަމަށް އެކަލޭގެފާނަށް އަމުރު ނުކުރެއެވެ. މިގޮތުން ދުވަސްތަކާއި ރޭތަކުގައި މި ހޮހޮޅައިގައި އެކަލޭގެފާނު…\n18/12/2011 محمد صلى ﷲ عليه و سلم, ފިލާވަޅު, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު\n15/12/2011 محمد صلى ﷲ عليه و سلم, ފިލާވަޅު, ޝަޚްޞިއްޔަތުތައްއައްޝައިޚް އަޙްމަދު މިޙްސަން މުޙައްމަދު\nއިބްނު ތައިމިއްޔާ ރަޙިމަހުﷲގެ ފުރިހަމަ ނަންފުޅަކީ ތަޤިއްޔުއްދީން އަބުލް ޢައްބާސް އަޙްމަދު ބުން ޢަބްދުލްޙަލީމް ބުން ޢަބްދުއްސަލާމް ބުން ޢަބްދުﷲ ބުން އަބުލްޤާސިމް އަލްޚަޟިރު ބުން މުޙައްމަދު ބުނުލް ޚަޟިރު ބުން ޢަލީ ތައިމިއްޔަތަލް ޙަރާނީއެވެ. ތައިމިއްޔާ އަކީ މުޙައްމަދު ބުނުލް ޙަޟިރުގެ މާމަކަމަށް ބުނެވިފައިވެއެވެ. އެކަނބުލޭގެއަކީ ވަޢުޡީ ދަރުސް ދެއްވާ ވާޢިޡާއެކެވެ. ތައިމިއްޔާ ކިއިފައިވަނީ އެކަނބުލޭގެއަށް ނިސްބަތްކޮށް ނިސްބަތްކޮށެވެ. މިއާއިލާ މަޝްހޫރުވެފައިވަނީ “އާލްތައިމިއްޔާ” ގެ ނަމުންނެވެ. އިބްނު ތައިމިއްޔާގެ މަންމާފުޅުގެ ނަންފުޅަކީ ސިއްތުއްނިޢަމް ބިންތި ޢަބްދުއްރަޙްމާން…\n30/11/2011 ޢިލްމުވެރިން, ޝަޚްޞިއްޔަތުތައްއައްޝައިޚް މުޙައްމަދު ސިނާން


ބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި މަސައްކަތާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2019 ޖަނަވަރީ 24 ވާ ބުރާސްފަތި ދުވަހުގެ 11:00 ގެ ކުރިން، [email protected] އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\nބީލަން ހުޅުވުން އޮންނާނީ 2019 ޖަނަވަރީ 27 ވާ އާދީއްތަ ދުވަހުގެ 11:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.


Iyasha ge Hunaruveri Masakkathuge Ran Dhoadhi- Manadhoo Thaareekh Ujaalaa Koffi! | Atoll News\nފުރަތަމަ ޞަފްޙާ ކޮލަމް ކާމިޔާބު ވިޔަފާރި ވެރިޔާ\nއިޔާޝާގެ ހުނަރުވެރި މަސައްކަތުގެ ރަން ‘ދޯދި’ – މަނަދޫ ތާރީޚު އުޖާލާކޮށްފި\nޝާއިޢުކުރީ: އާދަމް ޒިދާން ޖޫން 3, 2021, 19:35\nއަންހެންކަނބަލުން ކޮށްއުޅުނު އަތްތެރި މަސައްކަތްތަކަށް ބަލައިލާއިރު، ހިރު ގެތުމާއި، ބޯވަޅުގައި ހިރުއަޅައި ބޯވަޅު އެޅުން ފަދަ މަސައްކަތްތަކާއި، މާޖެހުމުގެ މަސައްކަތް ފާހަގަ ކޮށްލެވެއެވެ. މިފަދަ މަސައްކަތްތައް ބޭނުންކޮށްގެން ލައިއުޅުނު ލިބާސްތައް ލައިއުޅުން މިވަނީ ނެތިދިއުމާއި ހަމައިގައެވެ. މިހާރު ޚާއްސަ ދުވަސްތަކުގެ ރަސްމިއްޔާތުތަކުގައި ކަސަބު ބޯވަޅުއެޅި ދިވެހި ލިބާހެއް މީހަކުލާފާނެއެވެ. ނަމަވެސް ޙަޤީޤީ އަތްތެރި މަސައްކަތުން ތައްޔާރުކޮށް ހިރު އަޅާލާފައިވާ ބޯވަޅެއް މިޒަމާނުގައި ފެންނާނީ ވަރަށް މަދުންނެވެ. މާޖެހުމުގެ މަސައްކަތްވެސް މިހާރު ފެންނަމުން ދަނީ މެޝިނަރީ ބޭނުންކޮށްގެން ކުރާތަނެވެ. އެހެންކަމުން އެފަދަ މަސައްކަތް ތަކުގެ ޒަމާނީ އުފެއްދުންތައް ނުނެރެވިއްޖެނަމަ، ދިވެހީންގެ ތެރެއިން އެފަދަ އަތްތެރި މަސައްކަތްތައް ނެތިދިއުމަކީ ހިނގުން އެންމެ ގާތްކަންތަކެވެ. ޒަމާން ބަދަލުވުމުން މިފަދަ މަސައްކަތްތަކުގެ އުފެއްދުންތައް ޒަމާނާއި އެއްގޮތަށް ބަދަލުކޮށްލުމަކީ އަދި މާތަފާތު ހުނަރެކެވެ. މިކަން ކުރެވޭނީ ހުނަރުވެރި، ވިސްނުންތެރި މީހުނަށެވެ. މަސައްކަތުގެ އަހުލުވެރީންނަށެވެ.\nނ. މަނަދޫއަށް އުފަން ފާޠިމަތު އިޔާޝާއަކީ، މާޖެހުމުގެ ޒަމާންވީ މަސައްކަތް، ވަރަށް ތަފާތު ޒަމާނީ ގޮތަކަށް ދިރުވާ، އެމަސައްކަތުގައި ކުރިއަރަމުން އަންނަ ވަރަށް ހުނަރުވެރި ޒުވާނެކެވެ. އިހުގައި މާޖަހައި އުޅުނީ، ފޮތިގަނޑުގަނޑުގައި ރޮދިން މާގަނޑު ނުވަތަ ވެޔޮގަނޑު ގޮތަށް ރޮދިޖަހައިގެނެވެ. ބާލީހު އުރަ ނުވަތަ ޚިތާނުކުރާ ފޮތިގަނޑުފަދަ ތަކެތީގައެވެ. ފަހަކަށް އައިސް، މާޖަހާ ގޮތަށް، ސުކޫލު ބެޖުގައި ރޮދި ޖަހާއުޅެއެވެ. އިނގިރޭސި ބަހުންނަމަ، މިދަންނަވަނީ އެމްބްރޮއިޑަރީގެ ވާހަކައެވެ. މާޖެހުމަށް ދިވެހިބަހުގައި މާޖެހުން ކިޔާފައި އޮންނަނީ، އޭރު މުޅީންވެސް، ރޮދި ބޭނުންކޮށްގެން ކުރަހާ ކުރެހުމަކީ މަލެއް ނުވަތަ، މާގަނޑެއް ނުވަތަ މާވެޔޮގަނޑެއް ފަދަ އެއްޗެހި ކަމުގައި ވާތީކަމުގައިވެސް ވެދާނެއެވެ.\nމިމަސައްކަތް އޭރު ބޭނުންކުރި ގޮތާއި ޚިލާފަށް، އިޔާޝާ މިމަސައްކަތް ކުރަމުން އަންނަނީ، މިޒަމާނުގައި ޒުވާނުންގެ ތެރޭގައިވެސް، މާޖެހުމުގެ އުފެއްދުންތައް ބޭނުންކުރާހިތްވާފަދަ ގޮތަކަށެވެ. މާޖެހުމުގެ ރޮދިތަކުގެ ކުލަވަރުން ހިތްހަމަ ޖެހުން ގެނުވަނީ، ތަފާތު އެކި މަންޒަރުތައް ރޮދީން ދައްކުވާލައިގެންނެވެ. ބާލީހު އުރައާއި ސުކޫލު ބެޖު ނުވަތަ ޚިތާނީ ފޮތިގަނޑުގައި ޖަހާ މާގަނޑެއްގެ ބަދަލުގައި، ކޮޓަރީގެ ފާރު ޒީނަތްތެރި ކޮށެލެވޭނެ ފަދަ ގޮތަކަށެވެ. ނުވަތަ ރައްޓެއްސަކަށް، ރީތިކޮށް ތަނެއްގައި އެލުވާލާފައި ނުވަތަ ހަރުކޮށްލާފައި ބައިންދާލެވޭނެފަދަ ހަދިޔާއެއްގެ ގޮތުގައި ދެވޭނެ ގޮތަށެވެ. ކައިވެނީގެ ރަނުގެ ގޮތުގައި، ގިނަ ދުވަހަށް ފެންނާނެހެން ބަހައްޓާލެވޭނެ އެއްޗެއް، ނުވަތަ ރަނުގެ ރަމްޒެއްގެ ގޮތުގައި، ފެންނާން ހުންނާނެ ރީތި އެއްޗެއްގެ ގޮތުގައި ބޭނުންކުރެވޭނެ ގޮތަށެވެ. މިޒަމާނުގައި ފަހާފޮށި ބޭނުންކޮށްގެން މާޖެހުމުގެ މަސައްކަތްތައް (އެމްބްރޮއިޑަރީ) ކޮށްއުޅުނުކަމުގައި ވިޔަސް، އިޔާޝާ މިމަސައްކަތް ކުރަނީ، ފަހާފޮށިފަދަ އެއްވެސް މެޝިނެއް ބޭނުން ނުކޮށެވެ. އަތުން ފަހާ ތިނޯހަށް ރޮދިލައްވައިގެން، އަތުން ކުރާ އަތްތެރި މަސައްކަތެއްގެ ގޮތުގައެވެ.\nސައިންސްގެ ދާއިރާއިން ބަޔޮލޮޖީއިން މަތީ ތަޢުލީމު ޙާސިލްކޮށްފައިވާ އިޔާޝާ މާޖެހުމުގެ މަސައްކަތަށް ޝައުޤު އުފެދުނު ގޮތާއި އޭނާގެ މަސައްކަތާއި ގުޅޭ މަޢުލޫމާތު ކިޔާލަދިނެވެ. އިޔާޝާ ބުނި ގޮތުގައި އޭނާ މިކަމަށް ޝައުގު އުފެދުނީ، ގޭގައި ހުރެގެން ކުރެވޭނެ މަސައްކަތެއް ބެލުމުގެ ތެރެއިން، ހޯދި ހޯދުންތަކުން ފެނުނުއިރު، މިމަސައްކަތް ބަލާލަން ކަމުގޮސްފައި، ކުޑަ ރައުސްމާލަކުން ފެށޭނެ ކަމަކަށްވާތީއެވެ. ” ޕިންޓަރެސްޓުން ބެލީ ގޭގަ ހުރެގެން ކުރެވޭނެ ކަންތައްތަކެއް. ދެން އޭރު ރާއްޖޭގަ އެގޮތައް ހޫޕްގަ މާ ޖަހާފަ ހުންނަކަން ނޭނގޭތިއްޔާ، ކުޑަ އިންވެސްޓަކުން ފެށޭ ކަމެއް ވީމަ ޓްރައި ކޮއްލީ. ދެން ބަލާލަން ވަރަށް ކަމުދާތީ.. “ އިޔާޝާ ބުންޏެވެ. މަސައްކަތަށް ޝައުގު އުފެދުމާއިއެކު، މަސައްކަތް ދަސްކުރަންފެށީ ޕިންޓަރެސްޓާޢި، ކަމާއި ގުޅޭ ވީޑިއޯތައް ބަލައިގެންނެވެ. އަދި އިޔާޝާގެ މަންމަގެ ފަރާތުންވެސް މިކަމުގެ ވަރަށް ގިނަ އުކުޅުތައް ދަސްވިކަމުގައި އިޔާޝާ ބުނެއެވެ. އަދި މީގެ އިތުރުން މިކަމުގައި އަމިއްލައަށް ހެދޭ ގޯސްތަކަށް ބަލައިގެންވެސް އިތުރަށް ދަސްކުރީއެވެ. މަސައްކަތް ވިޔަފާރީގެ ގޮތުގައި ފަށައިގަތުމުގެ ކުރީން ހައެއްކަ މަސްދުވަހު މަސައްކަތް ދަސްކުރުމުގައި އުޅެފައިވާނެކަމުގައި އިޔާޝާ ބުނެއެވެ. އަދި އޭނާ މިކަމަށް ޝައުޤު އުފެދި ދަސްކުރުމުގެ މަސައްކަތް ފެށީ އޭނާ ތަޢުލީމު ޙާސިލްކުރަން އުޅުނު ދުވަސްވަރުއެވެ.\nނަމަވެސް އޭރު މިކަން އޭނާ ފެށީ މިމަސައްކަތަށް ހުސްވެގެން ހުރުމަކަށް ނޫނެވެ. ނަމަވެސް މިހާރު މިމަސައްކަތުގައި އުޅުން އޭނާއަށް މާކަމުދެއެވެ. “ކިޔެވި އިރު ކުރަންފެށި ކަމެއް މީ. އޭރު ފެށީ ހުސް މިމަސައްކަތައް ހުސްވެގެން ހުންނާކަށް ނޫން. މިހާރު މި ގޮތް މާ ކޮންވީނިއެންޓްއީ.” :އިޔާޝާ.\nއިޔާޝާއަށް ފެންނަން ފެށިފަހުން ޢާއިލާތެރޭގައި އަތުން މާޖަހާތީ ނުފެނުނު ނަމަވެސް، މެޝިން އެމްބްރޮއިޑަރީގެ މަސައްކަތް ކުރާތީ ފެނުނު ކަމުގައި އިޔާޝާ ބުނެއެވެ. ނަމަވެސް މިފަދަ މަސައްކަތެއް ޑެކަރޭޝަނަށް ބޭނުން ކުރެވޭނެ ކަމުގެ ޚިޔާލު އޭރަކު ނާދެއެވެ. ވިޔަފާރީއެއްގެ ގޮތުގައި މިކަން ކުރުމަށް އިޔާޝާ ނިންމީ، މިކަމަށް ޝައުގު އުފެދި، މިއީ ވަރަށް ‘ޔުނިކް’ މަސައްކަތެއްގެ ގޮތުގައި ފެނި، ކުޑަ ޚަރަދަކުން ފެށޭނެ ކަމެއް ކަމުގައި ފެނިގެނެވެ. އަދި މިކަމުގައި ބެލީ ވީހާވެސް މީހުނަށް ކަމުދާނެކަހަލަ، ގޭގައި ހުރެގެން މަސައްކަތް ކޮށްގެން ޢާމްދަނީވެސް ހޯދޭނެ ގޮތެކެވެ. އިޔާޝާގެ މިވިސްނުމާއި އެކު، ވަރަށް އުންމީދުގައި ފެށި މިމަސައްކަތަށް މިހާރު އަންނަނީ ވަރަށް ބޮޑު ތަރުޙީބެއް ލިބެމުން ކަމުގައި އޭނާ ބުންޏެވެ. “ކުޑަ އިންވެސްޓަކުން ކުރެވޭ ޔުނިކް ކަމަކަށް ވީމަ! ދަސްކުރަން ފެށިއިރު ރާއްޖޭގަ މިކަން ކުރާ ކަމެއް ނޭނގެ. ދެން ބިޒްނަސްއެއް ގޮތަށް ނުފަށަނިސް2ޕޭޖެ ވަރު ފެނުން.” -އިޔާޝާ- މަސައްކަތް ދަސްކުރުމުގެ ގޮތުން ތައްޔާރުކުރާ ތަކެތީގެ ފޮޓޯ އިޔާޝާ އައީ އޭނާގެ ޕާރސަނަލް އިންސްޓަގްރަމް އެކައުންޓަށް ލަމުންނެވެ. އަދި މިގޮތުން ހިއްސާ ކުރާ މަސައްކަތްތައް ފެނި މީހުނަށް އެމަސައްކަތް ވަނީ ކަމުގޮސްފައެވެ. މިގޮތުން އެންމެ ފުރަތަމަ ދެ އޯޑަރެއް ޢާއިލާ ތެރެއިން ލިބުނެވެ. އަދި މާޖަހައިގެން ކުރި މަސައްކަތް އެކުލަވާލާއިގެން ތައްޔާރުކޮށްފައިވާ ބުރެއްގެ ފޮޓޯ އޭނާގެ ފޭސްބުކުގައި ހިއްސާ ކުރިއެވެ. އަދި އެޕޯސްޓް ޕްރޮމޯޓްކޮށްގެން އޭނާގެ ވިޔަފާރީގެ ފުރަތަމަ ކަސްޓަމަރު ލިބިގެން ފެށި ވިޔަފާރި މިހާރު ވަނީ ފުޅާވެފައެވެ. މިހާރު ދޮޅުމަހެއްހާ ދުވަހަށް އަބަދުވެސް އޮންނަނީ ބުކްވެ ނިމިފައިކަމުގައި އިޔާޝާ ބުނެއެވެ.\nއިޔާޝާގެ މާޖެހުމުގެ މިހިތްގައިމު އުފެއްދުންތައް ބޭނުންވާ ފަރާތްތަކަށް އޮތް އެންމެ ހިތްގައިމު އެއްކަމަކީ ކަސްޓަމަރުން ހިތްހަމަ ޖެހޭފަދަ ފުރުސަތުތަކެއް އޯޑަރު ކުރުމުގައި ލިބިފައި ވުމެވެ. މިގޮތުން ކަސްޓަމަރ، މިފަދަ އެއްޗެއް ބޭނުންވެއްޖެ ނަމަ، ފޭސްބުކް ނުވަތަ އިންސްޓަގްރާމްގެ ‘dhoadhi.mv’ ޕޭޖަށް،\nމެސެޖުކޮށް، އެމީހަކު ރަމްޒުކުރަން ބޭނުންވާ ކަމެއް، ނުވަތަ އުފެއްދުން ބޭނުން ކުރަން ބޭނުންވާ ކަންތައް ބުނެލުމުން، ތަފާތު ޑިޒައިންތަކެއް އިޔާޝާ ތައްޔާރުކޮށްލައެވެ. އަދި އޭގެތެރެއިން ކަސްޓަމަރ އެންމެ ހިތްހަމަ ޖެހޭ ޑިޒައިނަކަށް މާޖަހައި، ބުރު (ހޫޕް) ތައްޔާރުކޮށްލަދެއެވެ. އެއީ ކަސްޓަމަރ އެއުފެއްދުމެއް ބޭނުންވާ ދުވަހަށް ބުކް ކުރެވެން އޮތްނަމަ، އެދުވަހަކަށް ބުކް ކުރުމުން ކަސްޓަމަރ އެޑްވާސް ފައިސާ ދެއްކުމުންނެވެ. މީގެ އިތުރުން ކަސްޓަމަރ ދޭ ޑިޒައިންތަކަށްވެސް އިޔާޝާ މާ ޖަހައިދެއެވެ. އެހެންކަމުން، ކައިވެނީގެ ރަނެއް، ނުވަތަ ދެމަފިރިއެއްގެ ލޯބި ރަމްޒުކޮށްލަން ބޭނުންވާ މީހުނަށް މި ހިތްގައިމު އަތްތެރި މަސައްކަތުގެ އުފެއްދުންތައް ވަރަށްވެސް އެކަށީގެން ވެއެވެ.\nއިޔާޝާ ބުނި ގޮތުގައި މިފަދަ އުފެއްދުންތަކުގެ އޯޑަރު ގިނައިން ލިބެނީ މީހުނަށް ހަދިޔާއަށް ދިނުމުގެ ގޮތުންނެވެ. އަދި ކައިވެނީގެ ރަނުގެ ގޮތުގައި ނުވަތަ ރަނުގެ ރަމްޒެއްގެ ގޮތުގައި، އަދި ފާރުތައް ޒީނަތްތެރިކޮށްލަން ފާރުގައި ހަރުކޮށްލުމަށް ބޭނުންކުރުމަށްވެސް މިފަދަ އުފެއްދުންތަކަށް އޯޑަރު ލިބެއެވެ. ހޫޕްގައި މާޖެހުމުގެ އިތުރުން ތުއްތު ކުދިންގެ ހެދުންކޮޅު ފަދަ ތަކެތީގައިވެސް މިގޮތަށް އަތުން މާޖަހައިގެން، ކުރެހުންތަކާއި ލިޔުންކޮޅުތަކުން ޖަރީކޮށްލުމުގެ ހުނަރު އިޔާޝާ އަންނަނީ ބޭނުންކުރަމުންނެވެ. ” ހަމަ ޑީ.އެމް ކޮށްލީމަ މިކޮޅުން ބުނެލަދޭނަން އެ ބޭނުންވާ ޑޭޓް އެވައިލެބްލްތޯ ނޫންތޯ. އެވައިލެބްލް އިއްޔާ ކަސްޓަމާރ އެޑްވާނސް ޕޭ ކޮށްލީމަ ހަމަ އެ ޑޭޓް އެއް އެ ކަސްޓަމަރ އަކަށް ބުކް ކޮށްލަދެނީ.” ” އާއްމުކޮށް ގިފްޓަށް ދޭން ހަދުވަނީ. ކައިވެނީގެ ރަންވެސް ނޫނީ ހަމަ ވޯލް ޑެކަރ އަށް ބޭނުން ކުރަންވެސް ހަދުވަ.” -އިޔާޝާ-\nމާލެ ނޫން އަތޮޅުތެރޭގެ ރަށެއްގައި ހުރިކަމުގައިވީނަމަވެސް، ތަފާތު ހުނަރުވެރި މަސައްކަތެއްކޮށްގެން ގޭގައި އިނދެ ޢާމްދަނީ ހޯދައި، އަންހެން ކަނބަލުންނަށްވެސް ކުރިއެރިދާނެކަން އިޔާޝާ އަންނަނީ ސާބިތުކޮށްދެމުންނެވެ. އޭނާގެ އުފެއްދުންތައް ނ އަތޮޅުގެ ރަށްތަކަށްވެސް ޑެލިވަރ ކޮށްދޭއިރު، ގްރޭޓަރ މާލޭގެ ސަރަޙައްދު ތަކަށްވެސް ޑެލިވަރ ކޮށްދެއެވެ. މާޖެހުމުގެ މި ކަވި މަސައްކަތް އިޔާޝާ ކުރަމުން އަންނަނީ އޭނާގެ ލޯބިލޯބި ކުޑަ ދަރިފުޅުވެސް ބަލަމުންނެވެ.\nހީވާގި ކަމާއިއެކު މި ހުރިހާކަމެއް ކުރަމުން އަންނނީ އޭނާގެ ލޯބިވާ ފިރިމީހާގެ އެހީތެރިކަމާއެކު، ދެމީހުންވެސް ދެމީހުންގެ މަސައްކަތަށް ވަގުތު ދީގެން ކަމުގައި އިޔާޝާ ބުނެއެވެ.\nއެންމެ ފުރަތަމަ މިމަސައްކަތް ފަށައިގަތް އިރު އިޔާޝާއަށް އެންމެ އުނދަގޫވީ އެއްކަމަކީ، އޭރު އެހާ ރަނގަޅަށް މަސައްތް ނޭނގޭތީ، އެކަމަށްދާ ވަގުތު ގިނަވެފައި، ކަމަށް ބޭނުންވާ ސާމާނު ރާއްޖެއިން ގަންނަން ނުލިބޭތީއެވެ.\nއަދި މިހާރުވެސް އޮތް އެންމެ ބޮޑު ދައްޗަކީ މިކަމަށް ބޭނުންވާ ސާމާނު ހޯދުމުގައި ދިމާވާ ދަތިތަކެވެ. ރަށުން މިތަކެތި ނުލިބޭއިރު، ރާއްޖެއިންވެސް ފަސޭހައިން ހެޔޮ އަގުގައި ސާމާނު ލިބެން ނުހުރުމެވެ.\nމިމަސައްކަތް ފެށި އިރާއި އަޅާބަލާއިރު، މަސައްކަތުގެ އަވަސްމިނާއި، ފެންވަރަށް ބަލާއިރުވެސް މިހާރު ވަރަށް ބޮޑުތަން ރަނގަޅުކުރެވިއްޖެ ކަމުގައި އިޔާޝާ ޤަބޫލުކުރެއެވެ. ނަމަވެސް އިޔާޝާ ޤަބޫލުކުރާ ގޮތުގައި އަދިވެސް އޭނާ އަންނަނީ މިކަން އިތުރަށް ދަސްކޮށް، މަސައްކަތް އިތުރަށް ފައްކާ ކުރުމަށް މަސައްކަތް ކުރަމުން ކަމުގައިވާތީ، އެހެން މީހުނަށް މިމަސައްކަތް ދަސްކޮށްދިނުމަށް ކޯސްތައް ބޭއްވުން ފަދަ ކަންކަން ކުރެވޭ ހިސާބަށް އަދި ފޯރާފައެއް ނުވެއެވެ. ނަމަވެސް މީހަކު ސުވާލުކޮށްފިނަމަ، މިހާރުވެސް އޭނާއަށް އެނގޭ މިންވަރުން، ވަރަށް ހާމަކޮށް އެއެއްޗެއް އެމީހަކަށް ބުނެދޭ ކަމުގައި އިޔާޝާ ބުނެއެވެ.\nއިޔާޝާ ނެރުނު އެންމެ ފުރަތަމަ މަސައްކަތް\nއިޔާޝާގެ މި ހުނަރުވެރި މަސައްކަތާއި ކުރިއެރުން ފެނުމުން، މާ ޖެހުމުގެ މަސައްކަތަކީ މަނަދޫގައި ކިހާ މިންވަރަކަށް އޮތް ކަމެއްތޯ އިތުރަށް ބަލައިލީމެވެ. މިގޮތުން އެނގިގެން ދިޔަ ގޮތުގައި، ކުރީގައި މަނަދޫ ރަށު އޮފީހުގެ ފަރާތުން ދެމީހަކު ވަނީ މާޖެހުން ދަސްކުރުމަށް މާލެއަށް ފޮނުވާފައެވެ. ރަށު އޮފީހުގެ ފަރާތުން ފޮނުވާފައިވަނީ އެރަށު އަނބުގަސްދޮށުގޭ މޫމިނާ ޢަބްދުއްރަޙްމާނާއި، އެއްގަމުގޭ ހާޖަރާ މުޙައްމަދު ކަމުގައި މަޢުލޫމާތު ލިބެއެވެ. އޭރު އެކަމަށްޓަކައި ފޮނުވާފައިވަނީ، މާލޭ، ލައިނޫފަރުމާގެއިން އެކަން ދަސްކުރުމަށް މަހަކު 50 (ފަންސާސް) ރުފިޔާގެ ފީއެއް ދައްކައިގެން ކަމުގައި މަޢުލޫމާތު ލިބުނެވެ. އަދި މިދެމީހުންގެ ފަރާތުން މިމަސައްކަތް ރަށުގައި އާލާކުރުމަށްވެސް ރަށުއޮފީހުން އޭރު މަސައްކަތް ކޮށްފައި ވެއެވެ. މިގޮތުން އަވަށުގެ މީހުނަށް މިކަން ދަސްކޮށްދިނުމަށް ރަށުފެންވަރުގެ ކޯހެއް ހިންގުމަށް އަންގައި، މިކަމުގެ މަސައްކަތް ކޮށްފައި ވެއެވެ. ނަމަވެސް މުޅި ކޯހަށް ލިބުނު ވަގުތުގެ ދަތިކަމާއި ހުރެ އޭރު އެހާ އެދެވޭ ގޮތުގައި އެކަން ނުދިޔަނަމަވެސް މިކޯހުންވެސް ބަޔަކު ވަނީ މިކަން ދަސްކޮށްފައެވެ.\nމަނަދޫގައި މާޖެހުމުގައި މަޝްހޫރުކޮށް އުޅުނު މީހުނަށް ބަލައިލާއިރު، ބޮޑުކުރިގޭ ޚަދީޖާ، އިތާހާ ޒުލޭޚާ، ބަނަފްސާގެ ހައްވާ މުޙައްމަދު، ހިޔާ ނަފީސާ ޢަބްދުﷲ ހިމެނެއެވެ. މަނަދޫ ހަނީ ސީޒަން ފާތުމަތު އަބޫބަކުރު (ކިޔަވާ ދައްތަ) މިއީ މާލެއިން އަތުން މާޖަހަން ދަސްކޮށް އެމަސައްކަތް އެންމެ ފުރަތަމަ މަނަދޫގައި ކުރި ފަރާތްކަމުގައި އެނގިފައިވެއެވެ. އަދި މަނަދޫގައި އެންމެ ގިނަ ދުވަސްތަކެއް ވަންދެން މާޖެހުމުގެ މަސައްކަތް ކުރިކަމަށް އެނގިފައިވާ، ހައްވާ ޒަކަރިއްޔާ މާޖަހަން ދަސްކުރީ “ކިޔަވާ ދައްތަ” މާޖަހާތަން ފެނި، އެކަމަށް ޝައުގުވެރިކަން އުފެދިގެން ، އަމިއްލައަށް އެކަން ކުރަން މަސައްކަތް ކޮށްގެންކަމުގައި ވެއެވެ. ނަމަވެސް ފަހުން މާލެ ގޮސް ފަހާފޮށިން މާޖަހަން ދަސްކޮށްގެން އައެވެ. އެއަށްފަހު ރަށު ސުކޫލުގެ ގިނަ ބެޖުތަކެއް ޖަހާފައިވެއެވެ. އަދި މިއީ މަނަދޫގައި ކުރިން، ކުލައިގެ ތައްގަނޑުން ބެޖު ޖެހުމުގެ ތާރީޚު ބަދަލުކޮށްލި ކަމެކެވެ. ފަހުގެ ތާރީޚަށް ބަލާއިރު ވައިޓްރޯސް ޝިޔާމާ ޢަބްދުލް ޣަފޫރު އަކީ މަނަދޫގައި މާޖަހައިގެން ބާލީހު އުރަ، ބެޖު އަދި ހެދުން ފަދަތަކެތި، އަތުންނާއި ފަހާ ފޮށިން ޖަހައި ވިއްކާ އުޅުނު ފަރާތެކެވެ.\nޝިޔާމާއަކީ ހައްވާ ޒަކަރިއްޔާގެ ދަރިއެކެވެ. ހައްވާ ޒަކަރިއްޔާ އަކީ އިޔާޝާގެ ބައްޕަ ފަރާތު ބޮޑު ދައިތައެވެ. ނަމަވެސް މިހާތަނަށް މަނަދޫގައި، އިޔާޝާ މިމަސައްކަތް މިކުރާފަދަ އުފެއްދުންތެރި ޒަމާނީ ގޮތަށް މިމަސައްކަތް ކޮށްފައެއް ނެތެވެ. އެހެންކަމުން މަނަދޫގައި އޮތް މާޖެހުމުގެ ތާރީޚަށް އިޔާޝާ މިއިތުރުކޮށްލީ ތަފާތު އިތުރު ބޮޅެކެވެ. ތާރީޚީ އިތުރު ހަރުފަތެކެވެ.\nމިމަސައްކަތުގައި މިހާރަށްވުރެ ބޮޑު ތަރުޙީބެއް ލިބި، އިތުރު ކުރިއެރުންތައް ހޯދުމުގެ އުއްމީދުގައި، ހީވާގިކަމާއިއެކު މަސައްކަތް ކުރަމުން އަންނަ އިޔާޝާ މިހާރު މަސައްކަތް ކުރަމުން ދަނީ މިމަސައްކަތުގެ މުޅީން އާ، އިތުރު އުފެއްދުމެއް ނެރުމަށެވެ. މިއުފެއްދުމަކީ މިކަން ދަސްކުރަން ބޭނުންވާ މީހުނަށްވެސް ވަރަށް މުހިއްމު އުފެއްދުމަކަށް ވާނެކަމުގައި އިޔާޝާ ޤަބޫލުކުރެއެވެ. މިފަދަ ތަފާތު ހުނަރުވެރި މަސައްކަތްތައް ކޮށް ކުރިއަރަން ބޭނުންނަމަ، ކޮންމެ މީހަކަށްވެސް އެކަން ކުރެވިދާނެކަމުގައި އިޔާޝާ ޤަބޫލުކުރެއެވެ. މިގޮތުން މިފަދަ ޚިޔާލުތަކާއި އުއްމީދުތައް ކުރާ ފަރާތްތަކަށް އިޔާޝާގެ ޚިޔާލާއި ނަސޭޙަތް ހިއްސާކޮށްލިއެވެ ” ފުރަތަމަ އެމީހެއްގެ އިންޓަރެސްޓް ހުރި ކަމެއް ދެނެގަންނަން ރިސާރޗް ކޮށްލަން ޖެހޭނެ. ދެން މަސައްކަތެއް ފަށާއިރު އެޔަށް މާބޮޑު ތަރުހީބެއް ނުލިބިދާނެ. އެކަމު ކޮންސިސްޓެންސީ ހިފަހައްޓަންވާނެ. ދެން ވީހާވެސް ބޮޑަށް ކޮޕީ ނުކޮށް އަމިއްލަ އެއްޗެއް އުފެއްދޭތޯ ވަރަށް ބަލަން ވާނެ.” -އިޔާޝާ-\nއަޅުގަނޑުމެން އެދެނީ އިޔާޝާގެ މަސައްކަތުގައި މާތް ﷲ ބަރަކާތް ލައްވައި، ނުބައި ލޯތަކުން ސަލާމަތް ކުރެއްވުމެވެ. އަދި އިޔާޝާ އުއްމީދުކުރާފަދަ، އަދި އެއަށްވުރެވެސް އިތުރު ކުރިއެރުންތަކާއި ކާމިޔާބީތައް މިންވަރުކުރެއްވުމެވެ. އަދި މިފަދަ ތަފާތު މަސައްކަތްތައް ކުރަމުން އަންނަ ޒުވާން އަންހެން ކަނބަލުން ގިނަވަމުން އަންނަކަން ފާހަގަކޮށްލެވެއެވެ. ޚާއްސަކޮށް ގޭގައި ތިބެގެން ކުރާ މިފަދަ ތަފާތު ހުނަރުވެރި މަސައްކަތްތަކަކީ، އެކަމުގައި ހުރިހާ ގޮތަކުންވެސް ނުހަނު ފައިދާ ހުރި ކަންތައްތަކެއް ކަމުގައި މިފަދަ މަސައްކަތްތައް ކުރާ ފަރާތްތަކުން ފާހަގަކުރެއެވެ. އިޔާޝާ ޤަބޫލުކުރާ ގޮތުގައި މިއީ ގޭގައި އިނދެ، ކުދަ ޑަރިފުޅު ބަލަމުން ކުރާއިރުވެސް، ރަނގަޅު ޢާމްދަނީއެއް ލިބޭ ހިތްގައިމު މަސައްކަތެކެވެ.\nއިޔާޝާގެ މިހިތްގައިމު ހުނަރުވެރި މަސައްކަތުގެ ތަކެތީން ކޮޓަރީގެ ފާރު ޒީނަތްތެރި ކޮށްލަމާތޯއެވެ. ނުވަތަ ކައިވެނީގެ ރަން މިފަދަ ތަފާތު ގޮތަކަށް ރަމްޒު ކޮށްލުންވެސް ވަރަށް ހިތްގައިމުތާއެވެ. ނުވަތަ ދަރިފުޅުގެ ހެދުމެއް މުޅީން ‘ޔުނިކް، ވަންޕީސް’ ހެދުމެއްގެ ގޮތުގައި އިޔާޝާގެ މިމަސައްކަތުން ހަދާލަމާތޯއެވެ. ރަށްޓެއްސަކަށް ހަދިޔާއެއްގެ ގޮތުން ދޭންވެސް މިއީ ކިހާ ހިތްގައިމު އުފެއްދުންތަކެއް ދެއްތޯއެވެ؟! އިޔާޝާގެ ‘ދޯދި’ ޕޭޖުގައި ދޯދިތަކުން ޖަރީކޮށްފައިވާ ތަކެތީގެ ހިތްގައިމު މަންޒަރުތައް ފެނުމުން، އިޔާޝާގެ ހުނަރުވެރިކަމާއި ހީވާގިކަން ހާމަވެއެވެ.\nދޯދި ފޭސްބުކް އަދި އިންސްޓަގްރާމް ޕޭޖް:\n3 ޚިޔާލުތައް ގައި "އިޔާޝާގެ ހުނަރުވެރި މަސައްކަތުގެ ރަން ‘ދޯދި’ – މަނަދޫ ތާރީޚު އުޖާލާކޮށްފި"\nފާތުން | ޖޫން 3, 2021 at 23:29 |\nماشاءالله. ވަރަށް ހުނަރުވެރި.\nހަފީ | ޖޫން 4, 2021 at 02:23 |\nއިޔާޝާގެ ތިޔަ މަސއްކަތަށް އިތުރު ކުރިއެރުން ދެއްވާށި. އާމީން. ވަރަށް ރީތި ހުނަރުވެރި މަސައްކަތްތަކެއް މާޝާ ﷲ. މަނަދޫއަށް ފަޚުރެއް.\nމަނަދޫ | ޖޫން 4, 2021 at 06:42 |\nވަރަށް އުފާވެއްޖެ މަނަދޫގައި އިޔާޝާ ކަހަލަ ކުއްޖަކު ހުރީތީ


Beynumee "Kuda Bandoheh"!\nމަލަހިނި ކުޑަ ބަނޑޮސް ރިސޯޓް: މިއީ ކުރީގައި ދިވެހިން ޕިކްނިކް ދާން ބޭނުންކުރި ރަށެއް -- | ފޮޓޯ: ކުޑަ ބަނޑޮސް\nމީގެ ކުރިން ހަފްތާ ބަންދަށް ލިބޭ ހުކުރު، ހޮނިހިރު ދެ ދުވަހު ޕިކްނިކް ހަދާލަން، މާލެ ކައިރީ ކުޑަބަނޑޮހަށް ނޫނީ ފޭދުފިނޮޅަށް ދާން އާއިލާގެ މީހުން ނޫނީ ރަށްޓެހިން އޮންނާނީ ރާވައިފަ އެވެ. މިއީ އުސް އިމާރާތްތަކުން ފުރި، ވެހިކަލްތަކުން ތޮއްޖެހިފައިވާ މާލޭގެ ދުއްތުރާލުން ސަލާމަތްވާން ހޯދާ ވަގުތީ ހިތްހަމަ ޖެހުމެކެވެ. އާއިލާ މީހުންނާއި ގާތް ރަހުމަތްތެރިންނާ ދިމާވެ، މިނިވަން ކަމާއިއެކު ހިތްގައިމު ދޮންވެލި ގޮނޑުދޮށެއްގައި ކުޅެލައި މަޖާކޮށްލުމަކީ ކޮންމެ އާއިލާއަކުން ވެސް ހޯދާ ހިތްހަމަ ޖެހުމެވެ.\nއެފަދަ ކޮންމެ ދަތުރަކުން އާއިލީ ގުޅުން ބަދަހިވެ، ދުވަސްވީ ރަށްޓެހިންނާ އަލުން ގުޅުވާލަދެ އެވެ. އެއީ އަހަރުމެންގެ ހަނދާންތަކުގައި ހުރި އުފާވެރި ދަތުރުތަކެވެ. ހޭބޯ ނަރާއި އަވަދިނެތި އެކި މަސައްކަތްތަކުގައި އުޅޭ މައިންބަފައިންގެ މޫނުމަތިން ޕިކްނިކް ދާ ދުވަސްދުވަހު އެ ފެންނަ ހިނިތުންވުމުން މިކަހަލަ އާއިލީ ދަތުރުތަކުގެ މުހިންމުކަން ކިތަންމެހާ ވެސް ރަނގަޅަށް ބުނެދެ އެވެ. އެކަމަކު މީގެ ދެތިން އަހަރު ކުރިން އެ އުފާވެރި ދަތުރުތަކަށް މި އޮތީ ނިމުން އައިސްފަ އެވެ. ސަބަބަކަށް ވީ މާލެ ކައިރީގައި ހުރި ޕިކްނިކް އައިލެންޑްތައް ރިސޯޓް ތަރައްގީ ކުރަން ސަރުކާރުން ދީ ހުސްކުރީ އެވެ. މާލޭ ކައިރީގައި ޕިކްނިކް ދާނެ ރަށެއް މިހާރަކު ނެތެވެ. ކުޑަބަޑޮހާއި ފޭދޫ ފިނޮޅުގައި ރިސޯޓް ތަރައްގީކޮށް، އެ ތަންތަނަށް އާންމުންނަށް އެރުން އޮންނަނީ ހުރަހަކަށް ހަދައިފަ އެވެ.\nރައީސް އަބްދުﷲ ޔާމީންގެ ސަރުކާރުން އެކަމަށް ހޯދައިދޭން ވައުދުވި ހައްލަކީ މާލޭ ސަރަހައްދުގެ ފަޅުން ބައެއް ހިއްކައިގެން ޕިކްނިކް ރަށެއް ތައްޔާރުކޮށް ދިނުމެވެ. އެކަމަކު ރިޔާސީ އިންތިހާބު ބާއްވައި ރައީސް އަބްދުﷲ ޔާމީންއަށް ދެވަނަ ދައުރެއް ނުލިބި، ބަލިވިއިރުވެސް އެ ވައުދެއް ނުފުއްދުނެވެ. ރައްޔިތުން ތިބީ ޕިކްނިކް ދާނެ ރަށެއް ނެތުމުގެ ބޮޑު ޝަކުވާގަ އެވެ. އެ ވައުދު ފުއްދައިދެން އަމަލީ މަސައްކަތް ވެސް ފަށާފައެއް ނުވެ އެވެ. އިދިކޮޅު ޕާޓީތައް އެކުވެގެން އެކުލަވާލާ އިންތިހާބީ ރައީސް އިބްރާހިމް މުހައްމަދު ސޯލިހުގެ ސަރުކާރަށް އެތައް ބަޔަކު އޮއްސާލާ އާދޭހަކީ މާލެ ކައިރީގައި ހުރި ޕިކްނިކް ރަށްތައް އާންމުންނަށް އަލުން ހުޅުވާލައި ޕިކްނިކް ދެވޭނެ އިންތިޒާމްތަކެއް ހަމަޖައްސައިދިނުމެވެ.\nމިއީ ހަފްތާ ބަންދުތަކުގައި ގާތްތިމާގެ މީހުންނާއި ރައްޓެހިންނާއި އެކުގައި މަޖާކޮށްލައި ހިތްހަމަޖައްސާލުމަށް ކުޑަ ބަނޑޮހަށާއި ފޭދު ފިނޮޅަށާއި އަދި ކޮއްދިއްޕަރު ފަދަ ޕިކްނިކް އަައިލެންޑުތަކަށް ދިޔަ ދަތުރުތައް އަލުން ފަށަން އާއިލާތައް މިތިބީ ކެތްމަދުވެފަ އެވެ. ދެ ކުދިންގެ މަންމަޔަކު ހިޔާލުފާޅު ކުރަމުން ބުނީ، ޕިކްނިކް ގޮސް އާއިލާއާ އެކު ހޭދަކުރާ އުފާވެރި ވަގުތުތައް ވަރަށް ބޮޑަށް މިސްވާ ކަމަށާއި އާއިލާއާ އެކު މަޖާކޮށް ޕިކްނިކް ދާނެ ރަށެއް ނެތުމަކީ ބޮޑު މާޔޫސްކަމެއް ކަމަށެވެ.\n"އަހަރުމެންގެ ދަރިން އުފާކޮށްލައި މަޖާކޮށްލާ ހަދަން ކުޑަބަޑޮސް އަހަރުމެންނަށް އަނބުރާ ދޭން ޖެހޭ. އެއީ ދިވެހިންގެ ގުދުރަތީ މިލްކެއް،" މީހަކު އޭނާގެ އިހުސާސްތައް ޓްވިޓާގައި ބަންޑުން ކުރި އެވެ.\nމަލަހިނި ކުޑަ ބަނޑޮސް ރިސޯޓުގައި ފަތުވެރިންތަކެއް ވޮލީ ކުޅެނީ: މިއީ ކުރިން ދިވެހި ޕިކްނިކް ދާން ބޭނުންކުރި ރަށެއް -- | ފޮޓޯ: ކުޑަ ބަނޑޮސް\nހިތްގައިމު ދޮންވެލި ގޮނޑުދޮށުގައި ދުވެލައި މޫދަށް އެރި ފަތާލައި އަދި ވޮލީ އާއި ފައިގަތަޅާއި ކުޅެ، ނެގި މަޖާތައް ތަކުރާރު ކުރަން މިހާރު އެންމެން ވެސް ބޭނުންވެ އެވެ. މާލެއިން ސަލާމަތްވެ، މީހާ ހަމަޖެހިލުމަށް އެންމެން ވެސް ބޭނުންވެފައި ތިބީ ޕިކްނިކް ދާނެ ރަށެއް އަލުން ލިބުމަށް އެދި އެދި އެވެ. އާ ސަރުކާރާ އެކު އެތައް ބައެއްގެ އުންމީދުތައް މާލެ ކައިރިން ޕިކްނިކް ރަށެއް ހޯދުމަށް ވެސް އެބަ އޮތެވެ. ގެއްލުނު ކުޑަބަޑޮހާއި ފޭދޫ ފިނޮޅު ޕިކްނިކްދާން ލިބޭނެ ކަމުގެ އިންތިޒާރުގައި ތިބި މީހުން މަދެއް ނޫނެވެ. މާލެ ސަރަހައްދުން ފްލެޓާއި ގޯތި ހޯދަން އެދޭ ގޮތަށް ޕިކްނިކް ދާނެ ރަށެއް ހަމަޖެހޭނެ ދުވަހެއްގެ އިންތިޒާރުގައި ތިބޭ މީހުން ވެސް ވަކި މަދެއް ނުވާނެ އެވެ.\n"ފްލެޓާއި ގޯތި ގޮތަށް ޕިކްނިކް ދާނެ ރަށެއް ވެސް އެބަ ލިބެން ޖެހޭ. ބޯހިޔާވަހިކަމެއް ލިބުނަކަސް ނުފުދޭ. ހިތްހަމަ ޖައްސާލާ ކަންކަން ކޮށްލަން ވެސް މާލެ ކައިރީ ފުރުސަތުތައް ހުންނަން ޖެހޭ. މިހާރު މިޖެހެނީ މީހުން އުޅޭ މާލެ ކައިރި ރަށަކަށް ދާން. އެކަމަކު އެއްކަލަ ޕިކްނިކް ގޮސްގެން އެ ލިބޭ ހިތްހަމަ ޖެހުން އެހެން ގޮސްގެން ނުލިބޭ. އަދި މަޖާ ވެސް ނުނެގޭ،" ޒުވާނަކު ހިޔާލުފާޅުކުރި އެވެ.\nކުޑަ ބަނޑޮހާއި ފޭދު ފިނޮޅާއި އަދި ކޮއްދިއްޕަރުގައި ވެސް ރިސޯޓުތައް ހެދުމަށް ސަރުކާރުން ބޭރުގެ ފަރާތްތަކަށް ވިއްކާލާފައި އޮތް އިރު އެތަން ތަން އނަބުރާ ލިބޭނެ ކަމުގެ އުންމީދު ކުޑަ އެވެ. ކުޑަބަޑޮހުގައި މިހާރުވެސް ރިސޯޓެއް ހަދައިގެން އެބަ ހިންގަ އެވެ. ފޭދޫ ފިނޮޅާއި ކޮށްދިއްޕަރުގައި ރިސޯޓެއް ތަރައްގީ ކުރަން މަސައްކަތްތައް ދަނީ ކުރިއަށެވެ. މިހާރު ކިރިޔާވެސް ޕިކްނިކް ހަދާލަން ދެވޭ ވަރުގެ ރަށަކަށް އޮތީ ވިލިމާލެ އެކަންޏެވެ. ވިލިމާލެއަށް ގޮސް ވެސް ގިނަ ފަހަރަށް ހަމަޖެހިލައިގެން ތިބޭނެ ތަންކޮޅެއް ނުލިބެ އެވެ. ފުނިޖެހިފައި އޮތް ތަނަކުން ސަލާމަތްވާން ވެގެން ގޮސް، އެ ތަނުގައި ވެސް ޖެހެނީ ފުނިޖެހޭށެވެ.\nމާލެ ކަހަލަ ހަލަބޮލި ތަނެއްގައި ދިރިއުޅޭ ބަޔަކަށް ވީކެންޑްގެ މަޖާނަގާލަން ދަތުރު ދާނެ ރަށެއް ހުރުން ވަރަށް މުހިންމެވެ. ކޮންމެ މީހަކީ ހާހުން ހަރަދުކޮށްގެން މާލެ އަތޮޅުގެ ރަށެއްގެ ގެސްޓް ހައުސްއަކަށް ގޮސް ހަފްތާ ބަންދު ހޭދަކޮށްލެވެނޭ ހާ ތަނަވެސް މީހުންނެއް ނޫނެވެ. އަހަރެމެން ބޭނުމީ ދަތުރު ގޮސްލާނެ "ކުޑަ ބަޑޮހެކެވެ!" އާ ސަރުކާރާ އެކު ރައްޔިތުންގެ މި އުންމީދު އެބަ އޮތެވެ.


SunOnline: Fulhaa haruvaalhaai jeans zuvaanunnah maa kamudhey!\nފުޅާ ހަރުވާޅާއި ޖީންސް ޒުވާނުންނަށް މާ ކަމުދޭ!\nއަހުމަދު ޖައިޝަން 17 Sep 2019, 12:49\nފުޅާ ޖީންސްއާއެކު ޒުވާނަކު މަޑުކޮށްލައިގެން --- ސަން ފޮޓޯ : ފަޔާޒް މޫސާ\nޒުވާނަކު ފުޅާ ހަރުވާޅެއް ނުވަތަ ޖީންސެއް ލައިގެން އުޅޭ ތަން ނުފެންނަ ޒަމާނަކާ ދިމަލެއް ނުވެ އެވެ. ކޮންމެ ޒުވާން އަންހެނެއްގެ އަލަމާރީގައި ފުޅާ ހަރުވާޅެއް ނުވަތަ ޖީންސްއެއް އޮތުމަކީ ވަރަށް އެކަށީގެންވާ ކަމެކެވެ. ކޮންމެއަކަސް 70ގެ ތެރޭގައި މަޝްހޫރު ފުޅާ ހަރުވާޅުތައް އަނެއްކާވެސް ދިވެހީންގެ ތެރޭގައި ވަރަށް ވެސް މަގުބޫލުވާން ފަށައިފި އެވެ.\nއުނަގަނޑުގެ މައްޗަށް ނަގާފައި ހުންނަ ދޫ ޖީންސް އަދި ހަރުވާޅުތައް ވަނީ ދިވެހީންގެ ހެދުންއެޅުމުގެ ގޮތްތަކުގެ ތެރެއަށް ވަރަށް ރަނގަޅަށް ވެސް ވަދެފަ އެވެ.\nފުޅާ ހަރުވާޅާއި ޖީންސް މިއީ އާންމު ދިރިއުޅުމުގެ ކޮންމެ ގަޑިއަކަށްވެސް ހަމަ ކަމުދާ އަދި ގުޅޭ ފެޝަން ޓްރެންޑެކެވެ. އަދި ރަސްމީ އެކި ކަހަލަ ވަގުތުތަކުގައި އަދި އޮފީސް އެޓައާއެއްގެ ގޮތުގައި ފުޅާ ފަޓުލޫނު ވެސް ދަނީ މިހާރު ބޭނުންކުރަމުންނެވެ. ފުޅާ ފަޓުލޫނުތައް އޮފީހަށް ލައިގެން ދާ ޒުވާން އަންހެނުންގެ އަދަދުވެސް އަންނަނީ އިތުރުވަމުންނެނެވެ.\nޒުވާނަކު އޮފީހަށް ފުޅާ ފަޓުލޫނެއް ލައިގެން --- ސަން ފޮޓޯ\nމި ފެޝަނަކީ ގިނަ ބަޔަކަށް ކަމުދާ ފެޝަނަކަށް ވެފައިވާއިރު، ފުޅާ ހަރުވާޅާއި ޖީންސް އަދި ފަޓުލޫނަށް އެހާބޮޑު ލޯތްބެއް ލިބެމުން މިދަނީ ކީއްވެހެއްޔެވެ؟\nބައެއް ޒުވާނުން ބުނާގޮތުގައި އެއީ ގަޔަށް ދޫވެފައި ލައިގެން އުޅެން ފަސޭހަ އެއްޗަކަށް ވުމުން އެ ޒާތުގެ ހަރުވާޅު ކަމުދަނީ އެވެ.\n"އާންމުކޮށް ގިނައިން ފެންނަނީ ސްކިނީ ޖީންސް ލައިގެން އުޅޭތަން ދޯ. އެއީ ބާލާ ހެދުމުގައި ވަރަށް އުނދަގޫ އެއްޗެއް. އެކަމު ފުޅާ އެއްޗެހި ވީމަ އަސްލު ވަރަށް ފަސޭހަ ދޯ ލައި ހެދުމާއި ބާލަން،" އާންމުކޮށް ފުޅާ ހަރުވާޅު ލާ ޒުވާނަކު ސަން އަށް ކިޔައިދިނެވެ.\nއިތުރު އަންހެނަކު ބުނިގޮތުގައި އޭނާއަކީ ގަޔަށް ބާރު އެއްޗެހި ލައިގެން އުޅޭ ޒުވާނެއް ނޫނެވެ. އެހެންނަމަވެސް ފެޝަނަށް ލޯބިކޮށް ފެޝަނަށް ހެދުން އަޅަން ބޭނުންވާ ކަމަށް އޭނާ ބުންޏެވެ.\n"މިއީ ފުޅާ އެއްޗެއް ދޯ. އަސްލު ގައިގައި ނުޖެހި ހުންނަނީ. ބާރު އެއްޗެހި ލައިގެން އުޅެން އަޅުގަނޑަށް އެހާ ފަސޭހައެއް ނޫން. އެހެންވީމަ މިއީ ވަރަށް ފަސޭހަ ޓްރެންޑެއް،" އުމުރުން 25 އަހަރުގެ ޒުވާނަކު ބުންޏެވެ.\nފުޅާ ހަރުވާޅަކީ ގަޔަށް ދޫ ލައިގެން އުޅެން ފަސޭހަ އެއްޗެއް ކަމަށް ޒުވާނުން ބުނޭ --- ފޮޓޯ : ކިޔުންތެރިޔެއް\nމި ޓްރެންޑް ތާރީހު އިނގެނީ ކިހާވަރަކަށް ހެއްޔެވެ؟ މިފަދަ ހަރުވާޅާ ކިޔާ ހާއްސަ ނަމެއް އޮންނަކަން އެނގޭ ހެއްޔެވެ؟\n"ޕްލާޒޯ ޕޭންޓްސް" ނަމަކަށް ކިޔާ މިފަދަ ޖީންސް އެންމެ ފުރަތަމަ މަޝްހޫރުވެފައިވަނީ 1970ގެ ކުރީކޮޅުގަ އެވެ. އެ ދުވަސްވަރު ފިލްމީތަރިންނާއި ސެލަބްރިޓީއިން އެންމެ ދޯޅަ ހެދުމުގެ ލިސްޓްގެ ކުރީގައި ފުޅާ ހަރުވާޅުތަކާއި ޖީންސް ހިމެނޭނެ އެވެ.\nފުޅާ ހަރުވާޅާއި ފަޓުލޫނު އެންމެ ގަދައަށް ވައިގައި ހިފީ 70ގެ އަހަރުތަކުގަ އެވެ. އެ ފެޝަން އުފެދިގެން އައީ 70ގެ އަހަރުތަކުގައި ކަމަށްވެސް ބުނެވެ އެވެ. ނަމަވެސް ޕްލާޒޯ ޕޭންޓްތައް އުފެދިގެން އައީ 1930ގެ ފަހުކޮޅު އެވެ.\nކެތުރީން ހެޕްބާން ފުޅާ ފަޓުލޫނެއް ލައިގެން --- ފޮޓޯ : ޕޮޕް ޝުގާ\nއޭރުގެ މަޝްހޫރު ބައެއް ފަންނާނުން ކަމަށްވާ ކެތުރީން ހެޕްބާން އާއި ގްރޭޓާ ގާބޯ އަކީ ޕްލާޒޯ ޕޭންޓް އެންމެ ފުރަތަމަ މަޝްހޫރުކޮށް ފެޝަން ޓްރެންޑަކަށް ހަދައިދިން ފަންނާންނުންނެވެ. އެންމެ ފުރަތަމަ ޕްލާޒޯ ޕޭންޓް ސްކްރީންތަކަށް ގެނެސްދިން ފަންނާނުންނަކީ އެއީ އެވެ. ނަމަވެސް އެ ދުވަސްވަރު ޕްލާޒޯ ޕޭންޓްތަކަކީ "އަވާން ގާޑް" ފެޝަންގެ ގޮތުގައި ބަލައި އުޅުނު އެއްޗެކެވެ. އަވާން ގާޑް ފެޝަނަކީ އެ ވަގުތަކަށް ބަލާއިރު އާދަޔާ ހިލާފު ހެދުން އެޅުމުގެ ގޮތްތަކަށް ދީފައިވާ ނަމެކެވެ.\nއެހެން ނަމަވެސް، ޒަމާނާ އެކު މިއީ އާދަޔާ ހިލާފު ފެޝަނެއް ނޫނެވެ. މިއީ އެތައް ޒުވާނުންނެއްގެ ހިތް ދޫވެފައިވާ ސަޅި ފެޝަން އެކެވެ.\nބާނިތަކު ތެރެއިން ސްމައިލީ ހޯދި އުންމީދު!


ސުވަރުގެ ޔަޤީންވި ފުރަތަމަ ޢާއިލާ – ޖަމްޢިއްޔަތުއް ސަލަފް\nސުވަރުގެ ޔަޤީންވި ފުރަތަމަ ޢާއިލާ\nތާރީޚް: 14:00 04 މެއި 2020\nޔަމަނުކަރައިން ނުކުމެގެން އެ ގާފިލާ މިސްރާބު ޖަހާފައިވަނީ މައްކާއަށެވެ. އެގާފިލާގައި އެއްބަފާ ތިންބެއިން ތިއްބެވެ. އެއީ ޢާމިރު އަލްޢަނަސީގެ ތިންކުދީންނެވެ. އެތިންބެއިން އެދަނީ މައްކާއަށް މީގެ ކުރިން ގެއްލިފައިވާ އެމީހުންގެ އަޚު ޢަބްދުﷲ ފެނޭތޯއެވެ. ކޮންމެއަކަސް ދިގު ދަތުރަކަށްފަހު މައްކާއަށް ފޯރައިފިއެވެ. އަދި އެ ކުރަންއައި ކަންތައް ނިމުމަށްފަހު ގާފިލާ އެނބުރި ޔަމަނުކަރައަށް ދިޔުމަށް ދަތުރު ފަށައިފިއެވެ. މައްކާއަށް އައި ތިންބެއިންގެ ތެރެއިން އެނބުރި ގާފިލާގައި އެދަނީ ދެބެއިންނެވެ. ތިންވަނަ އަޚާވެސް އަނެއްކާ މައްކާއަށް ގެއްލުނީ ހެއްޔެވެ؟ އެއީ ކާކު ހެއްޔެވެ؟ އޭނާއަށް ކޮންކަމެއް ކުރިމަތިވީ ހެއްޔެވެ؟\nޢާމިރުގެ ތިންދަރީންގެ ތެރެއިން އަލްޙާރިޘާއި އަލްމާލިކު އެނބުރި ޤައުމަށް ދިޔައިރު އެމީހުންގެ ކޮއްކު ޔާސިރު މައްކާގައި މަޑުކުރީއެވެ. ޔާސިރު މައްކާގައި ހުރީ ޙުޛައިފަތު ބުން އަލްމުޣީރަތު އަލްމަޚްޒޫމީގެ ޙިމާޔަތުގައެވެ. ކޮންމެއަކަސް، މި ބުނެވުނު ޙުޛައިފަތު އޭނާގެ ޖާރިޔާއެއް ކަމަށްވާ ސުމައްޔަތު ބިންތު ޚައްޔާތުއާއި ޔާސިރުއާއި ކައިވެނިކޮށްދީފިއެވެ. އަދި މިކައިވެންޏަށް ފިރިހެންދަރިއެއް ލިބުނެވެ. އެއީ ޢައްމާރެވެ. ޢައްމާރު އުފަންވުމުން ޙުޛައިފަތު އެކަމުގެ އުފަލުގައި ސުމައްޔާ މިނިވަންކޮށްފިއެވެ. އެހިސާބުން އެޢާއިލާއަކި އަމިއްލަ މިނިވަންކަން ލިބިފައިވާ ޢާއިލާއަކަށްވެއްޖެއެވެ. ނަމަވެސް އެމީހުންނަކީ މައްކާގެ ޢަޞްލު ވަޒަންވެރިންނަށް ނުވާތީ ޙުޛައިފަތުގެ ހިމާޔަތާއި އެހީތެރިކަމުގައި އުޅެމުންދެއެވެ. އަދި އޭނާގެ ޤަބީލާ ބަނޫ މަޚްޒޫމުން މިނިވަންކަން ދިން އަޅެއްގެ ގޮތުގައި އެމީހުންގެ ޤަބީލާއަށް ނިސްބަތްވެގެން މިކުޑަ ޢާއިލާ ދުވަސްތައް ގުނަމުންދެއެވެ. އެއީ އޭގެސަބަބުން އެހެން ޤަބީލާތުކުން ތުރާއާއި އުދަގޫ ނުލިބުމަށެވެ. ކޮންމެއަކަސް، ދުވަސްކޮޅެއްފަހުން އަނެއްކާ ޢާއިލާއަށް އައު މެމްބަރެއް އިތުރުވެއްޖެއެވެ. މިފަހަރުވެސް ފިރިހެން ކުއްޖެކެވެ. އެއީ ޢަބްދުﷲ ބިން ޔާސިރެވެ. ދެދަރިންނާއި އަނބިކަނބުލޭގެއާއި އެކު ޔާސިރު ޙުޛައިފަތުގެ ރައްކާތެރިކަމުގައި ދުވަސްތައް ގުނަމުން ދަނިކޮށް މި ޙުޛައިފަތު މަރުވެއްޖެއެވެ. އަދި އޭގެ ފަހުން އޭނާގެ ޤަބީލާގެ އެހީތެރިކަމުގައި މިޢާއިލާ މައްކާގައި ދިރިއުޅެމުން ދިޔައެވެ.\nއެންމެ ދޮށީ ޢައްމާރުގެ ޢުމުރު މިހާރު ސާޅީހުން މައްޗަށް ހިނގައްޖެއެވެ. މަންމައާއި ބައްޕަ މުސްކުޅިވެ ފަސްދޮޅަހުން މައްޗަށް ހިނގައްޖެއެވެ. ކުއްލިއަކަށް މައްކާގެ މާތްބޭކަލެއްގެ މާ އަދާޔާ ޚިލާފުވާހަކަތެއްކެއް ވަރަށް ސިއްރިއްޔާތުގައި އެބަދައްކަވައެވެ. އެއީ މިހުރިހާ ޒަމާނަކު އަޅުކަން ކުރި ބުދުތަކަށް އަޅުކަން ކުރުން ހުއްޓާލުމާއި،ހަމައެކަނި އުޑުގެ އިލާހަށް ތަބާވެ، އެކަލޭގެފާނަކީ އެކަލާންގެ ފޮނުއްވެވިރަސޫލެއްކަމަށް އިމާންވުމެވެ. މިވާހަކަ އިވިވަޑައިގެން ޢައްމާރު އެބޭކަލަކަށް ތަބާވެއްޖެއެވެ. ދެން ޢައްމާރު ރަޟިޔަﷲ ޢަންހު މިވާހަކަތައް މަންމައާއި ބައްޕަ އަދި ކޮއްކޮއަށް ކިޔާދެއްވުމުން އެހުރިހާ ބޭކަލުން އެއްކޮށް އިސްލާމްދީނަށް ވަދެއްޖެއެވެ. މުޅި ޢާއިލާ އިސްލާމްވެއްޖެއެވެ. ނަމަވެސް މިކަން ދެތިން އަހަރު ސިއްރުކޮށްގެންތިއްބެވެ. އެއަށްފަހު ރަސޫލާ ޞައްލަﷲޢަލައިހި ވަސައްލަމަ ފާޅުގައި އިސްލާމްދީނަށް ގޮވާލައްވަން ފައްޓަވައިފިއެވެ. ނަތީޖާއެއްގެ ގޮތުން މައްކާގެ ބޮޑެތިމީހުން އެކަލޭގެފާނާއި ދެކޮޅުވެރިވެ، ޢަދާވާތްތެރިވެއްޖެއެވެ. ނަމަވެސް ދުވަހެއްދުވަހަކަށްއެކަލޭގެފާނުގެ ގޮވާލެއްވުމަށް ޢިޖާބަދޭ މީސްތަކުން އިތުރުވާންފަށައިފިއެވެ. މުސްކުޅިންނާއި ޒުވާނުންނާއި، ހިސާބަކަށް މުއްސަދީންނާއި، ފަޤީރުންނާއި އަޅުންނާއި ކުރިން އަޅުވެތިކަމުގައި އުޅެ މިނިވަންވެފައިތިބި މައްކާގެ އަޞްލުވަޒަންވެރިން ނޫންމީސްމީހުންވެސްމެއެވެ. މުސްލިމުންގެ ޢަދަދު އިތުރުވެ، މައްކާގެ ވެރިކަމާއި ޤަބީލާތަކަށް ލިބިފައިބާ ބާރުތައް އެންމެ ޤަބީލާއަކަށް ނިސްބަތްވާ ބޭކަލަކަށް ލިބުމަކީ ޒަމާނުއްސުރެ މައްކާގެ މުޖުތަމަޢުގައި މަކަރާއި އަނިޔާވެރިކަމުން ބާރާއި އާރާއި މުއްސަނދިކަން ހޯދައިގެން ތިބި ޕާޓީތަކާއި ޤަބީލާތަކުގެ ”ސިޔާސީ ލީޑަރުން“ ހިތްޕުޅާވާކަމަކަށް ނުވިއެވެ. އެހެންކަމުނއިސްލާމުވަމުން އައި ނިކަމެތި ފަޤީރުންނާއި އަޅުންނަށް، އެމީހުންގެ ސިޔާސީ ނުފޫޒުން އަނިޔާކޮށް ބިރުދައްކަން އެއްބަސްވެއްޖެއެވެ. މިކަމުގައި އަރާ ހުންނަނީ ޔާސިރު އެޤަބީލާއެއްގެ ޙިމާޔަތުގައި ހުރި ބަނޫ މަޚްޒޫމުވަންހައަށް ނިސްބަތްވާ ބޮޑެއްކަމަށްވާ ޢަބްދުލް ޙަކަމު އޭ ކިޔާ މައްކާގެ ނަގާކިޔަން އުޅޭ ބޮޑު މީހެކެވެ. އޭނާގެ އާދައަކީ ޤަބީލާތަކަށް ގޮސް އެޤަބީލާތަކުގެ އަޅުންނާއި ޤަބީލާތަކުގެ ޙިމާޔަތުގައި ތިބި މުސްލިމުންނަށް އަނިޔާކޮށް ޢަޛާބުދިނުމަށް ބާރުއެޅުމެވެ. މިކަން ކުރަން ފަސްޖެހިއްޖެ ޤަބީލާއަކަށް އަތަކެއް ހުތުރު މަލާމަތަކާއި ޖެއްސުމެއްކުރެއެވެ. މިކަމާއި ހުރެ ބައެއް ޤަބީލާތަކުން އެމީހުންގެ އަޅުންއިސްލާމްދީނަށް ވަދެއްޖެކަން އެނގިއްޖެނަމަ އެ އަޅުންނަށް ތަފާތު އަނިޔާކުރެއެވެ. އެބަޔަކު އެނބުރި ކުފުރަށް އަތުވެއްޖެއުމަށް ދާންދެން، ނޫނީ ކަށްވަޅަށް ދާންދެނެވެ. ބައެއް މުސްލިމުންގެ ޘާބިތުކަމުގެ ސަބަބުން ޢަޛާބު ދީދީވެސް އެނބުރި ކާބަފައިންގެ ދީނަށް ރުޖޫޢައެއްނުވެއެވެ. މިކަމާއި ހެދި ބައެއް ޤަބީލާތަކުން ދުވަސްކޮޅަކު އަނިޔާ ކޮށްފައި ހުއްޓާލައެވެ. ނަމަވެސް އެއްކަލަ ޢަބުލްޙަކަމަށް އެކަން އެނގިއްޖެނަމަ އެޤަބީލާއަކަށް އައިސް މަލާމަތްކޮށް ހަދަންފެށީމާ އަނެއްކާވެސް ދުވަސްކޮޅަކަށް އަނިޔާދޭން ފަށާފާނެއެވެ. އަނެއްބައި ޤަބީލާތަކުން މެދުނުކެނޑި އަނިޔާދެމުން އާދެއެވެ.މިކަމާއި ވަރަށް އުފަލުން މިބުނެވުނު އަބުލްޙަކަމު ހުއްޓާ ކުއްލިއަކަށް މިއެނގެނީ އޭނާގެ ޤަބިލާގެ ހިމާޔަތުގައި ސާޅިހަކަށް އަހަރު ހުރި ޔާސީރުގެ މުޅި ޢާއިލާ އިސްލާމުވެގެން ތިބިކަމެވެ.\nމިޚަބަރު ލިބުމާއި އެކު އެއްކަލަ އަބުލްޚަކަމު ނުވަތަ އަބޫޖަހުލު އޭނަގެ ޤަބީލާ އެއްކޮށްފައި ޔާސިރުގެ ޢާއިލާއަށް އަނިޔާދިނުމަށް އަމުރުކުރިއެވެ. ދެން ކޮންމެއަކަސް އަބޫޖަހުލުގެ އަމުރަށް ޔާސިރުގެ މުޅި ޢާއިލާ ދަގަނޑު ހެދުންލައްވާ ހައްޔަރުކޮށްގެންކޮންމެ ދުވަހަކު މައްކާގެ އެންމެ ހޫނުގަދަ ވަގުތު ރަތްއަވީގައި ކާނެ ބޯނެއެއްޗެއްނުދީ ބައިތިއްބާ އަނިޔާކުރަމުންދިޔައެވެ. އެކިދުވަހު ޤަބިލާގެ އެކިމީހުން އަނިޔާކުރެއެވެ. މައްކާގައި މުސްލިމުންނަށް އަނިޔާ ލިބެމުންދާކަން ނަބިއްޔާ ޞައްލަﷲޢަލައިވަސައްލަމައަށް އެނގިވަޑައިގަނެއެވެ. ނަމަވެސް އެކަލޭގެފާނަށް އެކަން ހުއްޓުވަންކުރެއްވޭނެ ކަމެއްނެތެވެ. އެކަލޭގެފާނާއި، އަބޫބަކުރުގެފާނާއި އުޘްމާނުގެފާނު ފަދަ މަދު މީސްކޮޅެއްފިޔަވައި އެހެން މުސްލިމުންތަކަށް އަނިޔާ އައީ ލިބެމުންނެވެ.\nއެއްދުވަހަކު އުޘްމާނުގެފާނު ރަސޫލާ ޞައްލަﷲޢަލައިހި ވަސައްލަމައާއި އެކު މައްކާގެ ބަޠުހާއޭ ކިޔުނު ސަރަހައްދަށް ވަޑައިގަތެވެ. އެހިނދު ބަނޫ މަޚްޒޫމުގެ މީސްތަކުން ޔާސިރުގެ ޢާއިލާއަށް އަނިޔާކުރަށް ތިއްބައި އެކަލޭގެފާނަށް ފެނިވަޑައިގަތެވެ. އުމުރުން ދުވަސްވުމާއި އެތައް ދުވަހަކު އަނިޔާކޮށްފައި ވާތީ ޔާޞިރުގެފާނާއި އަނބިކަނބަލުންގެ ހަށިގަނޑުވަނީ ބަލިކަށިވެފައެވެ. އެޙާލަތު ފެނިވަޑައިގެން ރަޙްމަތުގެ ނަބިއްޔާޞައްލަﷲޢަލައިހި ވަސައްލަމަ އެބޭކަލުންނަށް ހިތްވަރުދެއްވިއެވެ. އަދި ޙަދީޘުކުރެއްވިއެވެ. “ އޭ ޔާސިރުގެ އަހުލުވެރިންނޭ! ކެތްތެރިވެ ވަޑައިގަންނަވާށެވެ. ތިބޭކަލުންގެ މަންޒިލަކީ ސުވަރުގެއެވެ“. ނަބިއްޔާ ޞައްލަﷲޢަލައިހިވަސައްލަމަގެ މި އުފާވެރި ޚަބަރުން އެބޭކަލުންނަށް އިތުރު ހިތްވަރެއް ލިބިލެއްވިއެވެ. އާއެކެވެ. އެއީ އެންމެ ފުރަތަމަ ސުވަރުގެ ލިބޭނެކަމަށް އިސްލާމީ އުއްމަތުގައި ޔަޤީންކަން ލިބުނު ޢާއިލާއެވެ. އުފާނުވާނެތޯއެވެ. ކެތްތެރިވެވަޑައި ނުގަންނަވަންވީ ކީއްވެގެންތޯއެވެ.ދުވަހަކުވެސް އިތުރުފުޅެއް ނުހައްދަވާ ނަބީބޭކަލަކު އެދެއްވީ ޔަޤީންކަމެކެވެ. އެބަސް ދޮގެއްނުވާނެކަށް އެބޭކަލުންނަށް އެނގެއެވެ. ނަތީޖާއަކަށްވީ، އެބޭކަލުންގެ ޘާބިތުކަމާއި ޢަޒުމު އިހުނަށްވުރެ ވަރުގަދަވުމެވެ. މިތަން ބަލަން އެއްކަލަ އަބޫޖަހުލަކަށް ކެތެއްނުވިއެވެ. އެއްދުވަހަކު އޭނާ ސުމައްޔަތުގެފާނުގެ ހަށިކޮޅަށް ހައްޖަރެއް ހަރާލާ އެކަމަނާ ޝަހީދުކޮށްލިއެވެ. ޢާއިލާއަށް އިތުރު ޝަރަފެކެވެ. އެއީ އެންމެ ފުރަތަމަ އިސްލާމުދީނުގެ ޝަހީދު ނިސްބަތްވަނީ ޔާސިރުގެ ޢާއިލާއަށެވެ. އަނބިކަނބަލުން އަވަހާރަވިތާ މާދުވަހެއްނުވެ ޔާސިރުގެފާނުވެސް އަވަހާރަ ވެއްޖެއެވެ. ލިބެމުންދިޔަ އަނިޔާތަކުގެ ސަބަބުންނެވެ. ނަމަވެސް ދެދަރިކަލުން އެއަނިޔާއިން ފަހުން ސަލާމަތްވެ ވަޑައިގެންނެވިއެވެ. އަދި އެބޭކަލުން މަދީނާއަށް ހިޖްރަކުރެއްވިއެވެ.


Zuvaanunge gaumee inaamah nan hushahelhumuge furusath hulhuvaalaifi\nޒުވާނުންގެ ގައުމީ އިނާމަށް ނަން ހުށަހެޅުމުގެ ފުރުސަތު ހުޅުވާލައިފި\n2 އަހަރު,2މަސް,2ހަފްތާ,7ގަޑި, 28 މިނެޓް, 48 ސިކުންތު ކުރިން 1800ޝަހީދާ އަބްދުﷲ ސައީދު\nޒުވަނުންގެ ދުވަހުގެ ޚާއްސަ ރަސްމިއްޔާތުގައި، ރައީސް ޔާމީން، ޒުވާނަކަށް ސެޓްފިކެޓް ހަވާލުކޮށްދެއްވަނީ\nއެކި ދާއިރާތަކުން ފާހަގަކޮށްލެވޭ ހިދުމަތްތައް ކުރާ ޒުވާނުންގެ އަގު ވަޒަން ކުރުމުގެ ގޮތުން ސަރުކާރުން ދޭ ޒުވާނުންގެ ގައުމީ އިނާމަށް ނަން ހުށަހެޅުމުގެ ފުރުސަތު ޔޫތު މިނިސްޓްރީން ހުޅުވާލައިފިއެވެ.\nޔޫތު މިނިސްޓްރީން ބުނީ އިނާމަށް ކުރިމަތިލުމުގެ ފުރުސަތު އޮންނާނީ އަންނަ މަހުގެ 22 ވަނަ ދުވަހާ ހަމައަށް ކަމަށެވެ. ޒުވާނުންގެ އިނާމް 10 ދާއިރާއަކުން ދިނުމަށް ހަމަޖެހިފައިވާއިރު މި އަހަރުވެސް ޝަހީދު ޖަވާދު އުމަރުގެ ހަނދާނީފިލާ ދިނުމަށް ހަމަޖެހިފައިވެއެވެ.\nޒުވާނުންގެ އިނާމަށް ހޮވޭ މީހުންނަށް އެވޯޑާއި ސެޓްފިކެޓާއި އަދި 25,000ރ. ގެ ފައިސާގެ އިނާމެއް ދިނުމަށް ވަނީ ހަމަޖެހިފައެވެ. ޒުވާނުންގެ ގައުމީ އިނާމު ދިނުމުގެ ހަފުލާ އޮންނާނީ ޒުވާނުންގެ ދުވަސް ކަމަށްވާ ނޮވެމްބަރު މަހުގެ 17 ގައެވެ.\nޔޫތު މިނިސްޓްރީން މައުލޫމާތު ދީފައިވާ ގޮތުގައި ޒުވާނުންގެ ގައުމީ އިނާމަކީ ތަފާތު ދާއިރާތަކުން ގައުމުގެ ތަރައްގީއަށް ޒުވާނުން ކުރާ އަގުހުރި މަސައްކަތްތައް ފާހަގަކޮށް ހިތްވަރު ދިނުމުގެ ގޮތުން ދޭ އިނާމެކެވެ. އަދި މި އިނާމަކީ ގައުމުގެ ތަރައްގީގައި ޒުވާނުން އަދާކުރާ މުހިންމު ދައުރު ފާހަގަކޮށް، އެމީހުންނަކީ މުޖުތަމައަށް ފައިދާ ހުރި، އުފެއްދުންތެރި ރަނގަޅު ސިފަތަކެއް ހުރި ބަޔަކަށް ހެދުމަށް ބާރު އެޅުމުގެ ގޮތުން ދޭ އިނާމެއް ކަމަށް ވެސް މިނިސްޓްރީން ބުނެއެވެ.\n7 ގަޑި ކުރިން 91 0\n1 ދުވަސް ކުރިން 58 0


Microsoft ge outlook aai translator apple ge smart watch ah\nމައިކްރޯސޮފްޓްގެ އައުޓްލުކާއި ޓްރާންސްލޭޓާ އެޕަލްގެ ސްމާޓްވޮޗަށް\nއެޕަލް ވޮޗްއަށް މައިކްރޯސޮފްޓް ތައާރަފު ކުރި އެޕްގެ ސަބަބުން އައުޓްލުކްގެ އެހީގައި ހުރިހާ އީމޭލްތަކެއް ފުރިހަމައަށް ކިޔާލެވޭނެއެވެ. އެ ގޮތުން "ކޭން"ކޮށްފައި ނުވަތަ ކުރިން ތައްޔާރު ކުރެވިފައި ހުންނަ "ޖަވާބު"ތައް ދިނުމަށާއި "ވޮއިސް ޑިކްޓޭޝަން" ނުވަތަ އަނގައިން ކިޔައިދޭ ޖަވާބުތައް ވެސް ފޮނުވެއެވެ.\nއެންޑްރޮއިޑް ވެއާއަށް އަމާޒު ކުރި އެޕްތަކުގެ ތެރޭގައި ވަންނޯޓް އަދި ވަންޑްރައިވްގެ އާ ވާޝަންތަކެއް ހިމެނެއެވެ. ތިބާގެ ޑިވައިސް އެކްޓިވޭޓް ކުރާ ކޮންމެ ފަހަރަކު، މިވީ 30 ދުވަހުގެ ތެރޭގައި އެޅި ފޮޓޯތަކުގެ ތެރެއިން ފޮޓޮއެއް ވެސް ވޮޗްގެ މޫނު މައްޗަށް ކްލައުޑް ސާވިސްއިން ލައިދެއެވެ.\nވަންނޯޓުގެ އާ ވާޝަންގައި ސްމާޓްވޮޗްއިން ތިބާ އެންެމެ ފަހުން ބަލައިލި ނޯޓުތައް ފެންނަން ހުރެއެވެ. އަދި ޓްރާންސްލޭޓާ އެޕްގެ ޒަރީއާއިން ތިބާ ސްމާޓްވޮޗްއަށް "ވާހަކަ" ދެއްކުމުން އެ ބުނި އެއްޗެއް 50 ބަހަށް ތަރުޖަމާކޮށްދެއެވެ! އަދި ތިބާ އެންމެ ގިނައިން ތަރުޖަމާ ކުރާ އިބާރާތްތައް (މިސާލަކަށް، "ފާހާނާ ކޮބާ؟" ނުވަތަ "އަހަރެން ގެއްލިގެން މިއުޅެނީ. އެހީވެދީ!") ޕިން ކުރާށާއި އަދި ކުރިން ބޭނުން ކުރި އިބާރާތްތައް އަލުން ބަލައިލުމަށް ވެސް އެހީވެދެއެވެ.\nމީގެ އިތުރުން ކިއުޕަރޓިނޯއަށް އަމާޒުކޮށް ހެދި ވަންޑަރލިސްޓް އެޕްގެ ޒަރީއާއިން ދާދި އަވަހަށް އިޖުތިމާއީ ވިއުގަ "ޔެމާ" އިންސްޓޯލް ކުރެވޭނެއެވެ. އެހެންވެ އެޕަލްގެ އައިފޯންގެ ޒަރީއާއިން އައިއޯއެސް 8 އެސް ހޭންޑްއޯފްގެ ފައިދާ ވެސް ނެގޭނެއެވެ.


Umurun enme3aharugai jinsee goanaage shikaara akah vi: Fatima – Iru\nއުމުރުން އެންމެ3އަހަރުގައި ޖިންސީ ގޯނާގެ ޝިކާރައަކަށްވި: ފާތިމާ\nޝާޝާ· 31 އޮކްޓޫބަރު 2020\n“ޑަންގަލް” ފިލްމުން މަޝްހޫރުކަން ލިބުނު ބޮލީވުޑް އެކްޓްރެސް ފާތިމާ ސަނާ ޝެއިޚް، އޭނާގެ އުމުރުން އެންމެ ތިން އަހަރުގައި ޖިންސީ ގޯނާ ލިބުނު ކަމަށް ބުނެފިއެވެ.\n‘ޕިންކްވިލާ’ އަށް ދިން ޙާއްސަ އިންޓަވިއުއެއްގައި ވާހަކަ ދައްކަމުން 28 އަހަރުގެ ބަތަލާ ބުނީ، އޭނާ އެހާ ހިސާބަށް ގޮސްފައި އެވަނީ އެތައް ދަތިތަކާއި އުނދަގޫތަކެއް ހުރަސްކޮށްފައި ކަމަށެވެ. އެގޮތުން ގޭތެރެއިން ކުޑައިރު ޖިންސީ ގޯނާ ލިބި، ބޮޑުވެގެން ފަހުން އެކްޓިންގ އަށް ވަންނަން ވެގެން ކާސްޓިންގ ކޯޗެއްގެ ކައިރިއަށް ދިޔުމުން ވެސް ޖިންސީ ފުރައްސާރައާ ކުރިމަތިވި ކަމަށް ފާތިމާ ކިޔައިދިނެވެ. “ފިލްމަކުން ޖާގަ ބޭނުމިއްޔާ އޭނާގެ އެދުން ފުރިހަމަކޮށްދޭން އެންގީ”، ދިމާވި ބިރުވެރި ހާދިސާ ހާމަކުރަމުން ފާތިމާ ބުންޏެވެ.\nއަންހެނުންނަށް ގޭގެ ވެށިންނާއި މަސައްކަތުގެ ވެށިން އަދި އެހެނިހެން ތަންތަނުން ދިމާވާ ޖިންސީ ގޯނާއާއި ފުރައްސާރައާ ބެހޭގޮތުން ވާހަކަދައްކަމުން ފާތިމާ ބުނީ، ޒަމާނުންސުރެ ގިނަ އަންހެނުންނަށް އެކަން ހާމަކުރަން ނުކެރިފައި ތިބެނީ މުޖުތަމަޢުން ދެކޭގޮތުން ކަމަށެވެ. ނަމަވެސް މިހާރު ކަންކަން ބަދަލުވަމުން ދާތަން ފެންނަ ކަމަށް ފާތިމާ ފާހަގަކުރިއެވެ. “ކުރިއަށްވުރެ ބޮޑަށް ޖިންސީ ގޯނާއާ ބެހޭގޮތުން ހޭލުންތެރިވަމުން މީހުން އަންނަނީ”.\nއާމިރް ޚާންގެ “ޑަންގަލް” ގައި ފާތިމާ ކުޅުނު ވަރުގަދަ ރޯލަށް ބޮޑު ތަރުހީބެއް ލިބިގެން ދިޔަސް، އެއަށްފަހު ކުޅުނު “ތަގްސް އޮފް ހިންދުސްތާން” އަށް އެވަރުގެ ކާމިޔާބެއް ނުލިބެއެވެ. ފާތިމާގެ ކުރިއަށް ހުރި ފިލްމުތަކުގެ ތެރޭގައި އަނުރާގް ބާސޫ ޑައިރެކްޓު ކުރާ “ލޫޑޯ” އާއި، އަބީޝެކް ޝަރްމާގެ ކޮމެޑީ ފިލްމު “ސޫރަޖް ޕޭ މަންގަލް ބާރީ” ހިމެނެއެވެ.